
Uet  ligger  nær  at  søge  Forklaringen  af  det  Særsyn,  at  den 
gamle  danske  Adel  efter  Enevoldsmagtens  Indførelse  saa 
hurtigt  forsvandt  fra  den  politiske  Skueplads,  dels  hos  den 
selv,  idet  den  nemlig  var  for  stolt  til  gjennem  Hofgunst  og 
som  Naade  at  ville  forsøge  paa  at  opnaae  en  ringe  Deel  af 
den  Magt,  der  tidligere  tilkom  den  som  Ket,  dels  hos  Re- 
geringen, der  ganske  naturligt  maatte  fole  Mistro  til  Ari- 
stokratiets Resignation  og  Oprigtighed  ligeoverfor  den  nye 
Tingenes  Orden  og  derfor  vel  vogtede  sig  for  at  betroe  det 
anseligere  Statsembeder.  Men  den  dybere  og  varigere  Grund 
maa  vistnok  søges  andetsteds. 

Nye  Grundsætninger  og  Former  kræve  nødvendigvis  nye 
Mænd,  og  med  den  bedste  Villie  til  at  finde  sig  tilrette  i  Foran- 
dringen, kan  det  dog  kun  vanskeligt  lykkes  dem,  der  i  Genera- 
tioner ere  opdragne  og  indlevede  i  de  gamle  Forhold,  at  tilegne 
sig  de  nye  Principer  saaledes,  at  de  med  Dygtighed  og  Initiativ 
kunne  arbeide  paa  deres  Gjennemførelse.  Denne  alminde- 
lige Sætning  fandt  fuld  Anvendelse  paa  den  gamle  danske 
Adel.  Den  var  i  det  Hele  taget  neppe  længere  Regerings- 
opgaven voxen,   men  navnlig  gjaldt  dette  med  Hensyn  til 

de  udenrigske  Interesser,  saaledes  som  disse  efterhaanden 
ved  Begivenhedernes  Magt  havde  udviklet  sig.  Saalænge 
der  kun  havde  været  Spørgsmaal  om  Forholdet  til  Sverige, 
Hansestæderne  og  Gottorp,  overskred  denne  diplomatiske  Op- 
gave ikke  Kigsraadsadelens  almindelige  Synskreds,  men  for- 
nemlig fra  Trediveaarskrigen  at  regne  havde  Danmark  seet 
sig  inddragen  i  Tydsklands  religiøse  og  politiske  Udvikling, 
Sveriges  paafølgende  militaire  Glandsperiode  havde  tiltrukket 
sig  hele  Europas  Opmærksomhed,  Carl  den  12tes  Krigslyst 
tvang  de  nærmeste  Slater  til  at  søge  deres  Sikkerhed  i 
Alliancer,  og  af  den  paafolgende  lange  Krig  var  der  fremgaaet 
en  ny  Stormagt,  der  fra  Petersborg  efterhaanden  udstrakte  sin 
indflydelse  over  dot  hele  europæiske  Statssystem.  Fra  nu 
af  kunde  Danmark  ikke  længere  lade  sig  nøie  med  at  følge  de 
Begivenheder,  der  tildroge  sig  paa  det  nærmeste  lille  Omraade 
og  saa  at  sige  paa  dets  Grændser,  man  maatte  i  Kjobenhavn 
holde  et  vaagent  ø\q  med,  hvad  der  foregik  i  Europa,  og  det 
var  ikke  laMigere  tilstrækkeligt  ved  enkelte  Leiligheder  og  for 
bestemte  Anliggender  at  udsende  Gesandtskaber,  man  maatte 
stadigt  følge  de  vigtigste  Landes  Politik  og  søge  at  forudsec 
den  ved  paa  Stedet  selv  at  iagttage  deres  indre  Udvikling.  Pfia 
den  anden  Side  vare  de  nordiske  Hoffer  efterhaanden  blevne 
en  ny  Kampplads  for  de  'J  Vestmagter,  paa  hvilken  de 
kæmpede  med  hinanden  om  Overvægten,  thi  Erindringen 
øm,  hvad  Sverige  havde  va-ret  og  muligvis  igjen  kunde  blive, 
Erkjendelsen  af,  hvad  Rusland  allerede  var  og  utvivlsomt 
vilde  udvikle  sig  til,  og  den  store  Betydning  for  Verdens- 
handelen, som  Østersøen  frembød,  vare  mægtige  Bevæg- 
grunde for  England  og  Frankrig  til  ikke  længere  at  be- 
tragte Forholdene  i  Norden  med  Ligegyldighed.  Endelig 
arbeidede  den  preussiske  Stat  allerede  paa  at  bryde  sig  sin 
mægtige  Bane  og  man  begyndte  at  ane  i  Wien,  at  der  ved 

Østersøens  Kyst  opvoxede  en  farlig  Medbeiler  til  Herre- 
dommet  over  Tydskland. 

Saaledes  saae  Danmark  sig  fra  sin  tidligere  Tilbagetruk- 
kethed hurtigt  hensat  midt  i  det  urolige  diplomatiske  Liv, 
der  bevægede  Europa  i  det  17de  og  18de  Aarhundrede,  og 
det  blev  saameget  mere  nødvendigt  for  den  danske  Rege- 
ring at  følge  de  idelig  vexlende  politiske  Combinationer  med 
ængstelig  Opmærksomhed,  som  den  siden  1720  var  beskjæf- 
tiget  med  den  store  Opgave '  at  samle  hele  Halvøen  indtil 
Elben  under  den  danske  Krone  og  stadigt  maatte  frygte 
for,  fxt  Gottorperne,  der  stode  Sveriges  og  Ruslands  Throner 
saa  nær,  skulde  faae  Evne,  som  de  havde  Villie,  til  at  for- 
stjTre  dette  Værk. 

Denne  diplomatiske  Virksomhed  laae  ikke  for  den  dan- 
ske Adel  og  allerede  før  Enevoldsmagtens  Indførelse  var 
den  derfor  ogsaa  for  en  stor  Deel  gaaet  over  i  Andres  Hæn- 
>åer.  Manglede  end  undertiden  hverken  Kundskaber  eller 
Begavelse,  saa  fattedes  dog  saagodt  som  altid  det  mere  om- 
fattende Blik  og  den  almindehgere  sociale  Dannelse,  der 
kun  naaes  i  større  Forhold,  thi  medens  den  svenske  Adel 
ligefra  det  17de  Aarbundredes  Begyndelse  havde  benyttet 
den  rige  Leilighed,  som  tilbød  sig  for  den  til  at  tumle  sig 
om  udenfor  Sverige,  og  saaledes  havde  erhvervet  sig  mange 
af  de  fornødne  Egenskaber  til  den  diplomatiske  Virksomhed, 
havde  den  danske  Adel  derimod  i  Reglen  siddet  hjemme 
0^  var  hverken  ved  Familieforbindelser  knyttet  til  Udlandet 
clleir  havde  ved  et  tilstrækkelig  langt  Ophold  udenfor  Lan- 
dets Grændser  vundet  Kjendskab  til  fremmede  Forhold  og 
Personer.  Dersom  den  diplomatiske  Tjeneste  havde  være 
organiseret  saaledes,  at  man  paa  underordnede  Poster  efter- 
haanden  kunde  udvikle  sig  til  at  beklæde  de  høiere,  vilde 
disse  Mangler  lettere   have    kunnet   afhjælpes,    men   heller 

ikke  dette  var  dengang  Tilfældet^).  Af  disse  Grunde  egnede 
den  danske  Adel  sig  saaledes  i  Almindelighed  ikke  ret  til  den 
diplomatiske  Tjeneste  og  i  Virkeligheden  attraaede  den  heller 
ikke  at  vinde  Ansættelse  i  Udlandet.  Navnlig  viste  dette 
sig  i  det  18de  Aarhundrede  og  især  med  Hensyn  til  de 
fjernere  Poster.  Det  var  langt  behageligere  at  leve  paa 
sine  Godser  eller  gjore  lidt  Hoftjeneste  end  at  paatage  sig 
et  diplomatisk  Embede,  men  skjøndt  man  saaledes  hverken 
vilde  eller  kunde  modtage  én  saadan  Ansættelse,  undlod 
man  dog  ikke  at  fremstille  sig  som  tilsidesat  for  Yndlinger 
og  Fremmede  og  i  Hemmelighed  beklagede  man  sig  bittert 
over  Regeringens  formeentlige  Uretfærdighed-). 

Det  er  denne  Vanskelighed  ved  at  finde  passende  Per- 
sonligheder i  Landet  selv,  som  tildels  maa  undskylde  den 
danske  Regering,  naar  den  ofte  fik  Udseende  af  at  vise  altfor 
stor  Gjæstfrihcd  mod  de  Fremmede  og  at  foretrække  dem 
for  Landets  egne  Born.  I  Virkeligheden  vragede  den  dog 
neppe  dygtige  indenlandske  Kræfter,  selv  ikke  om  de  maatte 
søges  udenfor  den  priviligerede  Classe,  og  Danmarks  Historie 
i  den  sidste  Halvdeel  af  det  17de  og  i  det  18de  Aarhun- 
drede frembyder  ikke  faae  Exempler  paa  Uadelige,  som  ved 
deres  Dygtighed  have  været  istand  til  at  hæve  sig  op  endog 
til  de  hoieste  Stillinger-'').    Men  som  Betingelserne  for  Dan- 


M  See  Grev  v.  d.  Ostens  Gesandtskaber  i  Nvt  Hist.  Tidsskr.  3  R. 
1  Bd.  pag.  476—76. 

')  I  el  Privatbrev  af  29  Dec.  1761  skriver  Ovcrjægennosler  C.  C. 
Gram  til  J.  O.  Schack  (Rallilov):  •  notre  nation  que  l'on  n'accusc 
déj<i  quc  trop  qu'ils  ne  vculent  servir  qui  leur  fantaisic,  pour  ne 
pas  dirc,  qu'ils  n'aiment  pas  ;\  servir  du  tout,  aimanl  niieux  fairo 
les  gentilicrs  å  la  canipagne,  et  qui  malgré  cela  se  plaignenl,  qu'on 
ne  veut  pas  les  employer. 

')  Foruden  Griffenfeldt,  hvis  Skjæbne  neppe  har  noget  Sidestykke 
andetsteds,  kan  her  som  Exempler,  hentede  særligcn  fra  den  diplo- 
matiske Tjeneste,  nævnes  Mcyerkrout',  Lovenorn,  Grimer  o.  s.  v. 

nelsen  dengang  vare,  kunde  man  kun  ufuldstændigt  rekru- 
tere  den  høiere  Embedsstand  blandt  Middelklassen,  og  saa- 
ledes  var  det  da  ret  forklarligt,  at  man  tog  sin  Tilflugt  til 
fremmede  Kræfter.  At  denne  Tilstand  medførte  store  Mis- 
ligheder og  at  det  danske  Folk  ikke  kunde  Andet  end 
maatte  fole  sig  ydmyget  ved  at  see  sine  vigtigste  Anlig- 
gender styres  af  Fremmede,  var  Noget,  som  de  dygtigere  af 
disse  meget  godt  indsaae,  og  navnlig  den  ældre  Bernstorff 
sparede  derfor  ingen  Moie  for  at  finde  Danske,  som  han 
kunde  anvende  i  Statstjenesten^). 

Men  det  er  desuden  en  stor  Vildfarelse,  hvis  man  troer, 
at  den  stærke  Indvandring  af  Tydske,  der  naaede  sit  Holde- 
punkt her  i  Landet  under  Christian  d.  6te  og  Frederik  d. 
5te,  kun  tilforte  os  udulige  og  uværdige  Lykkesøgere,  hvis 
Formaal  alene  var  at  drage  saa  Meget  som  muligt  til  sig 
af  Æresbevisninger  og  Gods  og  forresten  ingen  Interesse 
følte  for  Land  og  Folk.  Tvertiraod  tilhørte  ikke  faae  af 
dem  anselige  Slægter-),  og  naar  de  forlode  deres  Hjem,  var 
det  kun,  fordi  de  ikke  der  kunde  finde  Anvendelse  for  deres 


')  Imellem  Gesandterne  i  hans  Ministerlid  finde  vi  derfor  ogsaa  Ro- 
senkrands,  Wind,  Juel,  Sehested-Juel,  Wedel-Frys,  foruden  Ranzau, 
Reventlow,  Ahlefeldt  o.  s.  v.  Hvor  ivrig  B.  var,  naar  han  troede 
at  kunne  vinde  en  Dansk  for  Tjenesten ,  sees  f.  Ex.  af  hans  Brev 
af  26  Aug.  1752  til  Wedel -Frys,  hvoraf  Halvdelen  er  rettet  til 
Grevinden,  hvis  Indllydelse  han  kjendte  og  som  han  soger  at  vinde 
for  sit  Forslag.  At  han  ogsaa  paa  andre  Gebeter  stadigt  sogte  at 
anvende  Danske,  sees  bl.  A.  af  Goscli:  Udsigt  over  Danmarks 
zoologiske  Litteratur  2  Afd.  pag.  137,  der  med  Hensyn  til  den 
Nicbuhr'ske  Expedltion  til  Arabien  berigtiger  J.  Mollers  Fejltagelse 
i  Mnemosyne  IV  pag.  100. 

')  Kil  Statskalender  fra  Midten  af  forrige  Aarhundrede  indeholder 
saaledes,  foruden  Navne,  der  allerede  vare  eller  senere  ere  blevne 
nationale.  Medlemmer  af  Familierne  Stolberg,  Yscnborg-Rudingen, 
ilolienlohc,  Reuss,  Fiirstenstcin,  Asseburg,  Lynar,  Gleichcn,  Casttll, 
Woyda,  Massow,  Sclileinitz,  Reust,  Nostiz  o.  s.  v. 

Kræfter  eller  fordi  de  onskede  en  større  Virkekreds  end  den, 
som  det  lille  Fyrstendomme,  hvori  de  vare  fodte,  kunde 
byde  dem.  Danmark  maatte  naturligen  udove  en  ikke  ringe 
Tiltrækning,  paa  dem,  ikke  blot  fordi  de  kunde  vente  sig  en 
venlig  Modtagelse  af  Regeringen,  men  ogsaa  fordi  det  var 
en  gammel  og  anseet  Stat,  fordi  Forholdene  der  ikke  vare 
altfor  vidt  forskjellige  fra,  hvad  de  '^are  vante  til  hjemme- 
fra, og  endelig  fordi  Danmark  var  et  strengt  protestantisk 
Land.  Dette  sidste  Hensyn  havde  dengang  en  meget  bety- 
lig  Vægt  og  for  os,  der  ere  saa  stærkt  paavirkede  af  Natio- 
nalitetsideen  og  dens  forbindende  Kraft,  falder  det  vanske- 
ligt tilfulde  at  kunne  sætte  os  ind  i,  hvormeget  nærmere 
en  luthersk  Tydsker  dengang  felte  sig  at  staae  det  lutherske 
Danmark  end  et  catholsk  eller  vel  endog  et  calvinistisk 
tydsk  Land.  Det  religiøse  Fællesskab  var  endnu  i  det  18de 
Aarhundredc  i  Virkeligheden  for  mangen  tydsk  Protestant 
et  langt  fastere  Baand  end  det  ubestemte  Landsmandskab. 
Ganske  vist  besad  kun  altfor  mange  af  de  Indvandrede 
de  daarlige  Egenskaber,  som  man  ofte  har  tillagt  dem  alle, 
men  denne  Categorie  havde  en  afgjort  Forkjærlighed  for 
Hoftjenesten  og  Hæren,  hvorimod  de,  der  indtraadte  i  den 
civile  Embedstjeneste,  i  Reglen  vare  dygtige  og  hæderlige  Mænd 
og  navnlig  gjælder  dette  om  dem,  der  ansattes  i  Diplomatiet, 
thi  Rosenkrands,  Schulin  og  Bernstorff  lode  sig  ikke  noie 
med  udulige  Agenter.  Det  danske  Diplomaties  Dygtighed 
var  derfor  ogsaa  i  det  18de  Aarhundredc  almindelig  aner- 
kjendt  og  stod  ikke  tilbage  for  noget  andet  Lands,  og  lige- 
saa  lidt  lode  disse  Fremmede  det  i  Reglen  mangle  paa 
Troskab  mod  den  Regering,  de  tjente,  eller  paa  Iver  for  at 
udføre  de  dem  betroede  Hverv.  Diplomatiet  var  dengang 
meget  forskjelligt  fra  hvad  det  nu  er;  det  var  ikke  en  Re- 
præsentation af  Staten  men  af  Fyrsten,  Politiken  var  dyna- 

stisk,  ikke  national,  og  af  denne  Grund  og  da  de  sociale  For- 
bindelser mellem  Landene  forholdsmæssigt  vare  faae,  kunde  For- 
retningerne meget  godt  udføres  af  en  dygtig  Udlænding.  Men 
hvad  der  derimod  efter  Sagens  Natur  i  Keglen  ikke  kunde  ventes 
hos  en  saadan,  var  den  fuldstændige  Kjendskab  til  Landets  Res- 
sourcer og  til  Folkets  Charaktcer,  og  dernæst  fremfor  Alt 
den  Følelse  af  Solidaritet  med  Landet,  som  tilfulde  kun 
kan  være  tilstede,  naar  den  Paagjældende  ved  sin  Fortid  og 
sin  Fremtid  er  fast  knyttet  til  dets  Skjæbne.  Den  sammø 
Forskjel,  der  trods  alle  fortrinlige  Egenskaber  altid  adskiller 
en  fremmed  Feltherre  og  Leietropper  fra  en  national  Gene- 
ral og  Hær,  gjør  sig  ikke  mindre  i  Diplomatiet  gjældende 
imellem  en  Fremmed  og  en  Indlænding.  Under  sædvanlige 
Forhold  falder  vel  i  Reglen  den  personlige  Interesse  sammen 
med  Statens,  men  i  Ulykken  eller  naar  det  gjælder  om  at 
forberede,  hvad  der  først  om  lang  Tid  kan  fuldendes,  eller  at 
opgive  en  øieblikkelig  Udsigt  til  Fordeel  for  at  spare  Fremtidens 
Chancer,  tør  man  ikke  altid  regne  paa  at  finde  den  fornødne 
Resignation  hos  den,  hvem  denne  Fremtid  ikke  vedrører. 
Det  er  denne  Mangel,  som  i  større  eller  mindre  Grad  maatte 
fremtræde  hos  disse  Fremmede  med  ganske  enkelte  Undta- 
gelser, blandt  hvilke  Bernstorff  indtager  den  første  Plads, 
baade  fordi  hans  ophøiede  Charaktcer  satte  ham  et  ædlere 
Maal  og  fordi  han  definitivt  havde  valgt  Danmark  til  sit 
Fædreland.  Forresten  havde  Systemet  ogsaa  andre  Mangler, 
men  de  traadte  først  senere  frem,  da  Forholdene  gjorde  det 
nødvendigt  alene  at  bruge  Landets  egne  Børn  i  disse  Stil- 
linger, thi  det  viste  sig  da  kun  altfor  meget,  hvorledes  al 
Tradition  og  Forudsætning  mj^nglede  i  den  Kreds,  i  hvilken 
Regeringen  var  henviist  til  at  søge  sine  diplomatiske  Em- 
bedsmænd. 

1. 

Blandt  de  Tydske,  der  i  det  18de  Aarhundrede  stod  i 
dansk  Tjeneste,  indtager  Lynar  en  fremragende  Plads  baade 
paa  Grund  af  Vigtigheden  af  de  Embeder  og  diplomatiske 
Sendelser,  der  bleve  ham  betroede,  og  ved  sin  hele  udpræ- 
gede Personlighed.  Men  naar  han  har  været  almindelig 
bekjendt,  længe  for  Asseburg  blev  dragen  frem  af  Forglem- 
melsen ved  Varnhagen  von  Ense,  og  naar  han  har  fundet 
meer  end  een  velvillig  Biograph,  medens  J.  H.  E.  Bernstorff 
endnu  kun  ufuldstændig  kjendes,  skylder  han  vistnok  dette 
Fortrin  mindre  sit  eget  Værd  end  den  Omstændighed,  at 
hans  vigtigste  Depescher,  hvad  der  dengang  var  sjeldent, 
bekjendtgjordes  kort  efter  hans  Dod,  og  at  en  bekjendt  og 
frugtbar  tydsk  Litteratus,  Biisching,  i  en  Række  Aar  havde 
hørt  til  hans  Husstand  som  Hovmester  for  hans  Son.  Al- 
lerede fra  Slutningen  af  det  forrige  Aarhundrede  har  der 
derfor  i  Tydskland  samlet  sig  en  heel  Litteratur  om  hans 
Navn,  og  den  foroges  endnu  bestandig*).  Her  i  Danmark 
har  man  derimod  taget  langt  mindre  Notits  af  ham,  uagtet 
han  i  tiere  end  een  Henseende  har  Krav  paa  vor  Opmærk- 
somhed. Thi  foruden  at  hans  Missioner  frembyde  en  stor 
historisk  Interesse,  er  han  ogsaa  med  sine  gode  og  slette 
Egenskaber  netop  en  fortrinlig  Repræsentant  for  de  omtalte 
tydske  Diplomater  i  dansk  Tjeneste.  Han  var  desuden  Bernstorffs 
Medbeiler,  og  denne  har  neppe  fundet  nogen  strængere  Dom- 
mer end  Lynar,    der   med  stor  Kunst  har   forstaaet  i  sine 


')  De  vigtigste  af  disse  Skriftor  ere:  1)  Des  weiland  Grafen  R.  F.  zu 
Lyiiar  hiiilcilassenc  Staatsschriflen,  Zwei  Daiidp,  Hamburg,  1793; 
2)  Lebensgescliichte  des  Grafen  R.  F.  zu  Lynar  i  Muscliings  Rei- 
triige  zur  Lehensgesciiichle  denkwiirdiger  Personen,  Hallo,  17SG, 
IV  Rand;  3)  R.  F.  zu  Lynar  von  Jansen,  Oldenburg  1873,  tfr.  pag. 
3—4,  hvor  nogle  flere  mindre  Skrifter  af  Riisching  og  Andre 
findes  opregnede. 

Skrifter  og  Breve  ligesom  i  Forbigaaende  at  lade  indflyde 
Bemærkninger,  som  maatte  bibringe  Efterverdenen  en  ugun- 
stig Mening  om  Ministeren  og  vække  Mistro  til  hans  Charak- 
teer.  Hvad  Betydning  der  kan  tillægges  disse  Antydninger, 
maa  naturligvis  væsentlig  afhænge  af  det  Lys,  hvori  Lynars 
egen  Charakteer  og  Paalidelighed  stille  sig  for  os. 

Kochus  Friederich,  Greve  af  Lynar,  var  næstældste  Søn 
af  en  meget  anseet  Godseierfamilie  i  det  chursachsiske 
Nedre-Lausitz,  der  var  af  italiensk  Oprindelse  og  som  endnu 
blomstrer  i  Preussen,  hvor  den  i  den  seneste  Tid  har  er- 
holdt fyrstelig  Værdighed.  Han  var  født  1708  og  blev  op- 
dragen sammen  med  Sønnen  af  Grev  Heinrich  d.  24de  af 
Eeuss-Plauen ,  hvilken  Sidstes  Datter  han  senere  ægtede. 
Det  lille  reussiske  Hof  var  dengang  bekjendt  i  Tydskland 
for  den  Aandrighed  og  Belevenhed,  som  herskede  ved  det, 
og  den  unge,  baade  i  aandelig  og  legemlig  Henseende  rigt 
begavede  Lynar  udmærkede  sig  i  høi  Grad  ved  begge  disse  For- 
trin. Da  han  var  bleven  voxen,  gjorde  han  omhyggelige 
Studier  i  Jena  og  Halle,  hvor  han  yderligere  styrkedes  i  de 
pietistiske  Anskuelser,  der  fra  P.  J.  Spener  og  A.H.Franke 
havde  udbredt  sig  over  en  stor  Deel  af  Nordtydskland  og 
navnlig  ogsaa  vare  gjældende  ved  Hoffet  i  Køstritz.  Efter 
at  have  fuldendt  sine  Studier,  der  særlig  omfattede  Historie, 
Politik  og  de  gamle  Sprog,  foretog  han  1730  med  sin 
Svoger,  den  svenske  Geheimeraad  Grev  Putbus,  en  Reise 
gjennem  Danmark  til  Sverige,  hvor  ban  bivaanede  Rigs- 
dagens Aabning  1731,  og  derpaa  tiltraadte  han  en  længere 
Udenlandsreise  i  Europa  indtil  1733.  Den  ældre  Grev  Reuss 
opholdt  sig  paa  den  Tid  i  Danmark,  hvor  han  nød  stor 
Anseelse,  og  det  var  paa  hans  Raad,  at  Lynar,  efter  at  have 
tilendebragt  sin  Reise,  besluttede  sig  til  at  ledsage  sin 
Pleiebroder  til  Kjøbenhavn,  hvor  de  fandt  en  velvillig  Mod- 

tagelse  og  foreløbig  udnævntes  til  Kammerherrer*).  Efter 
i  det  følgende  Aar  at  have  udført  en  lille  Mission  til  Ost- 
friesland  i  et  kongeligt  Familieanliggende,  udnævntes  han 
1735  til  Gesandt  i  Sverige,  hvor  han  tilbragte  de  fem  føl- 
gende Aar. 

Forholdet  mellem  de  to  Lande  havde  væsentlig  for- 
bedret sig  efter  Frihedens  Indførelse  i  Sverige  og  under 
Kosenkrands'  og  Horns  besindige  Styrelse.  Begge  Regeringer 
indsaae,  at  der  ikke  længere  var  nogen  Grund  til  Fjendskab 
mellem  Staterne  nu,  da  Danmark  havde  opgivet  Tanken 
om  at  tilbageerobre  de  skaanske  Provindser,  og  at,  langt  hel- 
lere end  at  svække  hinanden  ved  indbyrdes  Kiv,  burde  man 
støtte  hinanden  mod  den  fælles  Fare,  hvormed  Rusland 
truede  begge.  Ogsaa  hos  Befolkningerne  viste  der  sig  en 
kjendelig  Forandring  til  det  Bedre;  da  Nationalhadet  ikke 
længere  kunstigt  næredes  ovenfra,  tabte  det  sig  efterhaan- 
den,  og  i  det  egentlige  Sverige  forsvandt  det  næsten  ganske 
ligeoverfor  det  nyere  og  langt  heftigere  Had,  som  man 
siden  1719  nærede  imod  Rusland.  Kun  det  svenske  Hof 
bevarede  sin  gamle  Tænkemaade  med  Hensyn  til  Danmark, 
men  det  manglede  Magten  til  at  kunne  tilfredsstille  sit 
Had  og  sin  urolige  yErgjerrighed. 

Lynar  var  vel  skikket  til  Gesandtskabsposten  i  Stock- 
holm. Hans  Reise  i  1731  og  hans  Familieforbindelser  havde 
givet  ham  et  ganske  godt  Indbhk  i  den  svenske  PartistiUing 
og  som  alle  politisk  udviklede  Fremmede,  der  uden  Fordom 


')  Efter  J.  Møllers  Mnemosyne,  III  pag.  54  tillagdes  der  Lynar  allerede 
i  det  følgende  Aar  en  aarlig  Gage  af  4000  Rbd.,  skjøndt  uden  fast 
Ansættelse.  iNærmest  synes  han  at  have  værcl  brugt  til  oecono- 
miske  Arbeider,  Indretningen  af  den  nye  Bank  og  Foranstaltninger 
for  at  fremme  Handelen  og  Skibsfarten.  Den  yngre  Grev  Reuss 
(den  6te)  blev  siden  Amtmand  i  Soro  og  Overhofmester  ved 
Academiet. 

betragtede  de  nordiske  Kigers  Stilling,  forundrede  han  sig 
over,  at  « medens  alle  andre  Hoffer  i  Europa  neppe  toge 
Feil  med  Hensyn  til  deres  egne  Interesser,  saa  havde  Dan- 
mark og  Sverige  aldrig  forstaaet  deres  »*),  Han  kunde  derfor 
med  fuld  Overbevisning  arbeide  paa  at  fremme  et  bedre  og 
oprigtigere  Venskabsforhold  mellem  Landene  end  det,  der 
allerede  bestod.  Thi  om  man  end  ikke  længere  var  Fiender, 
saa  var  man  dog  heller  ikke  saa  ærlige  Venner,  at  den  ene 
uden  Skinsyge  kunde  see  paa,  at  den  anden  udviklede  sin 
Magt.  Sverige  ønskede  ganske  vist  ikke,  at  Rusland  ved 
Hjælp  af  det  gottorpske  Krav  paa  Slesvig  skulde  bringe  Dan- 
mark i  Afhængighed,  men  den  svenske  Regering  havde  dog 
Intet  imod,  at  dette  Spargsmaal  vedblev  at  tynge  paa  Dan- 
mark, og  hvad  den  danske  Regering  angik,  maatte  den  endnu 
stedse  frygte  for,  at  Carl  Frederik  dog  tilsidst  skulde  bestige 
Sveriges  Throne  og  med  Carl  den  12tes  Krone  tillige  arve 
hans  Enevoldsmagt.  Var  da  ikke  under  disse  Omstændig- 
heder Rusland  en  gavnlig  Modvægt,  der  kunde  sikkre  Norden 
mod  en  Gjentagelse  af  Sveriges  militære  Suprematie?  Var 
Rusland  end  en  Fare,  der  ogsaa  truede  Danmark,  saa  laae 
dog  Sverige  nærmest  udsat  for  Angreb  og  saalænge  det  ikke 
bukkede  under  i  Kampen,  dannede  det  en  beskyttende  Vold 
for  Danmark.  Hvorfor  skulde  da  Danmark  udsætte  sig  for 
den  dobbelte  Fare,  der  vilde  følge  først  af  en  Krig  med  en 
overlegen  Fjende  og  senere  af  en  Forandring  af  Magtfor- 
holdene i  Norden,  hvorved  Sverige  kunde  gienvinde  sin  tidligere 
Overmagt?  Aaret  for  Lynar  gik  til  Sverige,  havde  vel 
Sehested-)  den  24de  Septbr.  1734  undertegnet  et  Forsvars- 

»)   See  Staatschr.  I  pag.  93—94,  3-'9. 

^)   Geheimeraad  C.  Sehested  var  Ambassadør  i  Sverige   fra  Mai  1731 

til   Marts  1735.  —  Lynar   cliaraliteriserer  ham  i  Staatsschr.   1  pag. 

158   som    "bon    vieillard,   auteur   du    ridicule   manifeste  centre  le 

roi  Charles  XH  aprés  la  bataille  de  Pultava». 

forbund,  hvorved  de  to  Stater  giensidig  garanterede  hinanden 
deres  Besiddelser,  altsaa  ogsaa  Slesvig,  og  tilsagde  hinanden 
en  Krigshjælp  af  8000  Mand  og  6  Krigsskibe.  Men  Lynar 
saae  dog  heri  ikke  noget  Bevis  for,  at  Sverige  skulde  have  op- 
givet sin  tidligere  Mistro,  men  tvertimod  netop  en  Virkning 
af  denne,  idet  den  svenske  Kegjering  kun  havde  handlet  af 
Frygt  for,  at  den  Traktat,  som  under  26de  Mai  1732  var 
bleven  afsluttet  mellem  Danmark  og  Rusland,  skulde  med- 
føre en  nærmere  Forbindelse  mellem  disse  to  Lande,  der 
kunde  blive  farlig  for  Sverige'). 

Saaledes  stode  altsaa  Sagerne,  da  Lynar  i  August  1735 
sendtes  til  Stockholm,  og  hans  Hverv  indskrænkede  sig  til 
at  udvikle  det  gode  Forhold  i  Almindelighed,  uden  at  der 
gaves  ham  noget  særligt  Ærinde.  Navnlig  tænkte  man  dengang 
endnu  slet  ikke  i  Kjobenhavn  paa  den  Mulighed,  at  den 
nordiske  Unionstanke  saa  snart  paany  skulde  træde  i  For- 
grunden. 

Det  var  betydningsfulde  Aar,  som  Lynar  tilbragte  i  den 
svenske  Hovedstad.  Han  udnævntes  netop  samme  Dag,  som 
Horn  undertegnede  den  russiske  Traktat,  der  blev  Anled- 
ning til  Massernes  Fald,  og  da  han  i  1740  forlod  Stock- 
holm, kunde  den  ulykkelige  tinske  Krig  betragtes  som 
uundgaaelig.  I  disse  5  Aar  afgjordes  Frihedstidens  Skjæbne, 
thi  fra  det  øieblik  af,  da  Horns  forsigtige  Politik  fortrængtes 
af  Hatternes  ubesindige  Krigslyst  og  fordærvelige  Finants- 
politik,  var  det  kun  et  Tidsspørgsmaal,  naar  « Folkevældets 
Misbrug  skulde  føre  Enevældet  tilbage,  paa  samme  Maade 
som  i  sin  Tid  Enevældets  Misbrug  havde  fremkaldt  Folke- 
vældet-)».    At  dette  tidligere  eller  sildigere  vilde  skee,  au- 


See  Staatsschr.  1  pag.  157 — oS. 
Sammesteds  pag.  210. 

saae  han  allerede  1731  for  rimeligt*),  men  fra  1738  nærede 
han  ingensomhelst  Tvivl  om,  at  en  Regjeringsforandring 
maatte  foregaae,  « saasnart  en  dygtig,  modig  og  af  Tropperne 
elsket  Konge  besteg  Thronen«-). 

Den  danske  Regerings  Stilling  til  Partistriden  var  klar. 
Den  ønskede,  at  den  bestaaende  Statsorden  skulde  opret- 
holdes, fordi  det  gode  Forhold  mellem  de  to  Lande  væsent- 
lig deraf  afhang,  den  ønskede,  at  Sverige  vilde  bevare  Fre- 
den med  Rusland,  fordi  den  ligesaameget  frygtede  Sven- 
skernes Seier  som  deres  Nederlag,  og  den  ønskede  endelig, 
at  Horn  maatte  forblive  i  Spidsen  for  Regeringen,  fordi  han 
repræsenterede  baade  Friheden  og  Freden.  Lynar  sluttede 
sig  derfor  naie  til  Horn,  hvis  udmærkede  Egenskaber  han 
ydede  fuld  Retfærdighed.  Sehested  havde  i  sin  Tid  skrevet 
om  Cancellipræsidenten :  «det  er  svært  at  finde  Mage  til  en 
saadan  Mand  som  Horn  er,  og  hver  Svensk  bør  takke 
Oud  for  den  Dygtighed,  med  hvilken  han  leder  de  uden- 
rigske Anliggender-) ,  og  Lynars  Dom  om  ham  er  ikke 
mindre  anerkjendende,  idet  han  siger,  at  «der  ikke  i  Sve- 
rige fandtes  Nogen,  der  var  saa  kyndig,  forstandig,  dygtig, 
fast   og   paa   samme  Tid   saa    uinteresseret   som  Horn«-''). 


')   See  Staatsschr.  I  pag.  26 

^)  Sammesteds  pag.  210. 

')  See  réflexions  sur  la  situation  avant  la  diéte  de  1738  i  Staatsschr. 
I,  pag.  88.  1  relation  de  la  diéte  1738,  saaledes  som  den  er  trykt 
i  Staatsschr.  I,  ere  Udtrykkene  om  Horn  meget  mere  reserverede, 
see  saaledes  pag.  98  og  180,  men  i  den  oprindelige  Rapport  til 
den  danske  Regering,  som  er  dateret  d.  2den —13de  Juni  1739,  er 
dette  ikke  Tilfældet,  idet  han  der  udtaler  sig  med  samme  Varme 
om  Horn  efter  dennes  Fald  som  før  dette.  Fryxell  i  Beråttelser 
ur  svenska  Historien,  34  D.  pag.  219—20,  oplyser  Sammenhængen 
hermed.  Den  i  Statsschr.  optagne  Relation  er  trykt  efter  en  Af- 
skrift, som  Lynar  1780  paa  Gustav  den  3dies  Begjæring  tilstillede 
denne,  og  hvori  han  havde  foretaget  nogle  Forandringer  i  den 
oprindelige   Te.xt    for    ikke    ved    altfor  stærk   Roes   over  Horn  og 

Forholdet  mellem  ham  og  Cancellipræsidenten  antog  endog 
en  saa  fortrolig  Charakteer,  at  det  blev  et  af  Anklagepunk- 
terne, som  Horns  Fjender  fremførte  i  det  hemmelige  Ud- 
valg i  •Rigsdagen  1738,  at  Cancellipræsidenten  skulde  have 
røbet  vigtige  Statshemmeligheder  for  den  danske  Gesandt. 
Der  sigtedes  hermed  til  de  Forhandlinger,  som  Sverige  førte 
med  Frankrig,  men  med  den  danske  Regerings  Samtykke  kunde 
Lynar  ved  denne  Lejlighed  komme  Horn  til  Hjælp.  Han 
gjorde  denne  et  Besøg,  og  i  Overværelse  af  flere  Medlem- 
mer af  Udvalget,  der  var  tilstæde  ligesom  ved  et  Tilfælde, 
erklærede  han  paa  sit  Æresord,  at  den  fremførte  Beskyld- 
ning var  fuldstændig  ubegrundet ').  Ligesaa  bestemt  var 
Lynars  Dom  om  Gyllenborg  og  de  andre  Hatter,  der,  ved 
Siden  af  stor  og  uomtvistelig  Begavelse,  dog  baade  fra 
Charakterens  og  Besindighedens  Side  frem  bod  store  Mangler, 
som  ikke  kunde  undgaae  hans  critiske  Blik,  og  ligesom 
han  i  sine  Indberetninger  ubarmhjertigt  skildrede  dem  med 
sin  skarpe  og  vittige  Pen,  saaledes  synes  han  heller  ikke 
at  have  skaanet  dem  i  sine  Samtaler. 

Blandt  sine  Colleger   sluttede  Lynar   sig    nærmest  til 


Daddel  over  Hatterne  at  støde  Kongen.  Ved  samme  Leilighed  gjør 
Fryxell  opmærksom  paa  en  anden  Besynderlighed.  I  det  preus- 
siske Geheimearcljiv  findes  en  Relation  om  Rigsdagen  1738,  der 
næsten  Ord  til  andet  er  overensstemmende  med  Lynars  og  bærer 
samme  Dato  som  dennes ,  men  som  er  stilet  til  den  preussiske 
Regering  og  er  undertegnet  af  dennes  daværende  Gesandt  i  Stock- 
holm, Finkenstein.  Ligeledes  findes  der  i  det  sachsiske  Archiv  en 
Afskrift,  som  tillægges  den  daværende  sachsiske  Gesandt  Walther. 
Der  kan  ikke  være  nogen  Tvivl  om,  at  Fryxell  har  Ret,  naar  han 
antager,  at  Lynar  var  den  virkelige  Forfatter,  og  at  Finkenstein 
har  vundet  en  ufortjent  Roes  af  sin  Regering  ved  at  udgive  denne 
Relation  for  sit  Arbeide. 
')  See  Staatsschr.  I,  pag.  153,  cfr.  Fryxell  34,  pag.  168—69,  Malm- 
strøm: Sveriges  politiska  Historia  från  Carl  d.  12tes  Dod  lill  177;'. 
II,  pag.  162. 

Bestushew  og  Finch,  fordi  Kusland  og  England  havde  den 
samme  svenske  Politik  som  Danmark,  og  uagtet  den  Først- 
nævnte ikke  var  meget  sympathetisk  og  desuden  befandt  sig 
i  et  noget  skjævt  Forhold  til  Horn,  der  «ikke  stod  tilbage 
for  nogensomhelst  anden  Svensk  i  at  hade  Rusland » '),  lyk- 
kedes det  dog  Lynar  at  vinde  den  tilkommende  russiske 
Storkantslers  Venskab  saaledes,  at  det  i  hei  Grad  kom  ham 
til  Gavn  under  hans  senere  Gesandtskab  i  Petersborg.  Mindre 
heldig  var  han  derimod  ligeoverfor  det  franske  Gesandtskab, 
hvortil  Grunden  laae  dels  i  den  overordentlige  Fordrings- 
fuldhed, hvormed  de  franske  Diplomater  dengang  næsten 
altid  optraadte,  men  dels  og  fornemlig  i  den  Politik, 
som  Frankrig  fulgte  i  Sverige.  Hvad  man  vilde  i  Ver- 
sailles, var  i  Sverige  at  have  en  Magt,  der  altid  holdt 
sig  rede  til  paa  f-ørste  Vink  at  begynde  et  Felttog  i  Norden, 
som  kunde  understøtte  de  franske  Operationer  under  en 
Krig  i  Tydskland,  og  i  Forudfølelsen  af  de  Forviklinger, 
der  vilde  opstaae  i  Europa,  naar  den  pragmatiske  Sanc- 
tion  ved  Keiser  Carl  den  btes  snart  forventede  Død  skulde 
staae  sin  Prøve,  anvendte  den  franske  Gesandt  Casteja  alle 
Midler  for  at  naae  sin  Eegerings  Maal.  Horn  havde  forstaaet 
under  den  polske  Successionskrig  at  undgaae  de  Snarer,  som 
Cardinal  Fleurys  troløse  Politik  lagde  for  Sverige,  og  han  havde 
endog  drevet  sin  Uafhængighed  af  Frankrig  saavidt,  at  han 
havde  undertegnet  Traktaten  af  5te  August  1735  med  Rusland. 
Til  Straf  derfor  skulde  han  nu  falde,  og  Casteja  optraadte  som 
den  anerkjendte  Leder  af  Hatternes  Opposition  imod  ham. 
Men  Castejas  Planer  gik  videre.  Ikke  tilfredsstillet  med, 
at  Horn  blev  afløst  af  Gyllenborg,  skjøndt  denne  var  heelt 
afhængig  af  Frankrig,  arbeidede  Casteja  ogsaa  paa  en  For- 


M  See  Staatsschr.  I,  pag.  143. 

andring  af  Eegeringsformen ,  fordi  en  Enevoldskonge  havde 
viist  sig  at  være  lettere  til  at  vinde  for  en  krigersk  Politik, 
end  det  aristokratiske  Senat.  Dog  dette  sidste  Forsag  mislyk- 
kedes, og  han  kompromitterede  sin  Stilling  ved  den  Sylva'ske 
AfFaire*)  saaledes,  at  han  i  1737  maatte  afloses  af  den  ikke 
mindre  intrigante  men  langt  dygtigere  og  forsigtigere  St. 
Severin  d'Åragone. 

Den  sidste  Regeringsakt  af  Betydning,  som  Horn  fore- 
tog, før  han  i  de  sidste  Dage  af  1738  trak  sig  tilbage  fra 
Styrelsen,  var,  at  han  den  10de  November  undertegnede  en 
Traktat  med  Frankrig,  hvorved  denne  Magt  lovede  at  be- 
tale Sverige  en  aarlig  Subsidie  af  300,000  Species  i  3  Aar, 
hvorhos  begge  Stater  forpligtede  sig  gjensidig  til  ikke  at 
afslutte  nogen  Traktat  med  nogen  tredie  Magt  uden  den 
andens  Samtykke.  Ved  denne  sidste  Bestemmelse  blev 
Frankrig,  som  Lynar  bemærker-),  sat  istand  til  at  hindre 
enhver  Forbindelse  mellem  Sverige  og  England,  og  Trak- 
taten var  i  det  Hele  taget  byrdefuldere  for  Sverige  end  den 
ikke  ratificerede  af  1735,  forsaavidt  som  den  udtrykkelig 
ogsaa  hindrede  Fornj'elsen  af  allerede  bestaaende  Traktater 
med  andre  Magter,  hvortil  endnu  kom,  at  den  var  indgaaet 
for  10  Aar,  medens  Traktaten  af  1735  kun  havde  bundet 
Sverige,  saalænge  Subsidieforpligtelsen  varede.  En  Slutnings- 
artikel  bestemte,  at  andre  Magter  skulde  kunne  tiltræde 
denne  Traktat.  Hermed  tænktes  særligen  paa  Danmark,  thi 
Frankrig  haabede  ogsaa  at  kunne  drage  dette  Land  ind  i  sine 
Interesser  og  saaledes  at  skabe  et  fast  Forbund  mellem  de 
to  nordiske  Kongeriger,  som  den  franske  Politik  kunde  bruge 
til  sine  Planer,  og  Sverige,  der  allerede  brændte  af  Krigs- 


M  See  Staalsschr.  I,  pag.  148—49,  cfr.  Fnxcll  34,  p;!?.  7G— 78. 
')  See  Staatsschr.  I,  pag.  150—55. 

lyst  mod  Rusland,  ønskede  at  sikkre  sig  Danmarks  Under- 
støttelse eller  idetmindste  Neutralitet  under  den  forestaaende 
Krig.  —  Forhandlingerne  om  Danmarks  Tiltrædelse  til  den 
fransk-svenske  Traktat  førtes  imidlertid  ikke  i  Stockholm, 
men  i  Kjøbenhavn ,  hvor  den  franske  Gesandt ,  Grev 
Chavigny,  allerede  længe  havde  arbeidet  paa  at  forberede 
en  saadan  Forening  i  den  danske  Udenrigspolitik. 

Hidtil  havde  Danmarks  Hovedalliance  stadigt  været  den 
engelske,  og  kun  gjennem  England  var  Danmark  kommen 
i  Forbindelse  med  Frankrig,  saalænge  de  to  Vestmagter 
havde  været  allierede  i  Ludvig  den  15des  Mindreaarighed. 
Men  efterhaanden  var  den  danske  Regering  bleven  mindre 
tilfreds  med  den  engelske  Alliance.  Danmark  havde  aldrig 
ganske  kunnet  forvinde  sit  Nag  til  England,  fordi  man 
fornemlig  tilskrev  denne  Magt,  at  der  ikke  var  vundet 
større  Fordele  i  Frederiksborgfreden.  Denne  Bitterhed  for- 
øgedes idelig  ved  den  irriterende  Følelse  af  de  Ydmygel- 
ser, som  den  hensynsløse  engelske  Regering  tilføiede  sine 
Allierede,  og  af  den  selviske  Politik,  som  den  altid  fulgte 
ligeoverfor  dem.  Danmark  kunde  aldrig  haabe  paa  ved 
Englands  Hjælp  at  vinde  nogen  ny  Fordeel,  og  om  denne 
Stat  end  i  Nødstilfælde  vilde  vise  sig  beredt  til  at  optræde 
til  Fordeel  for  Ligevægten  i  Østersøen,  saa  var  det  dog  til- 
lige sikkert,  at  den  ikke  vilde  gjøre  det  i  et  videre  Omfang, 
end  dens  egen  Interesse  fordrede  det,  og  af  hvad  Grund 
skulde  man  da  binde  sig  til  England,  naar  man  dog  ikke 
vandt  Andet  derved,  end  hvad  denne  Stat  ogsaa  uden  Traktat 
for  sin  egen  Skyld  vilde  gjøre?  Til  Søes  tyranniserede  de 
engelske  Krigsskibe  den  danske  Handel  ligesaa  overmodigt 
som  andre  Staters,  og  selv  med  Subsidierne,  som  spillede  en 
saa  stor  og  sørgelig  Rolle  i  Nordens  daværende  Politik,  var 
England  langtfra  saa  rundhaandet  som  Frankrig.    Rosen- 


18  P.  Vedel. 

krands  havde  derfor  ogsaa  gjentagne  Gange  med  stor  Styrke 
beklaget  sig  i  London  over  de  engelske  Overgreb  ^),  men  han 
havde  dog  holdt  fast  ved  den  engelske  Alliance,  fordi  han  an- 
saae  Forbindelsen  med  Sømagterne  for  nødvendig  for  Danmark, 
og  Christian  den  6te  havde  vænnet  sig  til  dette  politiske 
System.  Saaledes  var  da  Forbindelsen  bleven  fornyet  ved 
en  Alliance-  og  Subsidietraktat,  der  den  19de  September 
1734  afsluttedes  for  et  Tidsrum  af  3  Aar-). 

Men  i  1738  var  Stillingen  forandret.  Endnu  sad  vel 
Rosenkrands  i  Conseillet,  men  Schulin,  der  styrede  Uden- 
rigsministeriet og  besad  hele  Kongens  Tillid,  var  mere  til- 
bøielig  til  at  lytte  til  Frankrig,  en  Stemning,  som  i  det 
Hele  synes  at  have  været  deelt  af  den  yngre  Slægt,  der 
ønskede  større  Bevægelse  i  Politiken.  Ogsaa  Lynar  lader 
til  at  have  hældet  til  denne  Anskuelse,  skjøndt  han  mærke- 
ligt nok  altid  af  den  franske  Regering  ansaaes  for  at  være 
engelsksindet.  Først  (1737)  anbefaler  han  den  franske 
Alliance  nærmest  af  Hensyn  til  de  rigeligere  Subsidier, 
« eftersom  Kongen  af  alle  Kræfter  bestræber  sig  for  ret  at 
bringe  Landet  i  Opkomst  ved  en  blomstrende  Commercium 
og  ved  andre  indre  Forbedringer,  hvortil  der  behoves  Penge"  ^), 
men  senere  (1741)  « fordi  Danmark  kun  ved  en  Forbindelse 
med  mere  virksomme  Magter  vilde  opnaae  Fordele,  som  det 
hverken  kunde  vente  af  sine  egne  Kræfter  eller  af  Forbin- 
delsen med  England"^).  —  Traktaten  med  England  var 
desuden   udløben   i   1737^),    og   man    havde   saaledes   frie 


Sec  Mnemosyne  III,  pag.  373 — 77. 

See  Mnemosyne  II,  pag.  144. 

See  Staatsschr.  I,  pag.  G9. 

See  Staalsschr.  I,  pag.  226. 

Mærkeligt  nok   siger  Kongen  i  sit  Brev  6te  .Ian.  1739  til  Schulin 

det  Modsatte,   see  Mnemos.  III,  pag.  CLXXXI,  men  ligesom  Lynar 

i  Staalsschr.  I,  pag.  69  udtrykkelig  erklærer  Traktaten  for  at  være 

Hænder.  Men  endelig  syntes  et  Tilfælde  at  skulle  gjøre 
Udslaget  til  Fordeel  for  det  franske  Cabinet,  idet  der  i 
Løbet  af  1738  opstod  en  betænkelig  Conflikt  mellem  Dan- 
mark og  Hannover  i  Anledning  af  Amtet  Steinhorst,  hvor- 
til begge  Stater  ansaae  sig  for  berettigede.  Danmark  havde 
taget  Landet  i  Besiddelse,  men  hannoveranske  Soldater  for- 
drevs den  danske  Besætning,  og  dette  Sammenstød  var  ikke 
gaaet  af  uden  Blodsudgydelse*).  Den  danske  Kegering  tog 
Sagen  meget  alvorligt  og  begjærede  Sveriges  bona  officia, 
eventuelt  den  i  Traktaten  af  1734  stipulerede  Krigshjælp. 
Intet  kunde  komme  den  svenske  Regering  beleiligere  end 
denne  Meddelelse  af  Lynar.  «Uden  at  undersøge,  om  casus 
foederis  var  tilstæde  og  uden  at  afvente  en  formelig  Kequi- 
sition,  skred  det  hemmelige  Udvalg  strax  til  at  designere  de 
Regimenter,  der  skulde  udgjøre  Hjælpecorpset,  sendte  dem 
Ordre  til  at  holde  sig  marschfærdige  og  tilbød  endog  i  for- 
nødent Fald  at  forøge  den  stipulerede  Hjælp.  Hele  Hoved- 
staden gjenlød  af  Rygterne  om  den  Krig,  der  skulde  ud- 
bryde i  Tyskland,  og  en  Mængde  unge  Officerer  saae  alle- 
rede i  den  deres  krigeriske  Tilbøieligheder  tilfredsstillede  og 
deres  Forhaabninger  opfyldte«-). 

Det  var  saaledes  et  meget  gunstigt  øieblik,  da  den 
franske  Gesandt  i  Kjobenhavn  fremlagde  sit  Forslag  til  en 
Subsidietraktat,  efter  hvis  Separatartikel  der  ufortøvet  skulde 


udløben  1737,  saaledes  maatle  man  ogsaa,  dersom  Kongens  Be- 
mærkning skulde  være  rigtig,  antage,  at  en  Fornyelse  senere  har 
fundet  Sted,  thi  Traktaten  af  1734  var  sluttet  paa  3  Aar,  men  en 
saadan  Fornyelse  kjendes  ikke.  Chalmer  i  •Collectiou  of  treaties", 
London  1790,  nævner  ingen  Traktat  mellem  Danmark  og  England, 
som  skulde  være  indgaaet  i  Tidsrummet  fra   173i  til   1739. 

')  Det  Nærmere  om  denne  iovrigt  ubetydelige  Sag  sees  af  G.  L.  Badens 
Danmarks  Historie,  5te  Bind,  pag.  425  fgd. 

')  See  Staatsschr.  I,  pag.  159. 

arbeides  paa  at  bringe  en  Tripelalliance  istand  mellem 
Danmark,  Frankrig  og  Sverige.  Schulin  var  villig  hertil,  og 
det  faldt  ham  ikke  vanskeligt  at  vinde  Kongen  derfor,  da 
denne  ansaae  Krigen  med  Hannover  for  overhængende  og 
derfor  i  hoi  Grad  ønskede  at  sikkre  sig  Bundsforvante.  Saa- 
ledes  syntes  Alt  at  foie  sig,  og  Sagen  var  allerede  skreden 
saa  langt  frem,  at  Kongen  i  Begyndelsen  af  Januar  1739  kunde 
udtale  sin  Glæde  over  Traktaten,  som  han  betragter  som  en 
afgjort  Sag*).  Men  nu  satte  ogsaa  England  sig  i  Bevægelse. 
Dets  Gesandt  i  Kjobenhavn,  Titley,  instrueredes  til  at  foreslaae 
Fornyelsen  af  den  udløbne  Subsidietraktat  paa  fordeelagtige 
Vilkaar  for  Danmark-),  og  samtidig  viste  der  sig  Udsigt  til, 
at  det  vilde  lykkes  J.  H.  E.  Bernstorff,  der  var  kaldt  tra  sin 
Post  i  Regensborg,  for  at  forhandle  med  den  hanoveranske 
Regering  om  den  steinhorstske  Sag,  at  bringe  denne  til  en 
tilfredsstillende  Afgjorelse.  Man  havde  altid  i  Kjøbenhavn 
ønsket  at  see  Sagen  endt  ved  en  fredelig  Overenskomst,  og 
en  saadan  kunde  neppe  ventes  af  Sveriges  bona  officia,  da 
denne  Magt  oiensynlig  langt  snarere  arbeidede  paa  at  give 
Conflikten  saa  store  Dimensioner,  som  muligt.  Da  der  nu 
viste  sig  en  uventet  Leilighed  til  at  komme  til  direkte  For- 
staaelse  med  Modparten,  greb  den  danske  Regering  med 
Glæde  til,  og  saaledes  afgjordes  da  det  steinhorstske  Sporgs- 
maal  paa  hæderlige  Betingelser  ved  en  Convention,  der 
undertegnedes  i  Hannover  den  5te  Marts  1739,  og  9  Dage 
efter  fornyedes  Alliancetraktaten  mellem  Danmark  og  Eng- 
land paa  3  Aar. 

Det  var  en  stor   Skuffelse  for   den   svenske  Regering, 
der  gjerne  havde  seet,  at  Danmark  brod  med  England  paa 


M  See  Kongens  Breve  til  Schulin  af  6le  og  7de  Jan.  1739;  Mnemos. 

III,  pac.  CLXXX— XXXII. 
*)  See  Malnastrøm  1.  c,  pag.  195. 

en  saadan  Maade,  at  det  nødtes  til  at  kaste  sig  i  Armene 
paa  den  fransk-svenske  Alliance  og  modtage  de  Vilkaar, 
denne  maatte  ville  opstille.  Gyllenborg  gav  uforbeholdent 
sin  Misfornøielse  Luft,  og  Lynar  hjalp  sig,  saagodt  han 
kunde,  med  at  skyde  Skylden  paa  «Chavignys  utilstrække- 
lige Instruktioner«^).  Derimod  synes  det,  at  den  franske 
Kegering  tog  Sagen  roligere,  og  formodentlig  var  den  ret 
vel  tilfreds  med,  at  der  ikke  saa  kort  for  et  Thronskifte  i 
Wien  udbrød  en  Krig  i  Norden,  der  kunde  forstyrre  alle 
dens  Combinationer.  Da  Chavigny  i  Juli  1739  afløstes  af 
le  Maire,  forlod  han  derfor  Danmark  med  alle  Tegn  paa 
Kongens  Naade  og  i  den  velvilligste  Stemning,  fuld  af  Haab 
om,  at  det  ikke  skulde  vare  længe,  før  Alliancen  vilde 
komme  istand.  Ogsaa  i  Sverige  forvandt  man  efterhaanden 
den  første  Ærgrelse,  og  det  var  paa  denne  Tid,  at  Tanken 
om  at  vælge  Kronprinds  Frederik  til  Thronfølger  traadte 
bestemtere  frem. 

Hvad  der  foregik  i  dette  Spørgsmaal  under  Lynars 
Gesandtskab  var  imidlertid  kun  lidet.  I  en  Depesche  af 
12te  Mai  1739  indberettede  han,  at  Successionssagen  havde 
været  bragt  paa  Bane  under  sidste  Kigsdag,  navnlig  ogsaa 
i  det  hemmelige  Udvalg,  og  at  der  hos  det  herskende  Parti 
syntes  at  være  nogen  Stemning  for  at  tilbyde  den  danske 
Kronprinds  Thronen.  Det  var  derfor  blevet  overdraget  C.  G. 
Tessin,  der  skulde  gaae  som  overordentlig  Ambassadør  til 
Frankrig,  at  søge  at  vinde  Cardinal  Fleury,  der  hidtil  havde 
hældet  til  Prindsen  af  Birkenfelds  Side,  for  denne  Afgj  øreise, 
og  paa  Gjennemreisen  skulde  han  tillige  udforske  det  danske 
Hofe  Anskuelser  derom.  —  Sch ulins  Svar  af  30te  Mai  afviste 
ikke  Ideen,    som   tvertimod  sagdes  at  have   »tildraget  sig 


')  See  Staatsschr.  1,  pag.  160. 

Kongens  særdeles  Opmærksomheds  og  det  paalagdes  derfor 
Lynar  at  benytte  enhver  Leilighed  til  at  styrke  disse  for- 
deelagtige  Tanker,  men  tillige  om  muligt  hellere  at  lede  dem 
hen  paa  Kong  Christians  egen  Person. 

Men  herved  blev  det  ogsaa  foreløbigt.  Paa  sit  Besøg 
i  Kjøbenhavn,  hvorom  der  senere  skal  tales,  berørte  Tessin 
ikke  med  et  Ord  Thronfølgesagen*),  og  det  er  fuldkommen 
ubegrundet,  naar  det  har  været  paastaaet-),  at  Frankrig 
allerede  under  Forhandlingerne  i  1738  skulde  have  tilbudt 
Danmark  at  virke  for  Kronprindsens  Valg.  Hvor  lidet  ivrig 
Kong  Christian  personlig  var  for  Sagen,  viser  sig  deraf,  at 
han  i  1743  skriver,  at  han  «lige  fra  Begyndelsen  af  havde 
declareret,  at  han  vilde  være  tilfreds  med  hvilkensomhelst 
de  valgte,  naar  det  kun  ikke  blev  en  holsteensk  Prinds »•''), 
og  hvor  lidet  der  var  foretaget  fra  dansk  Side  for  at  fremme 
Sagen,  fremgaaer  af,  at  Lynar  1741  kunde  sige,  at  han 
«ikke  havde  hørt  Noget  om,  at  man  beskjæftigede  sig  me- 


')  Kun  udtalte  Tessin  i  sin  Samtale  med  Kongen,  at  Svenskerne  vare 
»ganske  detaclierede  fra  Hertugen  af  Holsten,  som  nu  havde  det 
russiske  Blod  i  sig«. 

')  Dette  berettes  af  den  mecklenborgskc  Gesandt  Koppen  i  hans 
anecdotes  de  la  revolution  de  Stockholm  arrivée  å  la  diéte  de 
1738  i  Biischings  Magazin,  XV  Band,  med  det  besynderlige  Tillæg, 
at  Lynar  paa  Frankrigs  Raad  strax  efter  Rigsdagens  Slutning  havde 
forlangt  af  den  franske  Regering,  at  en  saadan  Ordning  af  Suc- 
cessionssporgsmaaiet  skulde  lægges  til  Grund  for  den  nye  Alliance 
mellem  Danmark  og  Sverige.  Lynar  har  senere  udtrykkelig  be- 
nægtet Rigtigheden  af  deune  Beretning,  see  Biischings  Beitriige 
zur  Lebensgeschichte  osv.,  IV  Band,  pag.  83.  Angaaende  Koppens 
Anekdoters  Værd  som  historisk  Kilde  bemærker  iøvrigt  Fryxell,  34, 
pag.  220,  at  de  i  Enkelthederne  ikke  ere  paalideiige,  da  Forfatteren 
i  1741  saae  sig  ninit  til  at  ophrænde  sine  Optegnelser  af  Frygt 
for,  at  de  skulde  falde  i  Hatternes  Hænder,  og  derfor  væsentlig 
maatte  skrive  efter  Erindringen. 

*)  See  den  vigtige  Opsats  af  Kongen ,  der  er  trykt  i  Mnemosyne  II, 
pag.  166—174. 

get  med  Thronledigheden  i  Sverige  og  med  hvem  der  skulde 
blive  den  nuværende  Konges  Efterfølger,  og  dog  var  det  en 
Begivenhed,  som  ikke  var  meget  flern,  og  hvoraf  Danmarks 
Sikkerhed  Vel  engang  kunde  komme  til  at  afhænge.  Det 
vilde  derfor  efter  hans  Mening  være  rigtigt,  om  man  i  Tide 
tænkte  derpaa»  ^). 

Lynar  anskede  et  godt  Forhold  til  Sverige,  men  kun 
et  fast  Forbund,  ingen  politisk  Union.  I  to  udførlige  Akt- 
stykker, en  Indberetning  til  Kongen  af  13de  Juni  1739  og 
en  »General-Relation«,  som  han  aflagde  efter  sin  Tilbage- 
komst til  Kjobenhavn  og  som  er  dateret  d.  28de  Sept.  1740, 
udtaler  han  sig  udførligt  om  Vanskelighederne  ved  en 
skandinavisk  Union. 

Han  erkjender,  at  baade  det  holsteenske  og  det  hessiske 
Parti  kun  havde  ringe  Udsigter,  og  at  det  danske  Thron- 
candidatur  altsaa  alene  fandt  en  Medbeiler  i  Prindsen  af 
Birkenfeld,  der  vilde  tabe  al  Betydning,  saasnart  Frankrig 
opgav  ham.  Sporgsmaalet  var  imidlertid,  om  det  var  Sven- 
skernes alvorlige  og  blivende  Mening  at  indgaae  en  saadan 
politisk  Union  med  Danmark-Norge,  om  dette  kunde  skee 
paa  antagelige  Vilkaar,  og  endelig  om  de  andre  europæiske 
Stater  vilde  finde  sig  i  en  saa  vigtig  Forandring  af  Magt- 
stillingen i  Norden. 

Med  Hensyn  til  det  første  Spørgsmaal  sætter  Lynar 
kun  ringe  Lid  til  Stemningen  i  Sverige.  Han  siger,  at  de 
Personer,  som  ville  en  Union,  «ere  kun  faae,  og  deres 
Hensigter  vel  heller  ikke  ganske  rene«,  hvortil  kommer,  at 
Nationen  er  '»usædvanlig  foranderlig" ,  og  at  man  altid  er 
'•overordentlig  frugtbar  paa  Projekter«,  der  opgives  ligesaa 
let,  som  de  skabes.    Han  er  ikke  engang  ganske  vis  paa, 


See  Staatsschr.  I,  pag.  226. 

om  det  Hele  ikke  muligvis  turde  være  en  List  for  at  dysse 
den  danske  Regerings  Vagtsomhed  i  Sovn,  medens  man 
fuldendte  Forberedelserne  til  en  forestaaende  Krig,  eller  et 
falsk  Haab,  som  foregøgledes  den  for  at  vinde  dens  Alliance 
eller  i  alt  Fald  Neutralitet  i  en  forestaaende  Krig  med 
Rusland.  «Det  lader  sig  ikke  nægte,  at  den  svenske  Nation 
jo  er  vant  til  at  omgaaes  med  saa  mange  Konster  og  egen- 
nyttige Hensigter,  at  man  ikke  noksom  kan  tage  sig  iagt 
derfor«.  Men  selv  om  man  virkelig  fra  svensk  Side  var 
oprigtig,  maatte  Alt  komme  an  paa,  hvorledes  og  paa 
hvilke  Betingelser  Foreningen  skulde  kunne  skee.  I  denne 
Henseende  anfører  han  tre  forskjellige  Anskuelser,  som  vare 
komne  frem.  Nogle  vilde,  at  "Sverige  skulde  vedblive  at 
være  en  fri  Republik*)  og  med  Frankrigs  Garanti  stilles 
under  den  danske  Krones  evige  Beskyttelse«,  Andre  ønskede, 
at  Kronen  skulde  overdrages  den  danske  Kronprinds,  dog 
saaledes  at  den  bestaaende  svenske  Regeringsform  garanteredes 
af  Frankrig,  Andre  endelig  foretrak  at  tilbyde  Kong  Christian 
selv  Thronen,  men  paa  det  Vilkaar,  at  Enevældet  afskaffe- 
des i  Danmark  og  at  Rigerne  "sammensmeltedes  i  een  og 
den  samme  Regeringsform«.  Man  fordulgte  sig  imidlertid 
ikke  Vanskeligheden  ved  denne  sidste  Ordning,  thi  »dels 
fandtes  der  ikke  Stænder  i  Danmark,  dels  vilde  den  danske 
Konge  neppe  beslutte  sig  til  at  opgive  den  virkelige  Nydelse 
af  den  kongelige  Magt  og  Værdighed  i  to  Riger  for  at  jage 
efter  deres  Skygge  i  tre«.  Forudsat  endelig,  at  disse  Van- 
skeligheder vare  overvundne,  vilde  da  ikke  endnu  større  og 
farligere  Hindringer  reise  sig  fra  de  andre  europæiske  Mag- 

')  Saaledes  benævnedes  stundom  Forfatningen  i  Sverige,  ligesom  i 
Polen,  uagtet  man  nominelt  havde  en  Konge.  Paa  samme  Maade 
charakteriseredeTessin  ogsaa  Sveriges  Forfatning  i  sin  Samtale  med 
Kong  Christian. 

ters  Side,  og  vilde  maaskee  ikke  den  allerstærkeste  Mod- 
stand i  sin  Tid  reise  sig  fra  Sverige  selv?  Vilde  Frankrig 
ansee  det  foreneligt  med  sine  Interesser,  at  der  i  Norden 
dannede  sig  en  mægtig  Stat,  der  maaskee  engang  kunde 
ville  optræde  mod  den  franske  Politik?  Hvorledes  vilde 
Eusland  optage  en  saadan  Union,  hvis  Falger  i  Tidens 
L£)b  kunde  blive  "fatale«  for  Keiserriget?  Vilde  Semag- 
terne  roligt  see  paa,  at  Østersøen  blev  et  lukket  Hav,  eller 
vilde  Preussen  opgive  sine  Forhaabninger  om  at  vinde  Pom- 
mern? Men  endelig,  om  nu  end  alle  disse  Vanskeligheder 
lode  sig  fjerne,  vilde  Svenskerne  da  ogsaa  i  Længden  føle 
sig  tilfredse  med  en  Forening  med  Danmark-Norge?  Vilde 
det  ikke  gaae  som  i  Calmarunionens  Dage,  da  Overgreb 
fra  den  ene  Side  og  Mistro  og  krænket  Nationalforfænge- 
lighed  fra  den  anden  Side  svækkede  istedetfor  at  styrke,  og 
adskilte  istedetfor  at  forene?  Det  var  disse  Betragtninger, 
som  Lynar  anstillede  for  sig  selv  og  for  den  danske  Kege- 
ring  og  som,  netop  fordi  han  var  gjennemtrængt  af  Over- 
bevisningen om,  at  de  tre  nordiske  Riger  gj ensidig  trængte 
til  hverandre,  bragte  ham  til  at  frygte  enhver  nærmere 
Forbindelse  end  en  reent  folkeretlig*). 

Medens  det  saaledes  kun  gik  langsomt  med  Thron- 
følgosagen,  varede  det  derimod  ikke  længe,  for  Tanken  om 
et  Forbund  mellem  Danmark  og  Frankrig  jpaany  kom  frem. 
1  Sommeren  1739  gik  C.  G.  Tessin,  som  sagt,  som  Ambassa- 
dør til  Paris.  Han  reiste  over  Kjøbenhavn,  hvor  han  mod- 
toges med  den  største  Forekommenhed  og  han  boede  hos 
Kongen  paa  Hirschholm.    Skjondt  dette  Besøg  ikke,  som  op- 


')  Lynars  brevvexliiii;  i  Thronfølgespørgsmaalet  er  trykt  i  Geheime- 
archivets  Aarsberetninger,  V  Binds  3(Jie  Hefte,  pyg.  212—219  cfr. 
ogsaa  Olof  Nilsson:  »Danmarks  uptriidende  i  den  svenska  tron- 
fnljqiefiåirnn  åren   17:>9— 174:3%  1  Hefte,  Malmø,   lS7i,  pag.  2— 10. 

3 


26  P-  Vedel. 

rindelig  havde  været  Hensigten,  havde  nogen  egentlig  officiel 
Charakteer,  foreslog  han  dog  Kongen,  at  Danmark  og  Sverige 
skulde  indgaae  et  fast  Forbund  med  hinanden  og  med 
Frankrig,  idet  han  tilfoiede,  at  «naar  Danmark  og  Sverige 
vare  enige,  kunde  de  meget  godt  styre  Frankrig«,  og  da 
Kongen  forsigtigt  indvendte,  at  han  dog  ikke  kunde  ind- 
lade sig  paa  et  saadant  Forbund,  saalænge  Traktaten  med 
England  endnu  ikke  var  udløben,  svarede  Tessin,  at  det 
ogsaa  kun  var  Meningen,  at  Danmark  skulde  forberede  en 
saadan  Traktat  ved  allerede  nu  at  vedtage  en  Tilfoielse  til 
don  bestaaende  Alliancetraktat  med  Sverige  af  1734^).  Men 
som  sædvanlig  var  Schulin  mindre  forsigtig  end  Kongen 
og  han  viste  sig  ikke  alene  tilboielig  til  ufortovet  at  be- 
gynde Forhandlinger  med  Frankrig  men  end  ogsaa  til 
eventuelt  at  deeltage  i  den  af  Sverige  paatænkte  Krig  med 
Rusland,  paa  det  Vilkaar,  at  Danmark  skulde  have  Andeel 
i  det  forventede  Bytte-). 

Dennegang  skulde  Forhandlingerne  føres  i  største 
Hemmelighed,  saa  at  England  Intet  erfarede  derom.  De 
to  Konger,  Ludvig  den  15de  og  Christian  den  6te,  for- 
handlede derfor  direkte  ved  Breve  de  roi  å  roi,  og  kun 
Schulin  og  J.  L.  Holstein  vare  indviede  i  Sagen,  idet  Kosen- 
krands  efter  Kongens  Ordre  ikke  maatte  vide  Nogte  derom  •''). 
Det  tidligere  Udkast  lagdes  til  Grund  med  en  tilkommende 
Tripelalliance  i  Udsigt  og  Frankrig  forpligtede  sig  til  en 
aarlig  Subsidie  af  400,000  Species,  altsaa  */4  mere  end 
Sverige  modtog").    Ved  Slutningen  af  1739  var  man   enig 


')  See  om  denne   interessante  Samtale   Mncmos.  111,   pag.  CCC VI  og 

Vl-Vlll  samt  Staatssclir.  I.  pag.  160. 
')  See  Malmstrom  1.  c.  pag.  143. 
*)  See  Miiemos.  III,  pag.  CCXIX. 
*)  Sammesteds  pag.  CCXVIll,  XXII,  XXV,  XXIX— XXX. 

om  alle  Punkter,  Traktaten  var  allerede  reenskreven  og 
Coureren  ventede  kun  paa  Le  Maires  Indberetning  til  sin 
Regering  om,  at  den  var  undertegnet,  da  Alt  igjen  maatte 
gaae  tilbage.  Atter  var  England,  som  altid  var  vel  under- 
rettet, i  rette  Tid  kommen  paa  Spor  efter  Sagen  og  rime- 
ligvis bar  de  svenske  Ministres  Indiscretion  Skylden  derfor. 
Medens  man  i  Kjebenhavn  havde  bevaret  Hemmeligheden 
med  den  storste  Samvittighedsfuldhed,  var  den  derimod  i 
Stockholm  Gjenstand  for  almindelig  Samtale,  og  Lynar,  der 
hjemmefra  aldeles  Intet  kjendte  til  Forhandlingerne,  over- 
raskede derfor  Schulin  meget  ubehageligt  ved  at  kunne  ind- 
berette udførligt  om  Sagen,  der,  som  det  viste  sig,  var  ham 
meddeelt  af  Grev  Carl  Sparre,  Gyllenborgs  Svigersøn^).  Det 
var  under  disse  Omstændigheder  let  forklarligt,  at  Rygtet 
ogsaa  naaede  England,  og  Titley  optraadte  nu  paa  en  me- 
get nærgaaende  og  "impertinente«  Maade,  der  ærgrede 
Kongen,  men  tillige  tvang  ham  til  Erklæringer,  som  gjorde 
ham  det  umuligt  at  afslutte  Traktaten,  selv  med  det  For- 
behold, at  den  først  skulde  træde  i  Kraft,  naar  Traktaten 
med  England  var  udløben-). 

Efter  dette  nye,  mislykkede  Forsøg  trak  den  danske 
Regering  sig  tilbage  fra  det  svenske  Hof,  med  Rette  mis- 
fornøiet  med  dets  Upaalidelighed  og  ikke  utilbøielig  til  at 
troe,  at  denne  ubegribelige  Indiscretion  havde  været  forsæt- 
lig og  anlagt  paa  at  tvinge  den  til  aabent  at  bryde  med 
England.  Men  jo  mere  Oieblikket  nærmede  sig,  da  Gyllen- 
borg  skulde  indfrie  de  krigerske  Løfter,  ved  hvilke  han 
havde  ophidset  den  offentlige  Mening  i  Sverige,  desto  æng- 


')  See  Mnemos.III,  pag.  CCXXVII,  Malmstrøm  I.  c,  pag.  245,  Tengberg, 
Bidrag  till  Historien  om  Sveriges  Krig  med  Rjssland  1741  — 174a 
1.  pag.  97. 

2)  See  Mnemos.  111,  p;ig.  CCXXXl.  fgd. 

steligere  blev  han  for  at  finde  Bundsforvandte,  og  desto 
mere  rundhaandet  var  han  i  sine  Tilbud  til  Danmark. 
Han  lovede  nu  Lifland  eller  Bohuuslehn,  og  baade  han  og 
Carl  Sparre  talte  uforbeholdent  med  det  nye  danske  Sende- 
bud Griiner  om,  at  Svenskerne  af  Taknemlighed  for  Dan- 
marks Hjælp  vel  kunde  beslutte  sig  til  at  vælge  Kongen 
eller  Kronprindsen  til  Thronfolger,  hvorved  de  tre  nordiske 
Kiger  altsaa  paany  vilde  blive  forenede.  Men  alle  Gyllenborgs 
Bestræbelser  bleve  frugtesløse.  Den  danske  Regering  felte 
sig  ikke  tiltalt  af  hans  eventyrlige  Politik,  og  den  var, 
baade  ved  Lynars  Kapporter  og  ved  Beretninger  af  den 
hessiske  General  Diemer,  der  paa  den  Tid  passerede  Kjo- 
benhavn  for  at  vende  tilbage  til  Tydskland,  altfor  nøie  be- 
kjendt  med  Sveriges  virkelige  Tilstand,  til  at  den  skulde 
lade  sig  lokke  ind  paa  en  Krig  med  Rusland.  Saaledes 
blev  der  da  heller  ikke  dennegang  Noget  af  Forbundet  med 
Frankrig,  men  Tanken  derom  vedblev  dog  at  leve,  og  da  Trak- 
taten med  England  var  udløben  i  1742,  gjorde  den  danske 
Politik  endelig  den  saa  ofte  forberedte  Vending.  Ved  Trak- 
taten af  15de  Marts  1742  sluttede  Danmark  sig  foreløbig 
for  5  Aar  til  Frankrig,  mod  Fornyelsen  af  Garantien  for 
Slesvig,  Tilsagnet  om  Frankrigs  ubegrændsede  Hjælp  i  Til- 
fælde af  Angreb  og  en  aarlig  Subsidie  af  400,000  Species, 
altsaa  paa  Betingelser,  der  vare  væsentlig  fordeelagtigere  end 
dem,  som  Frankrig  havde  tilstaaet  Sverige  i  1738.  I  Se- 
paratartiklerne var  det  bestemt,  at  man  ufortøvet  skulde 
arbeide  paa  en  Tripelalliance  mellem  Danmark,  Frankrig 
og  Sverige  men,  tilfoies  det,  »dersom  H.  D.  M.  paa  Grund 
af  den  nærværende  Krig  mellem  Sverige  og  Rusland  maatte 
foretrække  en  simpel  Neutralitet  for  den  omtalte  Tripel- 
alliance, lover  H.  M.  C.  M.  sine  bona  officia  for  at  bevæge 
Sverige  til  at  forblive  neutral  ligeoverfor  Danmark«. 

Men  længe  forinden  havde  Lynar  forladt  Stockholm. 
Allerede  i  1737  var  det  Hensigten  at  kalde  ham  hjem 
men  det  lykkedes  ham  dengang  ved  Hjælp  af  Horns  Inter- 
cession  at  faae  Tilladelse  til  at  forblive  i  Sverige,  indtil 
Rigsdagen  var  sluttet.  Kongen  var  imidlertid  misfornøiet 
med,  at  han  saaledes  havde  blandet  den  svenske  Regering 
ind  i  Sagen,  og  i  det  Hele  synes  man  ikke  at  have  været 
ganske  tilfreds  med  ham.  Kongen  anerkjendte  hans  Flid 
og  Iver,  men  fandt  tillige,  at  han  altid  havde  «saa  mange 
Konster  i  Hovedet«'),  og  om  hans  politiske  Forudsigelser 
bemærkes  det  noget  tort,  at  »Udfaldet  vil  vise,  hvorvidt 
han  har  truffet  det  Rette  eller  ikke,  men  det  godtgjør  dog, 
at  han  har  Lyst  til  at  applicere  sig«-).  Lynars  Fordrings- 
fuldhed og  idelige  Forlangender  snart  om  det  hvide  Baand, 
snart  angaaende  Gageforøgelse  og  Betaling  af  Gjæld,  stødte 
ligeledes  Kongen-''),  og  Schulin  synes  ikke  at  have  taget 
ham  i  Forsvar. 

Som  ovenfor  bemærket,  havde  Lynar,  tildels  maaskee 
mere  end  nødvendigt,  paadraget  sig  det  herskende  Partis 
og  det  franske  Gesandtskabs  Fjendskab,  man  havde  ham 
mistænkt  for  at  have  medvirket  til,  at  de  franske  Forhand- 
linger i  Kjøbenhavn  strandede  1739,  og  i  alt  Fald  var  han 
en  altfor  indviet  og  skarpsindig  Iagttager,  til  at  man  under 
de  daværende  Omstændigheder  kunde  ønske  at  have  ham  i 
Stockholm.  Den  franske  Udenrigsminister  Amelot  anmodede 
derfor  den  danske  Regering  om,  at  han  maatte  blive  kaldt 
tilbage,  fordi  han  « aabent  udtalte  sig  imod  de  Overens- 
komster, som  Frankrig  havde  truffet  med  Sverige  •• '').     Ly- 


')  See  Mnnmos.  Hi,  pag.  CXXV. 

*)  See  Mnemos.  III,  pag.  CXLVIII. 

»)  See  Mnemos.  III,  p;ig.  CXX,  XXVI,  XLVIII,  CCXIV. 

')  Depesche  fra  Ge.sandten  i  Paris,  N.  Krabbe  Wind,  af  Ode  Nov.  1739. 

nar,  hvem  denne  Klage  [meddeeltes  af  Schulin,  benægtede 
bestemt  at  have  handlet  paa  en  saa  ubesindig  Maade,  og 
anvendte  alle  mulige  Midler  for  at  holde  sig  paa  sin  Post, 
tildels  endog  saadanne,  som  han  strængt  taget  ikke  burde 
have  forsogt  uden  sin  Regerings  Samtykke.  Han  havde 
vistnok  Ket  i  at  kalde  det  Hele  en  «Intrigue»  og  en  "skam- 
melig Bagvadskelse«,  og  det  var  heller  ikke  uden  Grund, 
naar  han  ansaae  det  for  at  være  en  «res  pessimi  exempli" 
at  kalde  en  Gesandt  tilbage,  fordi  det  behagede  en  tredie 
Magt  at  begjære  Saadant.  Men  Kongen  meente,  at  det 
kun  vilde  skade  den  politiske  Stilling  at  holde  en  Gesandt 
i  Stockholm,  mod  hvem  baade  den  svenske  og  den  franske 
Regering  vare  uvillig  stemte,  og  at  hvor  uretfærdig  den 
fremførte  Klage  end  maatte  være,  vilde  Lynars  Stilling  dog 
under  alle  Omstændigheder  nu,  efter  hvad  der  var  skeet, 
være  saa  godt  som  umulig.  1  Virkeligheden  var  hans 
Rappel  jo  ogsaa  allerede  forlængst  besluttet,  og  for  at  be- 
vare Formen  blev  ikke  Amelots  Begjæring,  men  Lynars 
egen  Ansøgning  anfert  som  Grund  til  hans  Tilbagekaldelse. 
Saaledes  forlod  Lynar  altsaa  Stockholm,  dog  først  i 
Sommeren  1740,  ancrkjendt  for  sin  Dygtighed,  men  ikke 
yndet  af  ret  Mange.  Dog  lyder  Koppens  Dom  om  ham 
paa,  at  han  var  « en  meget  lærd  og  en  meget  brav  Mand 
(galant  homme)  med  stort  Talent,  blid,  venlig,  tjenstvillig 
og  arbeidsom,  men  uagtet  alle  disse  Egenskaber  kunde  han 
dog  ikke  undgaae  at  blive  et  Offer  for  Frankrigs  Hævn  og 
det  svenske  Ministeriums  Had » *). 


')  Om  denne  Brevvcxling  mellem  Lynar  og  Schulin  see  O.  Nilsson 
1.  c,  pag.  7—9,  og  Mnemos.  111,  pag.  CCXXXlll,  hvor  Kongen  som 
en  yderligere  Grund  til  al  kalde  Lynar  tilbage  anforer,  at  det 
ellers  vilde  faae  Udseende  af,  at  den  danske  Regering  var  bange 
fur  England. 

'}  Ur.  Jansen  giver  i  det  tidligere  citerede  Skrift  eu  gjennenigaaendc 

Det  var  saaledes  meget  langt  fra,  at  Lynars  Tilbage- 
kaldelse fra  Sverige  var  skeet  i  Unaade,  og  det  havde  da 
ogsaa  først  været  Regeringens  Hensigt  fremdeles  at  anvende 
ham  i  den  diplomatiske  Tjeneste.  Men  Gesandtskabsposten 
i  AVien  var  end  ikke  dengang  saa  vel  aflagt,  at  en  Mand 
med  Familie  kunde  leve  deraf,  og  de  politiske  Forhold  i 
Tydskland  bleve  snart  af  den  Beskaffenhed,  at  man  maatte 
opgive  Tanken  om  at  forandre  Gesandt  i  Regensburg*). 
Saaledes  maatte  Lynar  da  indtil  videre  bruges  i  en  inden- 
landsk Post,  og  efter  farst  i  et  Par  mere  underordnede 
Stillinger  at  have  gjort  sig  bekjendt  med  Forretningsfor- 
holdene i  Holsten,  udnævntes  han  til  Cantsler  og  Regerings- 
præsident  i  dette  Hertugdømme.  Ki  Aar  tilbragte  han  i 
dette  vigtige  Embede,  men  hans  Hu  stod  fremdeles  til 
Diplomatiet    og    han   fulgte   den    europæiske   Politik   med 


urigtig  Fremstilling  af  Lynars  Gesandtskab  i  Sverige,  saavel  hvad 
den  egentlige  historisiie  Deel  angaaer  som  ogsaa  i  Henseende  til, 
hvad  der  mere  personlig  vedrører  Lynar.  Saaledes  har  Forf.  med 
den  hos  en  Biograph  meget  sædvanlige  Tilbøielighed  til  at  ville  gjere 
sin  Helt  saa  interessant  som  muligt,  ladet  Lynar  føre  Forhandlin- 
gerne i  1738—39  om  det  franske  Forbund,  og  da  disse  bleve  af- 
brudte, antager  han,  at  Lynar  var  meget  misfornøiet  med  saaledes 
at  være  bleven  ladet  i  Stikken  af  den  danske  Regering,  som  Forf. 
med  øiensynlig  Tilfredsstillelse  griber  Leiligheden  til  at  nedsætte  og 
mistænkeliggjore,  og  han  lader  endelig  Lynar  begjære  sin  Rappel 
paa  Grund  af  den  uholdbare  Stilling,  hvori  han  saaledes  ved  Rege- 
ringens Feil  skulde  være  bleven  bragt,  see  Jansen  pag.  12 — 13  og  19. 
Ligesom  Udgangspunktet  er  aldeles  urigtigt,  idet  Lynar  slet  ikke 
forte  Forhandlinger  i  Stockholm,  saaledes  er  Slutniugspunktet  og- 
saa fuldstændig  fingeret,  idet,  som  ovenfor  bemærket,  Lynar  netop 
af  alle  Kræfter  bestræbte  sig  for  at  blive  i  Stockholm. 
')  See  Mnemos.  III,  pag.  CCXXVIII,  hvor  Kongen  under  2Gde  Dec. 
skriver  til  Schulin:  -Der«  (i  Regensburg)  »kan  han»  (Lynar)  »ende- 
lig ikke  gjøre  megen  Skade,  ihvorvel  vi  gjerne  lod  Bernstorff 
blive  der,  eftersom  han  kan  gjøre  os  god  Tjeneste.« 

stnrre  Interesse  end  de  holstenske  Anliggender.  Han  ved- 
ligeholdt omhj-ggelig  Forbindelsen  med  sine  mægtige  Ven- 
ner i  Kjobenhavn  og  bragte  sig  ved  stadige  Besøg  i  Erin- 
dring ved  Hoffet,  hvor  han  var  yndet  baade  af  Enkedron- 
ning Sophie  Magdalene  og  af  den  nye  Konge  Frederik  den 
ote.  I  1749  lykkedes  det  ham  endelig  at  blive  kaldet 
til  Kjobenhavn,  hvor  det  overdroges  ham  under  Schulins 
Ledelse  at  udarbeide  Hovedtraktaten  mellem  Danmark  og 
den  svenske  Thronfolger  Adolf  Frederik  om  det  gottorpske 
]\Iageskifte  tilligemod  selve  Mageskifteakten'),  og  derefter 
sendtes  han  i  Slutningen  af  Aaret  som  Gesandt  til  Peters- 
borg, hvor  han  afløste  de  Cheusses-). 

Tyngdepunktet  for  den  danske  Politik  laae  dengang  i 
Petersborg,  thi  det  var  fornemlig  der,  at  det  skulde  afgjø- 
res,  hvorvidt  den  danske  Regering  kunde  gjennemfore  sin 
store  Plan  at  samle  hele  Landet  nord  for  Elben  under  den 
danske  Krone. 

Danmark  og  Eusland  forenedes  ved  den  fælles  Frygt 
for  Sverige,  men  de  adskiltes  ved  Hertugen  af  Gottorps 
Fordringer.  Under  Bestushews  Styrelse  havde  imidlertid 
Følelsen  af,  at  de  to  Stater  havde  fælles  Interesser,  afgjort  vun- 
det Overvægten,  thi  Storkantslerens  politiske  System,  som  han 
ufravigelig  fastholdt,  bestod  i  Forbundet  med  Sømagterne 
imod  Preussen,  Frankrig  og  Sverige,  og  i  dette  Alliancesy- 
stem tiltænkte  han  Danmark  den  vigtige  Eolle  at  skulle  lægge 
Baand  paa  Sverige,  som  under  en  enevældig  Konge  kunde 
ville  forsøge  paa  at  tilbageerobre  de  østersøiske  Provindser. 
Ved  Siden  af  forskjollige  personlige  Hensyn  af  mindre 
respektabel  Natur,  raadede  der  altid  hos  Bestushew  en  op- 


')  See  liiill.  til  Stnatsscliriftci)   I    Biind,  pac.  XV. 

')  Oberst  Frederik  Henrik  de  Cheus.ses,  senere  Gesandt  i  Hane 

rigtig  Fædrelandskjærliglied,  og  ligesom  han  derfor  i  høi 
Grad  havde  misbilliget  de  Indrømmelser,  Keiserinden  havde 
gjort  Sverige  i  Freden  i  Åbo  for  at  bringe  Adolf  Frederik 
paa  den  svenske  Throne,  saaledes  var  han  ogsaa  en  Modstan- 
der af  Storfyrsten  Carl  Peter  Ulrik,  om  hvem  han  forudsaae, 
at  han  engang  i  Tiden  vel  kunde  ville  opoffre  Kuslands  Inte- 
resser, for  med  Preussens  og  Sveriges  Hjælp  at  udfore  sine 
personlige  Hævnplaner  mod  Danmark.  Baade  for  at  knytte 
Forbindelsen  mellem  Danmark  og  Rusland  fastere  og  for  at 
fjerne  en  Fare  for  Fremtiden,  var  han  saaledes  gunstig  stemt 
for  en  fuldstændig  Løsning  af  det  gottorpske  Spørgsmaal, 
og  kunde  han  følge  sin  personlige  Tilbøielighed,  vilde  han 
med  Glæde  have  opgivet  alle  gottorpske  Fordringer  paa 
Slesvig  og  Holsteen  uden  nogetsomhelst  Vederlag'). 

Det  var  derfor  af  stor  Vigtighed  for  den  danske  Rege- 
ring at  bevare  Bestushews  Venskab.  Fuldkommen  tilfreds 
med  dens  Politik  havde  han  vistnok  aldrig  været,  thi  den 
havde,  som  ovenfor  bemærket,  i  1742  ombyttet  den  engelske 
Alliance  med  en,  om  ogsaa  temmelig  uskyldig  Traktat  med 
Frankrig,  og  ihvorvel  den  aabent  erklærede  sig  for  en 
Modstander  af  en  Forfatningsforandring  i  Sverige,  vilde  den 
dog  aldrig  slutte  sig  til  den  russiske  Regerings  voldsomme 
Optræden  i  Stockholm.  Men  i  Løbet  af  1749  var  der  des- 
uden foregaaet  Adskilligt,  som  vel  kunde  indgyde  Rusland 
Mistro  til  Danmarks  virkelige  Hensigter  og  som  truede  med  at 
fremkalde  et  mindre  godt  Forhold  mellem  de  to  Regeringer. 

Traktaten  mellem  Danmark  og  Frankrig  var  nemlig 
udløben  og,  opmuntret  dertil  af  Rusland,  vilde  England 
benytte  øieblikket  til  at  gjcnvinde  sin  tidligere  diplomatiske 
Stilling   i   Kjøbenhavn.     Den    engelske   Gesandt   fremkom 


')  See  Slaatspchr.  I.  pas.  282. 

derfor  med  Forslag  til  en  Subsidietraktat,  der  var  fordeel- 
agtigere  end  de  tidligere  mellem  Danmark  og  England  be- 
staaende,  og  hans  Eegering  lovede  desuden  at  benytte  sin 
Indflydelse  i  Petersborg  for  at  bringe  Storfyrsten  til  at  gaae 
ind  paa  at  mageskifte  Holsteen  med  Oldenborg.  Men  nu 
meldte  ogsaa  den  franske  Eegering  sig  og  tilbød  Fornyelsen 
af  den  hidtil  bestaaende  Traktat,  hvorhos  den  paa  sin  Side 
lovede  at  tilveiebringe  Ordningen  af  det  gottorpske  Spergs- 
maal  med  den  svenske  Thronfelger.  —  Den  danske  Rege- 
ring vaklede  i  nogen  Tid  mellem  disse  to  Tilbud,  og  i  alt 
Fald  maatte  den  enske  at  vinde  storre  Klarhed  om  den  franske 
Politiks  egentlige  Hensigter  i  det  svenske  Forfatningsspørgs- 
maal,  før  den  bestemte  sig  til  at  fornye  Forbundet  med 
Frankrig.  En  Reise,  Kongen  foretog  til  Norge,  skulde  tjene 
til  Paaskud  for  at  udsætte  Afgjorelsen,  men  Gesandterne 
begjærede  Tilladelse  til  at  ledsage  Kongen  og  vedbleve  at 
trænge  paa  at  erholde  et  endeligt  Svar  paa  deres  Proposi- 
tioner. Man  blev  altsaa  nødt  til  at  bestemme  sig.  Der 
indhentedes  Betænkning  fra  begge  Conseillets  Afdelinger, 
baade  den,  der  ledsagede  Kongen  og  som  indbefattede 
Schulin  og  J.  L.  Holstein,  og  den,  der  var  forbleven  i  Kjo- 
bcnhavn  og  som  egentlig  alene  bestod  af  Berkentin,  men 
i  hvilken  ogsaa  C.  von  Holstein*),  Oversecretæren  for  Ma- 
rinen, provisorisk  havde  faaet  Sæde.  Alle  Ministrene  vare 
enige  om  at  anbefale  det  franske  Forslag,  dels  fordi  de 
aarlige  Subsidier  deri  vare  større,  nemlig  400,000  Species, 
uden  at  Danmark  dog  forpligtede  sig  til  Andet  end,  hvad  Lan- 
dets egen  Interesse  anbefalede,  medens  det  engelske  Forslag 
kun  lovede  50,000  £  med  Forpligtelse  til    at   understøtte 


Carl  von  Holstein  havde  været  Gesandt  i  Petersborg  fra  December 
17  13  til  Mai  1746  ot;  blev  Grev  Frederik  Danneskjolds  Hfterfolger 
i  Mariuebestyrelseu. 

England  i  Krigstilfælde  med  et  Auxiliærcorps  paa  6000 
Mand,  dels  fordi  en  Overenskomst  om  det  gottorpske  Spergs- 
maal  ansaaes  for  vigtigere  med  Adolf  Frederik,  der  havde 
Børn,  end  med  den  barnløse  Carl  Peter  Ulrik*).  Af  disse 
Grunde  bestemte  Kongen  sig  altsaa  for  det  franske  For- 
bund og  en  ny  Subsidietraktat  undertegnedes  den  14de 
August  1749.  Allerede  forinden  var  Præliminærtraktaten 
om  Mageskiftet  af  Holsteen  undertegnet  med  den  svenske 
Kronprinds  den  ff^^^  s.  A.,  og  den  24de  September  for- 
nyedes desuden  Defensivtraktaten  af  1734  med  Sverige  paa 
15  Aar,  ved  hvilken  Leilighed  det  udtaltes,  at  « begge  Sta- 
terne vilde  benytte  alle  fremtidige  Tilfælde  til  at  befæste 
det  nu  sluttede  Venskab  og  til  at  udvide  det  til  begges 
større  Nytte  og  Sikkerhed  »^). 

Dette  .Udfald  af  Forhandlingerne  havde  forbittret  den 
russiske  Regering  og  den  kunde  let  troe,  at  Danmark  i  et 
langt  videre  Omfang,  end  Tilfældet  virkelig  var,  havde  for- 
andret sin  hidtilværende  Politik.  Det  laae  nemlig  nær  at 
antage,  at  Danmark  under  disse  nye  Forhold  ikke  længere 
vilde  modsætte  sig,  ja  maaskee  endog  udtrykkelig  havde 
givet  sit  hemmelige  Samtykke  til,  at  den  svenske  Forfat- 
ning blev  forandret.  Man  synes  virkelig  ogsaa  i  Stockholm 
at  have  smigret  sig  med  Haab  om  Understøttelse  fra  Dan- 
mark, dersom  en  Forfatningsforandring  skulde  give  Anled- 
ning til  Forviklinger  med  Rusland-''). 


')  See  A.  G.  Moltkes  Mindeskrifter,  udgivne  af  Wegener,  i  Hist.  Tidskr. 
IV  Række,  2det  Bind,  pag.  150—55  og  233—35. 

")  See  Malmstrøm  1.  c.  3  B.,  pag.  330  og  Frjxell  37  Bind,  pag.  258. 

^)  I  en  Audients,  som  den  svenske  Gesandt  Fleming  havde  hos  Fre- 
derik den  5te  for  sin  Iljemreise  til  Stockholm,  var  Kongen  saa 
uforsigtig  at  forsikkre  om,  at  «han  vilde  understøtte  Sverige  i  alle 
de  Krige,  hvori  det  kunde  blive  indviklet«,  og  denne  Udtalelse 
havde  Fleming  udbredt  efter  sin  Hjemkomst.     Men  da  den  russiske 

Det  var  for  at  fjerne  enhver  Mistanke  i  denne  Hen- 
seende og  for  i  det  Hele  at  forsone  Storkantsleren,  at  Ly- 
nar  sendtes  til  Petersborg,  hvor  han  ankom  i  Januar  1750. 
Hans  Navn  var  vel  bekjendt  ved  det  russiske  Hof,  idet 
hans  ældre  Broder  9  Aar  tidligere  havde  været  der  som 
Gesandt  for  Sachsen  og  Polen  og  dengang  spillede  en  betyde- 
lig Rolle,  som  ikke  endnu  var  glemt').  Det  er  dog  tvivl- 
somt, om  denne  Erindring  var  Lynar  synderlig  gavnlig, 
men  desto  mere  blev  hans  tidligere  Bekjendtskab  med 
Bestushew  det,  og  han  var  snart  optaget  hos  denne  <'Som 
Barn  i  Huset").  Dette  private  Venskabsforhold  var  saameget 
nyttigere,  som  Storkantsleren  havde  ophidset  sig  selv  i  den 
Grad,  at  han  baade  selv  og  ved  den  russiske  Gesandt  i  Kjo- 
benhavn  erklærede,  at  Schulin  var  underkjobt  af  Frankrig, 
og  at  det  vilde  være  umuligt,  at  det  gode  Forhold  mellem 
de  to  Regeringer  kunde  bevares,  med  mindre  han  Qernedes 
fra  Conseillet.  Denne  Begjæring  afvistes  paa  tilbørlig  Maade 
af  Kongen,  som  den  31te  Marts  1750  udnævnte  Schulin 
til  Greve  for  at  vise,  hvor  ubegrundede  disse  Beskyldninger 
vare-).  Men  kort  efter  dode  Schulin,  saa  at  denne  Anstod- 
steen  af  sig  selv  faldt  bort,  og  derefter  blev  det  ikke 
Lynar  vanskeligt  at  overtyde  Storkantsleren  om  den  danske 
Regerings  Oprigtighed.     I  Virkeligheden   laae  heller  Intet 


Gesandt,  Baioii  Kord',  udbad  sii;  Forklaring  derom  af  Berkentin, 
der  fungerede  som  dansk  Udenrigsminister,  betænkte  denne  lige- 
saa  lidt  som  Grev  A.  G.  Moltke  sig  paa  at  desavouere  den  souve- 
ræne  Konges  Ord,  see  Dcpesclie  til  Lynar  af  20de  Febr.17.jl. 

')  Denne  ældre  Lynar  havde  staaet  i  et  meget  fortroligt  Forhold  lil 
Regentinden,  Anna  af  Brunswig,  og  opgav  sin  Gesandlskabspost 
for  at  indtræiie  i  hendes  Hofstat  som  Overkammerherre;  men 
Thronrevolutionen  1740  tvang  ham  til  at  vende  tilbage  til  Sachsen. 
See  Mémoires  de  Catiicrine  II  par  Herzen,  1855),  pag.  ]',M  ,  og 
Jansen,  1.  c.  pag.  21. 

^)  See  herom  A.  G.  Moltkes  Mindeskrifter  1.  c.,  pag.  l.")7 — 50  og  236. 

fjernere  fra  dennes  Hensigter  end  at  ville  indgaae  en  For- 
bindelse imod  Rusland  eller  at  begunstige  en  Forfatnings- 
forandring  i  Sverige.  Traktaten  med  Frankrig  var  kun 
Fornyelsen  af  den  tidligere  Subsidietraktat,  og  Overens- 
komsten med  Adolf  Frederik  indeholdt  ikke  Andet,  end 
hvad  Rusland  selv  i  en  hemmelig  Artikel  til  Traktaten  af 
10de  Juni  1745  havde  lovet  at  arbeide  paa.  Den  russiske 
Regering  kunde  altsaa  i  det  Haieste  føle  en  vis  Skuffelse, 
fordi  Danmark  ikke  havde  grebet  Leiljgheden  til  heelt  at 
slutte  sig  til  England  og  Rusland,  men  den  kunde  ikke 
forekaste  Danmark  at  have  brudt  det  bestaaende  venskabe- 
lige Forhold  mellem  Staterne.  Bestushew  vilde  gjerne  lade 
sig  overbevise,  og  det  lykkedes  derfor  Lynar  i  Løbet  af 
nogle  Maaneder  at  opnaae  Formaalet  for  sin  Sendelse  saa 
fuldstændigt,  at  Forholdet  mellem  de  to  Regeringer  aldrig 
havde  været  bedre.  Allerede  beredte  han  sig  til  at  forlade 
Petersborg  i  Juni  1750,  da  der  pludselig  syntes  at  aabne 
sig  Udsigt  for  ham  til  at  bringe  et  meget  større  Resultat 
ud  af  sin  Mission,  end  man  i  Kjøbenhavn  oprindelig  havde 
tænkt  paa.  Da  han  nemlig  begjærede  sin  Afskedsaudients, 
forsikkrede  Storkantsleren  ham,  at  Storfyrsten  var  meget 
tilbøielig  til  at  afgjøre  sine  Stridigheder  med  Danmark,  og 
han  opfordrede  ham  derfor  paa  det  Indstændigste  til  ikke  at 
forlade  Rusland,  men  at  fremkomme  med  Forslag,  som 
man  kunde  forelægge  Storfyrsten^).  Dennes  holsteenske 
Minister,  den  gamle  Pechlin,  og  hans  Marskal,  Brømbsen, 
sluttede  sig  med  stor  Iver  til  Storkantsleren,  og  saaledes 
begyndte  da  de  vidtløftige  Forhandlinger,  der  bcskjæftigede 
Lynar  i  IV..  Aar,   og  som,   om  de  end  ikke  forte  til  noget 


')  Som  det  sees  af  Moltkes  Mindeskrifter  pag.  161  og  ,'37,  stod  denne 
Opl'ordring  fra  liestushcws  Side  i  Forbindelse  med  Schulins  Dod 
oy  var  tildeels  fremkaldt  ved  Moltkes  Samtaler  med  Koril'. 


38  P.  Vedel. 

umiddelbart  Resultat,  dog  kom  til  at  udove  en  væsentlig 
Indflydelse  paa  Spergsmaalets  senere  Løsning,  ligesom  de 
ogsaa,  om  end  tildels  med  Urette,  have  givet  ham  hans 
diplomatiske  Berømthed. 

Det  gottorpske  Spørgsmaal  deelte  sig,  som  bekjendt,  i  to : 

1)  Spørgsmaalet  om  Slesvig,    der   1721   var    gjenforenet 
med  Danmark,  og 

2)  Spørgsmaalet   om  Holsteen,   som  Danmark  vilde   er- 
hverve. 

Slesvigs  Incorporation  i  Ej-onen  var  retmæssigt  fore- 
gaaet,  thi  den  var  Eesultatet  af  en  Krig,  som  den  gottorpske 
Regering  havde  paadraget  sig  ved  sin  traktatstridige  Collu- 
sion  med  Sverige.  Incorporationen  var  desuden  bleven 
garanteret  af  Hannover,  England,  Preussen^)  og  Frankrig, 
og  Sverige  havde  i  Frederiksborgfreden  udtrykkelig  billiget 
den.  Men  Hertugen  selv  havde  aldrig  anerkjendt  den,  og 
han  kunde  altsaa  altid  reise  Spørgsmaalet  paany,  saasnart 
han  havde  Udsigt  til  at  finde  den  fornødne  Hjælp  hos  Dan- 
marks Fjender.  Selv  Garantimagterne  vare  derfor  af  den 
Mening,  at  Danmark  maatte  søge  at  affinde  sig  med  ham 
med  Penge,  og  England  og  Frankrig  havde  tilsagt  deres 
Understøttelse  til  et  saadant  Arrangement-). 


')  I  Antislesv.  Fragm.  1  Hind,  pag.  8  har  Dr.  Gr.  Thomsen  bevist 
denne  tidligere  ubekjendte  Traktats  Kxistents  ved  adskillige  en- 
gelske Depescher,  cl'r.  ogsaa  Wegener  i  2  Bind,  pag.  62.  Her  skal 
endnu  tilloies,  at  Traktatens  Datum  er  24de  Mai  ITl.i,  og  at  Ga- 
rantien findes  i  den  ;Jte  Artikel.  I  1762,  da  Krigen  med  Rusland 
var  foreslaaende,  paaberaaber  J.  H.  E.  Uernstorff  denne  Garanti 
udtrykkelig  i  en  Depesclie  til  den  danske  Gesandt  i  Berlin  af 
13de  Mai. 

17do  Mni 

=>)  I  Traktat  af  fY,vJuir  ^"^^^^  Gonvenlion  af  .30to  Oct.  1719  og  i  llan- 
novertraktaten  af  IGde  April  1727  lovede  disse  Magter  at  udrede 
en  Deel  af  den  Pengesum,  hvorom  Danmark  uiaattc  komme  over- 
eens med  Hertuger. 

Saalænge  Hertugen  fandt  Medhold  hos  den  tydske 
Keiser  og  i  Rusland,  var  det  imidlertid  umuligt  at  udrette 
Noget,  dog  havde  hans  Gesandt  Bassewitz  i  Forhandlinger 
med  den  russiske  Storkantsler  Ostermann  i  1726  og  1727 
ladet  sig  forstaae  med,  at  man  ikke  var  utilbøielig  til,  iste- 
detfor  det  gottorpske  Slesvig,  at  modtage  andet  Land,  og 
ved  denne  Leilighed  var  Oldenborg  og  Delmenhorst  første 
Gang  bleven  bragt  paa  Bane-"').  Men  efterhaanden  nærmede 
ogsaa  -Osterrig  og  Rusland  sig  til  Danmark  i  dette  Spørgs- 
maal.  I  Traktaten  af  26de  Mai  1732  erklærede  disse  to 
Magter  det  for  tilstrækkeligt,  at  den  danske  Regering  til- 
bød Hertugen  1  Million  Daler  for  hans  Fordringer  paa 
Slesvig,  og  hvis  han  ikke  inden  Udløbet  af  to  Aar  modtog 
dette  Tilbud,  skulde  Danmark  ikke  være  forpligtet  til  noget 
Videre.  Da  denne  Erklæring  ikke  hjalp,  og  Geheimeraad  C. 
von  Holstein-)  endnu  i  1743  forgjæves  havde  fornyet  Tilbudet, 
forpligtede  Rusland  sig  i  Traktaten  af  10de  Juni  1746  til 
at  anvende  sine  bona  offiicia  for  at  bringe  Sagen  til  en 
venskabelig  Afgjørelse.  Saaledes  havde  alle  Magter  alt- 
saa  nu  anerkjendt  Slesvigs  endelige  Forening  med  Kronen, 
men  tillige  vare  de  alle  enige  om,  at  Danmark  maatte  affinde 
sig  med  Storfyrsten,  dog  kun  ved  Hjælp  af  Penge. 

Først  da  den  danske  Regering  kunde  betragte  det  sles- 
vigske Spørgsmaal  som  afgjort  i  Principet,  var  Øieblikket 
kommen  for  det  til  at  gaae  et  Skridt  videre  og  røre  ved  det 
holstenske.  Den  gottorpske  Deel  af  Holsteen  udgjorde  om- 
trent Vs  af  hele  Hertugdømmet,  men  laae  spredt  og  blandet 
ind  i  de  kongelige  Distrikter*'').    Under  den  store   nordiske 


M  See  Depesclier  fra  den  danske  Gesandt  i  Petersborg,  Westphalen, 

af  19de  og  23de  Nov.  1726  og  af  3  Januar  1727. 
=*)  See  Staatsschr.  1,  pag.  291—92. 
')  Den  goitorpsite  Deel   af  Holsleeu    indbefattede  Amterne  Kiel,  Bor- 

Krig  havde  Frederik  den  4de  ogsaa  bemægtiget  sig  denne 
Deel  af  de  gottorpske  Stater,  roen  paa  Grund  af  Keiserens 
Trudsler  havde  han  i  1721  maattet  give  Hertugen  den  til- 
bage. Hvis  det  ikke  blev  muligt  paa  andre  Vilkaar  at  er- 
hverve dette  Land,  var  den  danske  Eegering  villig  til  at 
mageskifte  det  med  Oldenborg  og  Delmenhorst,  der  omtrent 
var  af  samme  Størrelse. 

Hidtil  havde  Hertugen  afholdt  sig  fra  enhver  Forhand- 
ling med  Danmark  om  den  ene  eller  den  anden  Deel  af 
Sporgsmaalet^),  men  han  folte,  hvorledes  det  danske  Diplo- 
matie  fra  alle  Sider  rykkede  ham  nærmere  paa  Livet. 
iS'avnlig  havde  det  været  et  haardt  Stod  for  ham,  at  den 
yngre  gottorpske  Linie  var  kommen  til  Enighed  med  Dan- 
mark ved  Traktaten  af  27de  Juli  1749  og  den  endehge 
Traktat  af  25de  April  1750.  Thi  da  han  dengang  endnu 
ingen  Born  havde,  var  det  meget  rimeligt,  at  denne  Trak- 
tat engang  i  Tiden  vilde  træde  i  Virksomhed,  og  i  alt  Fald 
var  den  et  meget  misligt  Præcedents,  der  ikke  kunde  und- 
gaae  at  virke  tilbage  paa  hans  egen  StiUing  i  Sagen  og 
tilsidst  vilde  tvinge  ham  til  at  underkaste  sig  det  Mage- 
skifte, som  hans  Arvinger  havde  modtaget.. 

Traktaten    af  1750   indelioklt   folgende  Hovedbestem- 
melser'-). 
1.  Prinds  Adolf  Frederik  gav  Afkald  paa  allo   Fordringer 

vedrørende  Slesvig   med  det  dertil  horende  Fehmern, 

forsaavidt     den    regerende    Hertug    Carl    Poter    Ulrik 


desholni,   Neuniiinslor,   OideiiLuri;,  Cisinar,  'l'remsbiitlel,  Trillau, 

Reinbeck  samt  Heide  og  Lunden  i  Ditmarsken.    Desuden  vare  .som 

Lekjendt  Hidderskabet  og  Prælaterne  l'a'lles. 
'i  Sec  Moltkes  Mindeskrifter  pag.  232—33. 
^!  Tiaklaten   gjengives  i   Ueedtz   repertoire  de   Iraités  kun   i   Udtog. 

men  lindes  fuldslændig  hos  Wenck:   eodex  juris  genlium,  vol.  II, 

liag.  472  fgd. 

maatte  åd  uden  Arvinger.  Til  Vederlag  herfor  skulde 
Prindsen,  naar  Betingelsen  indtraadte,  have  200,000 
Daler,  betalbare  paa  den  nedenfor  nærmere  angivne 
Maade. 

2.  Prindsen  forpligtede  sig  endvidere  til  i  ovennævnte 
Tilfælde  at  tage  Oldenborg  og  Delmenhorst  i  Bytte 
mod  det  gottorpske  Holsteen. 

3.  De  aarlige  Indtægter  af  Grevskaberne  og  af  den  her- 
tugelige Deel  af  Holsteen  skulde  æquivaleres  i  Anled- 
ning af  Mageskiftet.  Paa  Grevskaberne  hvilede  der 
ingen  Gjæld,  og  der  var  altsaa  Intet  at  fradrage  den 
Indtægt ,  som  de  efter  de  sidste  Eegnskaber  gave. 
Anderledes  derimod  med  den  hertugelige  Deel  af  Hol- 
steen, hvorpaa  der  hvilede  en  betydehg  Gjæld.  Denne 
skulde  betales  af  Kongen,  som  dertil  skulde  anvende 
forlods  de  under  Nr.  1  omtalte  200,000  Daler,  hvor- 
imod 5  %  aarlig  Kente  af  den  øvrige  til  Gjældens  Be- 
taling medgaaende  Sum  skulde  fradrages  Indtægten  af 
det  gottorpske  Holsteen.  —  Dersom  det  maatte  befindes, 
at  Indtægten  af  Holsteen,  saaledes  reduceret,  desuagtet 
oversteeg  Indtægten  af  Grevskaberne,  skulde  Different- 
sen,  capitaliseret  efter  5  %,  udbetales  af  Kongen  i  rede 
Penge,  med  mindre  han  foretrak  at  lade  Prindsen  for- 
blive i  landsherrelig  Besiddelse  af  et  Stykke  af  Hol- 
steen saalænge,  indtil  Capitalen  med  Eente  var  dækket 
ved  Hjælp  af  Indtægterne  af  dette  Stykke  Land.  Un- 
der den  omvendte  Forudsætning  var  det  Prindsen,  der 
skulde  godtgj<3re  Kongen  Dilferentsen  enten  i  rede 
Penge  eller  ved  at  overlade  ham  den  midlertidige  Be- 
siddelse af  en  Deel  af  Grevskaberne. 

Saaledes  var  altsaa  Sagens  Stilling  i  Sommeren  1750,  da  Lynar 
begyndte  sine  Forhandlinger.    Det  vilde  blive  for  vidtløftigt 

her  at  give  en  nærmere  Skildring  af  det  Terrain,  hvorpaa 
han  skulde  operere.  Man  maa  læse  hans  fortræffelige  De- 
pescher  for  at  kunne  gjøre  sig  en  Forestilling  om,  i  hvilken 
Grad  Alt  ved  det  russiske  Hof  oploste  sig  i  Intriguer  og 
hvorledes  Hovedsagen  ved  en  Forhandling  ikke  bestod  i  at 
forene  de  politiske  Interesser,  men  i  at  smigre,  kjebe,  skuffe 
eller  intimidere  de  forskjellige  Personer,  der  ad  hundrede 
Veie  udøvede  Indflydelse  paa  Udfaldet.  Derimod  er  det 
nødvendigt,  saa  kort  som  muligt,  at  fremstille  Underhand- 
lingernes Gang. 

Lynar  begyndte  med  at  erklære,  at  han  ikke  kunde 
indlade  sig  paa  Nogetsomhelst,  fer  han  havde  modtaget  en 
formelig  Udtalelse  fra  Storfyrsten  om,  at  denne  i  Principet 
gik  ind  paa  et  Mageskifte  af  Holsteen  mod  Grevskaberne. 
Man  havde  smigret  ham  og  vel  ogsaa  sig  selv  med  hurtigt  at 
kunne  tilveiebringe  denne  Erklæring,  men  Uge  gik  efter  Uge, 
uden  at  Pechlin  saae  sig  istand  til  at  afgive  den.  Endelig 
maatte  han  tilstaae,  at  hans  Herre  havde  Vanskelighed  ved  at 
tage  en  afgj  ørende  Beslutning  og  tildels  havde  skiftet  Tanker. 
Men  under  disse  Omstændigheder  foreslog  han  Lynar  «ikke 
at  skille  an  fra  quo  m  o  do  og  at  benytte  Tiden  til  confiden- 
tielt  at  forhandle  om  de  nærmere  Vilkaar,  thi  naar  man 
forst  var  kommen  overens  om  et  detailleret  Forslag,  vilde  dot 
være  lettere  at  bringe  Storfyrsten  til  at  samtykke.«  Dette 
tilraadedes  ogsaa  af  Bestushew,  der  tilføiede,  at  Keiserinden 
havde  befalet  Storfyrsten  at  give  Pechlin  Fuldmagt  og  frem- 
deles vilde  bidrage  til  Sagens  Fremme.  Men  Lynar  fast- 
holdt, at  han  maatte  afvente  Svar  paa  sit  oprindelige  Sporgs- 
maal  eller  i  alt  Fald,  at  Pechlin  havde  faaet  Fuldmagt. 
Imidlertid  havde  den  danske  Regering  godkjendt  Lynars 
Beslutning  om  at  forlænge  sit  Ophold  i  Petersborg  og  med- 
delt ham  den  fornødne  Instrux   med  Hensyn   til  Forband- 

lingen,  hvorefter  han  i  Overensstemmelse  med  Traktaten  af 
1750  skulde  tilbyde  200,000  Rbd.  som  Vederlag  for  Renon- 
ciationen  paa  Slesvig^). 

I  Løbet  af  August  modtog  han  endelig  Storfyrstens  offi- 
cielle Svar.  Det  lød  paa,  at  denne  ikke  kunde  indlade  sig  paa 
nogen  Forhandling  om  et  Mageskifte,  « før  han  vidste,  at 
Æquivalentet  for  Slesvig  blev  af  den  Beskaffenhed,  at  han 
ikke  vilde  have  Grund  til  at  beklage  Afstaaelsen  af  Hol- 
steen».  Ad  privat  Vei  erfarede  Lynar  desuden,  at  Storfyrsten 
bestemt  vægrede  sig  ved  at  gaae  ind  paa  nogensomhelst 
Overenskomst,  og  at  det  kun  skyldtes  Pechlins  ivrige  Be- 
stræbelser, at  Svaret  ikke  var  blevet  et  definitivt  Afslag. 
Her  forelaae  altsaa  ingen  Antagelse  af  Mageskiftet  som 
Basis,  der  var  ikke  engang  Tale  om  en  ordentlig  Forhandling 
hvortil  Pechlin  befuldmægtigedes,  men  i  det  Høieste  gaves 
der  et  Samtykke  til,  at  den  danske  Regering  kunde  tage 
Initiativet  til  at  fremkomme  med  Forslag,  som  Storfyrsten 
forbeholdt  sig  at  forkaste  uden  at  gjøre  Modforslag,  og  hans 
Stemning  efterlod  ingen  Tvivl  om,  at  netop  dette  vilde  blive 
Tilfældet.  Selv  Bestushew  og  Pechlin  tabte  Modet  og  antoge 
det  under  disse  Omstændigheder  for  bedst  at  udsætte  Sagen 
til  bedre  Tider.  Kun  Lynar  vilde  ikke  forsone  sig  med 
denne  Tanke  og  han  troede  ved  en  indtrængende  Note  at 
kunne  bringe  Storfyrsten  til  at  forandre  Mening. 

Nogle  Dage  efter  traf  Lynar  sammen  med  Pechlin  og 
denne  syntes  da  paa  eengang  at  have  fattet  nyt  Mod.  Nu 
meente  han  nok,  at  Storfyrsten  vilde  gaae  ind  paa  Mageskiftet 
som  Basis,  og  han  kom  derfor  tilbage  paa  sit  tidligere  Forslag 
om,  at  han  og  Lynar  strax  skulde  søge  i  en  privat  Forhand- 
ling at  komme  overens  om  de  nærmere  Betingelser.    Istedetfor 


')  See  kgl.  Reskript  og  Inslruklion  af  17de  Juli  17a0. 

at  fatte  Mistro  ligeoverfor  dette  pludselige  og  umotiverede  Om- 
slag hos  Pechlin,  saae  Lynar  deri  kun  et  Bevis  for,  at  man, 
rimeligvis  af  egoistiske  Hensyn,  til  ham  havde  overdrevet 
Storfyrstens  Utilbfiielighed,  og  han,  der  hidtil  med  saa  stor  Be- 
stemthed havde  fastholdt,  at  Basis  forst  skulde  være  forelobig 
antaget,  at  han  kun  kunde  indlade  sig  paa  at  forhandle 
med  en  virkelig  Befuldmægtiget,  og  at  Storfyrsten  skulde 
tage  Initiativet  til  at  formulere  sine  formentlige  Erstatnings- 
fordringer  i  Anledning  af  Slesvig,  opgiver  nu  pludselig  denne 
Position  for  at  begynde  en  confidentiel  Forhandling,  uden 
at  tage  i  Betragtning,  at  ethvert  Skridt,  Tilbud  og  Indrom- 
melse,  som  han  gjorde,  vilde  blive  bindende  for  hans  Re- 
gering, i  hvis  Navn  han  handlede,  hvorimod  Intetsomhelst 
af  Alt,  hvad  der  fremkom  fra  Pechlins  Side,  vilde  kunne 
have  den  fjerneste  forpligtende  Charakteer,  idet  Storfyrsten 
ikke  engang  maatte  have  nogen  Anelse  om,  at  disse  For- 
handlinger mellem  dem  overhovedet  fandt  Sted*). 

Saaledes  aabnedes  altsaa  denne  ulige  Forhandling. 
Pechlin  forlangte,  at  Danmark  foruden  1  Million  Kbd.  til 
Betaling  af  Gjæld  desuden  skulde  udrede  en  anden  Million 
contant.  Imod  Analogien  fra  Traktaten  med  Adolf  Frederik 
gjorde  han  gjældende,  at  denne  kun  afstod  et  Haab,  me- 
dens det  for  Storfyrsten  gjaldt  om  en  Virkelighed,  og  at 
der  ved  Traktaten  af  1732  var  bleven  budt  Hertugen  et 
Vederlag  af  1  Million,  skjondt  der  dengang  kun  havde 
været  Sporgsmaal  om  Slesvig,  medens  Sagen  nu  ogsaa  an- 
gik Holsteen.  Den  i  1732  tilbudte  Million  vilde  med  Ren- 
terne beløbe  sig  til  de  2  Millioner,  der  nu  forlangtes,  og 
Danmark  vilde  hurtigt  kunne  indvinde  denne  Sum  ved  Be- 


')  1  hvilken  Grad  denne  Henimcliglied  maaUe  bevares,  sees  bl.  Andel 
af  Lynars  Indberetning  af  L'4de  April  1761  i  Slaalsscbr.  I,  pag.  477. 

spareiser  i  sit  Krigsvæsen,  saasnart  Tvisten  med  Storfyrsten 
var  bilagt.  Lynar  gjorde  omstændelig  Rede  i  Kjøbenhavn 
for  disse  Betragtninger  og  trængte  paa  for  at  faae  udvidede 
Instruktioner  med  Hensyn  til  dette  Punkt.  Hans  Indberet- 
ning er  dateret  den  2den  September  og  den  2den  October 
udfærdigedes  det  fornødne  kongelige  Reskript,  der,  som  han 
selv  siger,  »var  skikket  til  at  bringe  Liv  i  Sagen  ved  den 
Udstrækning,  som  Kongen  gav  sine  Tilbud«*).  Efterhaan- 
den  blev  man  saaledes  enig  om  Summen,  der  fastsattes  til 
1  Million  Daler  dansk  og  1  Million  Daler  tydsk,  hvilken 
sidste  efter  Coursforholdene  omtrent  svarede  til  800,000 
Daler  dansk.  Derirnod  var  der  Vanskelighed  med  Hensyn 
til  Udbetalingen.  Pechlin  forlangte  begge  Millioner  contant 
udbetalte,  idet  Storfyrsten  selv  vilde  afgjore  Gjælden.  Man 
agtede  nemlig  at  accordere  med  Creditorerne,  og  ved  for- 
skjellige  Midler  bringe  Gjælden  ned  til  */2  Million,  hvorved 
Storfyrsten  altsaa  vilde  vinde  Resten  af  den  dertil  bestemte 
Million.  Den  danske  Regering  holdt  derimod  paa  selv  at 
betale  Gjælden,  dels  for  at  være  sikker  paa,  at  denne  virke- 
lig blev  afgjort,  dels  ogsaa  for  at  tage  Cession  paa  de  be- 
talte Gjældsbreve,  idet  de  da,  for  det  Tilfælde,  at  Traktaten 
af  1750  kom  til  Anvendelse,  vilde  kunne  komme  til  Afdrag 
ved  Indtægtsberegningen  af  Holsteen.  Om  dette  og  andre 
mindre  betydende  Punkter  fortsattes  Forhandlingen,  som 
Lynar  charakteriserer  ved  at  sige,  at  han  "famlede  i  Mørke  % 
og  som  han  selv  erklærer  for  <<ligesaa  farlig  som  ubehage- 
lig >) ,  indtil  der  tilsidst  forelaae  et  fuldstændigt  Traktatud- 
kast, som  han  den  25de  December  indsendte  til  Kjøben- 
havn. 

Saalangt  var  man  altsaa  naaet,  men  endnu  fremdeles 


')  See  Lynars  Depesclie  af  25de  December  1750  i  Slaatsschr.  I,  pag.  101. 

ventede  man  paa,  at  Storfyrsten  skulde  bestemme  sig  til 
at  give  Pechlin  den  fornødne  Fuldmagt.  Saasnart  det  skeete, 
var  det  aftalt,  at  Lynar  strax  skulde  forelægge  et  Forslag  til 
Traktaten,  der  paa  nogle  Punkter  gik  mindre  vidt,  end  han 
med  Pechlin  var  kommen  overens  om,  og  samtidig  dermed 
skulde  han  begjære  Keiserindens  Mægling  i  Sagen.  Uden  at 
spilde  nogen  Tid,  skulde  Pechlin  da  fremlægge  sit  Modfor- 
slag, der  var  nøiagtigt  overensstemmende  med  det  hemme- 
ligt vedtagne  Udkast,  saa  at  Lynar  strax  kunde  slutte  sig 
dertil,  og  samtidigt  dermed  skulde  Pechlin  ligeledes  i  Stor- 
fyrstens Navn  begjære  Keiserindens  Mellemkomst.  Paa 
denne  Maade  baabede  man  at  have  gjort  det  umuligt  for 
Storfyrsten  at  undslippe,  saasnart  han  ved  at  give  Pech- 
lin Fuldmagt  engang  var  kommen  ind  paa  Forhand- 
lingernes Vei.  Alt  kom  altsaa  an  paa  at  vinde  over  denne 
første  Vanskelighed  og  ved  en  lykkelig  Sammentræf  af  Om- 
stændigheder naaedes  det  ogsaa  virkelig  tilsidst.  I  et  Anfald  af 
ondt  Lune  havde  Keiserinden  truet  Storfyrsten  med  samme 
Skjæbne  som  Peter  den  Stores  Son  Alexis,  Storfyrstinden 
havde  modtaget  et  Tilhold  om  ikke  at  blande  sig  i  den 
holsteenske  Sag  og  Brombsen  havde  indbildt  den  lettroende 
og  meget  svaghovede  Storfyrste,  at  Preussen  nærede  under- 
fundige Planer  imod  ham.  Lynar  vidste  at  forskaffe  sig  en 
Privataudicnts  hos  ham  og  Kesultatet  blev,  at  Pechlin  i 
Begyndelsen  af  1751  erholdt  den  saalænge  savnede  Fuld- 
magt, der  strax  meddeeltes  Lynar.  Nu  ankom  ogsaa  de 
sidste  Instructioner  fra  Kjøbenhavn  og  ved  et  kongeligt 
Eeskript  af  1ste  Februar  bemyndigedes  han  til,  som  han 
havde  forcslaaet,  at  gaae  ind  paa  1  Million  Daler  dansk 
og  1  Million  tydsk,  dog  kun  paa  den  Betingelse,  at  der  fra 
denne  Sum  skulde  afdrages  den  Gjæld,  der  efter  udstedt 
Proclama  og  i  Henhold  til  Storfyrstens  egen  Anerkjendelse 

Og  Akkord  mød  Creditorerne  maatte  befindes  at  hvile  paa 
det  hertugelige  Holsteen,  idet  Kongen  selv  vilde  overtage 
at  betale  Gjælden  mod  Cession  af  Gjældsbrevene.  Resten 
af  de  to  Millioner  skulde  derefter  contant  udbetales  Stor- 
fyrsten, der  altsaa  opnaaede  den  af  Pechlin  paastaaede  For- 
deel.  Omvendt  sikkredes  Kongen  ved  Gjældsbrevenes  Ces- 
sion mod  Tab  ligeoverfor  den  yngre  gottorpske  Linie,  men 
forpligtede  sig  derimod  til  aldrig  mod  Storfyrsten  at  gjøre 
Brug  af  Gjældsbrevene.  —  Lynar  ilede  nu  med  at  til- 
stille Pechlin  sit  Udkast  og  begjærede  tillige  Keiserindens 
Mægling.  Alt  syntes  saaledes  at  love  et  hurtigt  og  til- 
fredsstillende Resultat,  da  tvertimod  det  Hele  paa  engang 
styrtede  sammen. 

Lynar  paastaaer,  at  Alt  vilde  være  gaaet  godt,  dersom 
ikke  Sagen  var  bleven  afbrudt  ved  Carnevalet  og  Storfyrsten 
imidlertid  havde  været  underkastet  andre  Indflydelser.  Ud- 
faldet var  i  alt  Fald  det,  at  da  Pechlin  endelig  efter  Fest- 
lighedernes Slutning  fik  Adgang  til  Storfyrsten,  fandt  han 
denne  til  sin  store  Overraskelse  aldeles  omstemt,  han  var 
rasende  paa  Storkantsleren,  forbød,  at  der  nogensinde  mere 
maatte  tales  til  ham  om  denne  Sag,  og  befalede,  at  denne 
hans  Beslutning  ufortovet  skulde  officielt  meddeles  Bestu- 
shew  og  Lynar.^  Kun  med  yderste  Moie  lykkedes  det  Pechlin 
at  faae  denne  Meddelelse  udsat,  idet  han  nemlig  vilde  give 
Storkantsleren  Tid  til  at  sætte  Keiserinden  i  Bevægelse. 
Alt  Haab  afhang  nu  af,  at  hun  lod  sig  bevæge  til  at  inter- 
venere i  Sagen.  Bestushew  skrev  Memoirer,  men  uden  at 
have  nogen  bestemt  Forestilling  om,  hvorledes  han  skulde 
faae  Keiserinden  til  at  læse  dem,  da  hun  foretrak  at  bruge 
sin  Tid  paa  ganske  anden  Maade  og  desuden  folte  en  af- 
gjort Modbydelighed  for  at  see  sine  Ministre,  PechUn  søgte 
at  indvirke  paa  Storfyrsten,   saavidt  hans  Frygtsomhed  til- 

lod  ham  det,  og  Brømbsen  intriguerede,  medens  Lynar  stod 
bagved  som  den  egentlige  Leder.  Men  Alt  var  og  blev 
forgjæves.  Der  kunde  ikke  længere  være  nogen  Tvivl  om, 
at  Storfyrsten  holdt  fast  ved  sin  sidste  Beslutning  og  at 
Keiserinden  var  altfor  indolent  til  at  anvende  de  fornadne 
Midler  for  at  tvinge  ham. 

Sagen  var  tabt  og  der  stod  nu  kun  tilbage  at  serge 
for,  at  Brudet  foregik  saaledes,  at  hele  Uretten  faldt  paa 
Storfyrsten.  Dette  lykkedes  fortræfleligt  ved  Pechlins  Hjælp. 
Den  officielle  Meddelelse  til  Lynar,  hvormed  Forhandlingerne 
afbrødes,  var  affattet  i  en  stødende  og  fjendtlig  Tone.  Lynars 
Svar  derimod  var  roligt  og  ligegjldigt,  han  tog  udtrykkelig 
alle  under  Sagens  Forhandling  fra  dansk  Side  gjorte  Tilbud 
og  Indrømmelser  -tilbage,  og  meldte  derpaa  Storkantsleren 
skriftligt,  at  Forhandlingerne  vare  afbrudte  af  Storfyrsten. 

Men  selv  nu  kunde  Lynar  ikke  opgive  sine  Forhaabnin- 
ger  om  at  bringe  Noget  udaf  sin  lange  Forhandling.  Snart 
forekom  det  ham,  at  forskjellige  Tegn  tydede  hen  paa,  at 
Keiserinden  dog  begyndte  at  føle  Betænkelighed  ved,  at 
Forhandlingerne  afbrødes  paa  en  saadan  Maade.  Strax  satte 
han  Alt  i  Bevægelse  for  at  bringe  det  dertil,  at  hun  i 
den  ellevte  Time  skulde  anvende  sin  Myndighed  mod  Stor- 
fyrsten, og  han  begjærede  Tilladelse  i  Kjobenhavn  til  at 
afvente  Virkningen  af  disse  nye  Skridt.  Snart  lykkedes  det 
hans  rastløse  Bestræbelser  at  udvirke,  at  England^),  Hol- 
land og  Østerrig  gave  deres  Gesandter  i  Petersborg  Ordre 
til  at  anbefale  Sagens  Ordning  hos  den   russiske  Regering. 


')  Ved  (Iciine  Lejlighed  opdagedes  ilet  iovrigt,  at  Danmark  liavdc  en 
hemmelig  Rival  i  Hannover,  der  tænkte  paa  at  afkjobc  vSlorfyrsten 
hans  Deel  af  Holslecn,  for  saaledes  at  udvide  sig  nord  for  Elben, 
see  Lynars  Depescher  af  17de  og  2 ide  April  l7oI  i  Staalssclir.  I, 
pag.  456  og   482. 

Da  saa  ogsaa  disse  Forventninger  glippede,  begyndte  han  at 
tænke  paa  voldsomme  Forholdsregler,  og  det  var  ham,  der 
indgav  Bestushew  Tanken  om  en  Sequestration  af  det  got- 
torpske Holsteen,  som  Storkantsleren  derpaa  med  stor  Iver 
gjentagne  Gange  anbefalede  i  Kjobenhavn,  men  som  den 
danskeRegering  med  fuldkommen  Rette  bestemt  afslog^).  Der 
var  nu  ingensomhelst  Udsigt  længere  tilstæde  for  Lynar  til  at 
bringe  noget  positivt  Resultat  ud  af  Sagen,  Ordrene  fra 
Kjøbenhavn  om  at  komme  tilbage  løde  stedse  bestemtere, 
og  saaledes  maatte  han  da  tilsidst  i  December  1751  med 
tungt  Hjerte  forlade  Petersborg. 

Under  sit  forlængede  Ophold  i  Rusland  havde  han 
imidlertid  ogsaa  arbeidet  i  andre  Retninger.  Efter  mange 
og  lange  Betænkeligheder  havde  Frederik  den  5te  endelig 
givet  sit  Samtykke  til  den  hemmelige  Forlovelse  mellem  Sophie 
Magdalene  og  den  svenske  Kronprinds  Gustav-).  Denne  For- 
bindelse, der  meldtes  Lynar  i  Depesche  af  2den  Januar  1751, 
kunde  vel  have  opvakt  Ruslands  Mistro,  men  den  synes  ikke 
at  være  bleven  bekjendt  i  Petersborg.  Derimod  gave  de  indre 
svenske  Forhold  Anledning  til  forskjellige  Forhandlinger. 
Ved  sin  Ankomst  forefandt  Lynar  en  meget  betænkelig 
Spænding  mellem  den  russiske  og  den  svenske  Regering. 
Man  forudsaae  nemlig  i  Petersborg  Kong  Frederik  af  Hes- 
sens  snarlige  Død,  og  en  Flaade  med  Landgangstropper  laae 
rede  til  paa  første  Ordre  at  løbe  ud  for  at  bekæmpe  den 
Forfatningsforandring,  som  man  antog  for  paatænkt  i  Sve- 
rige.   Kongens  Dod   indtraf  den    5te  April  1751    og   fire 


See  Lynars  Depescher  af  3(lie  og  24dc  April  1751  i  Staatsschr.  I, 
pag.  453  og  522—531.  Den  danske  Regerings  Afslag  gaves  i  et 
kgl.  Reskr.  af  2 1  de  Mai  i  Henhold  til  en  fortræffelig  Forestilling, 
den  forste,  Bernstorff  nedlagde  som  Medlem  af  Conseiliet. 
See  Moltkes  Mindeskrifter  pag.  169—170,  cfr.  Ostens  Gesandtskaber 
i  Hist.  Tidsk.  1.  c.,  pag.  6i0  fgd. 

Dage  derefter  afgik  Instrux  til  Lynar,  hvorefter  han  skulde 
forsikkre  Bestushew  om,  at  Danmark  vilde  modsætte  sig 
enhver  Forandring  i  Forfatningen,  men  som  tillige  insisterede 
paa,  at  Rusland  afholdt  sig  fra  enhver  Demonstration,  da 
en  saadan  netop  vilde  være  det  bedste  Middel  til  at  samle 
alle  Partierne  i  Sverige  om  Enevældet.  Disse  Forestillinger 
havde  til  Falge,  at  den  russiske  Regering  forholdt  sig  rolig 
og  at  Freden  ikke  blev  forstyrret.  Man  indskrænkede  sig 
til  at  lade  de  Tropper,  som  allerede  vare  samlede  paa  Fin- 
lands Grændse,  forblive  der,  indtil  den  nye  Rigsdag  var 
sluttet,  og  dette  fandt  Bifald  i  Kjebenhavn ^). 

Saaledes  havde  Lynar  vel  paa  en  tilfredsstillende  Maade 
udført,  hvad  der  var  det  egentlige  Formaal  for  hans  Sen- 
delse,  men  derimod  var  det  umuligt  at  fordølge  for  sig,  at 
hans  Forhandlinger  om  det  gottorpske  Sporgsmaal  kun 
havde  tjent  til  at  forværre  Stillingen.  Thi  foruden  at  et 
mislykket  Forsøg  altid  fjerner  fra  Maalet,  var  det  ogsaa 
efter  den  Maade,  paa  hvilken  Sagen  var  bleven  ført  til  det 
yderste  Punkt  og  derpaa  afbrudt,  let  at  forudsee,  at  med- 
mindre ganske  uforudselige  Omstændigheder  skulde  indtræde, 
vilde  der  ikke  længere  kunne  tænkes  paa  nogen  Overens- 
komst med  den  daværende  Storfyrste,  ja  man  maatte  tvert- 
imod  være  fuldt  beredt  paa,  at  han  vilde  søge  at  sætte  sin 
formeentlige  Ret  igjennem  med  Magt,  saasnart  han  havde 
besteget  Ruslands  Throne.  Lynar  charakteriserede  selv 
Storfyrstens  Slutningsnote  som  »en  eventuel  Krigserklæring«-), 
og  Fremtiden  viste,  at  han  ikke  havde  taget  Feil.  Men 
bar  Lynar  noget  Ansvar  for  dette  Udfald? 


')  See  Lynais  Depesclie  af  2den  Mai  1751  i  Slaatsschr.  I,  pag.  533 
—34,  Berkenlins  Dcpesche  af, 22  Mai  1751  og  Fryxells  Beraltelser, 
33,  pag.  242—246,  Malmstrøm,  3,  pag.  331   fgd. 

')  Sec  Lynars  Depesclie  af  Sdc  Mai  1751  i  Slaatsschr.  1,  pag.  540. 

Dette  Spørgsmaal  maa  besvares  bekræftende.  Fra  ferst 
af  indlod  han  sig  paa  Sagen  med  altfor  sangvinske  For- 
haabninger.  Vel  sagte  han  senere  med  en  mistænkelig 
Ivrighed  at  gjøre  gjældende,  at  han  altid  havde  advaret  mod 
for  store  Forventninger,  men  Sandheden  lader  sig  dog  ikke 
trænge  tilbage,  og  han  tilstaaer  selv,  at  han  havde  ladet 
sig  skuffe').  Sagen  var,  at  han  stadigt  lod  sig  føre  fremad 
af  sin  Ærgjerrighed  istedetfor  at  følge  sit  skarpe  og  klare 
Blik ,  der  ikke  fordulgte  ham  nogen  af  alle  de  Farer ,  som 
han  udsatte  sig  for.  Det  gjør  et  eiendommeligt  Indtryk  at 
see,  hvorledes  han  uafbrudt  raisonnerer  rigtigt,  men  hand- 
ler forkeert.  Han  havde  Eet  i  at  ansee  Storkantslerens 
ønske  om  at  føre  Sagen  igjennem  for  oprigtigt,  thi  baade 
for  Ruslands  og  for  Danmarks  Fremtid  satte  Bestushew 
Friis  paa  at  fjerne  denne  Anledning  til  Strid.  Ligesaa 
lidet  tog  han  Feil,  naar  han  gik  ud  fra,  at  Pechlin  og 
Brømbsen  fremfor  Alt  lode  sig  lede  af  Udsigten  til  de  an- 
selige Belønninger,  som  den  danske  Regering  lovede  dem. 
Med  hvad  han  glemte,  var,  at  der  kom  et  Punkt  under 
Forhandlingerne,  hvor  Interesserne  skiltes,  og  hvor  han 
derfor  maatte  være  paa  sin  Post  mod  disse  tre  Mænds  Ind- 
skydelser. Naar  Sagen  engang  var  begyndt,  vilde  den  Første 
af  naturlig  Hidsighed  og  Haardnakkethed  og  de  to  Andre 
af  Hensyn  til  deres  egen  Interesse  føre  den  lige  til  det 
sidste  Punkt  og  udtømme  alle  Midler,  uden  at  bekymre  sig 
om,  at  den,  for  det  Tilfælde  at  Forsøget  mislykkedes,  der- 
ved stillede  sig  slettere  for  en  Fremtid,  som  ikke  berørte 
dem,  hvorimod  Lynar,  der  repræsenterede  den  danske  Re- 
gerings blivende  Interesser,   burde  være   betænkt  paa  ikke 


*)  »Si  le  grand-chaucelier  ni'a  rendu  sa  dupe,  il  a  été  la  sieniie 
propre«,  see  Lynars  Depesche  af  i'deii  Sept.  1750  i  Staatsschr.  1, 
pag.  327. 

at  forspilde  senere  Chancer.  Endnu  mere  feilede  han,  naar 
han  ikke  tilfulde  indsaae,  at  med  den  bedste  Villie  havde 
disse  Mænd  dog  ikke  Evne  til  at  fore  Sagen  igjennem  imod 
en  Fyrste,  der  «med  Modersmælken  havde  indsuget  alle  sit 
Huses  Fordomme  mod  Danmark«  og  "paa  hvis  paa  engang 
svage  og  voldsomme  Charakteer  det  var  umuligt  at  bygge« '), 
og  ligeledes  naar  han  troede,  at  den  indolente  Keiserinde 
nogensinde  vilde  kunne  bestemme  sig  til  at  optræde  med 
Alvor.  Men  fremfor  Alt  vurderede  han  ikke  tilstrækkelig 
den  Indflydelse,  som  Storfyrstinden  udøvede,  saa  at  han 
forsømte  eller  vel  endog  irriterede  hende,  istedetfor  at  søge 
at  vinde  hende  eller  idetmindste  at  sikkre  sig  hendes  Neu- 
tralitet i  Sagen.  Det  viste  sig  senere,  at  det  netop  var 
hende,  som  gjorde  Udslaget  imod  ham-),  og  det  var  en 
Tilfredsstillelse  for  hendes  krænkede  Forfængelighed,  da  hun 
ved  en  Hoffest  Aftenen  for  han  modtog  Storfyrstens  ende- 
lige Svar,  spottende  kunde  lykonske  ham  til  Afslutningen 
af  hans  lange  Forhandlinger  med  den  Tilfoielse,  at  hun 
glædede  sig  ved  at  have  bidraget  til  Udfaldet''). 

Imidlertid  vilde  der  dog  ikke  være  skeet  nogen  syn- 
derhg  Skade,  dersom  Lynar  havde  fastholdt  sit  første  cor- 
rekte  Standpunkt,  ikke  at  lade  sig  drage  ind  i  nogen  For- 
handling, for  han  havde  Storfyrstens  Erklæring  om,  at  han 
antog  Mageskiftet  som  Basis,  og  for  Pechhn  var  bleven  for- 
synet med  formelig  Fuldmagt  til  at  forhandle.  Med  beun- 
dringsværdig Klarhed  saae  han  os:  fremstillede  i  sine  De- 


•)  See  Lynars  Depesche  af  2(lcn  Sept,  1750  i  Staatsschr.  I,  pag.  354. 
')  See  Mémoires  de   Catlierine  11,    pag.  139,  158—60    og    182,    cfr. 

Wegener:    Mindeskrifter  af  A.  G.  Moltke  i  Hist.  Tidskr.  IV  Række, 

2  B.,  pag.  168  og  240. 
•'')  See  Ostens  Gesandtskaber  i  Nyt  Hist.  Tidsskr.  3  Hække,   I  Bind, 

pag.  480  i  Noten. 

pescher*),  hvor  misligt  det  vilde  være  at  opgive  denne 
Holdning,  og  med  prophetisk  Blik  forudsaae  han  endog, 
hvad  der  virkelig  senere  i  Tiden  blev  Tilfældet,  at  naar 
Rusland  blev  Mægler  i  Sagen,  vilde  det  neppe  undlade  at 
benytte  denne  Stilliog  til  at  lænke  Danmark  til  sin  Politik-). 
Men  desuagtet  var  det  ham  ikke  muligt  at  modstaae  Be- 
stushews  og  Pechlins  Fristelser  om  at  bruge  Mellemtiden, 
indtil  Storfyrsten  samtykkede,  til  at  forhandle  om  alle  nær- 
mere Bestemmelser,  og  da  endelig  Alt  glippede,  betænkte 
han  sig  ikke  paa  at  anvende  alle  Midler  for  at  give  den 
russiske  Regering  netop  en  saadan  afgjørende  Stilling  i  Sa- 
gen, at  den  vilde  have  kunnet  forelægge  Danmark  det  far- 
lige Alternativ:  enten  intet  Mageskifte  eller  en  politisk 
Forbindelse  med  Rusland. 

Ikke  uden  Uro  havde  Regeringen  i  Kjøbenhavn  fulgt 
Forhandlingernes  Gang.  Under  en  diplomatisk  Forhandling, 
bør  en  Regering  ikke  forsøge  paa  at  lede  Alt  hjemmefra 
men  den  maa  overlade  den  Mand,  hvem  den  engang  har 
betroet  Sagen  og  som  er  paa  Stedet,  selv  at  bedømme 
Situationen,  navnlig  naar  Afstanden  er  saa  stor  eller  For- 
holdene ere  saa  omskiftelige,  at  man  ikke  kan  være  sikker 
paa,  at  Forudsætningerne  ikke  have  væsentlig  forandret  sig 
i  Mellemtiden.  Begge  disse  Omstændigheder  vare  i  høieste 
Grad  her  tilstæde  og  Lynars  Indberetninger  beviste  desuden, 
at  han  selv  fuldkomment  indsaae  Faren  ved  at  vove  sig 
for  langt  frem.  Man  indskrænkede  sig  altsaa  i  Kjøbenhavn 
til  at  give  ham  Instruktioner  med  Hensyn  til  Reahteten  og 
navnlig  om  de  Offre,  man  vilde  bringe,  for  at  Mageskiftet 
kunde  komme  istand.   Men  efterhaanden  som  det  viste  sig, 


')  See  saaledes  navnlig  Dcpesche  af  2den  Sept.  17.J0  i  Staatsschr.  1, 

pag.  335—338,  349  fgd.,  25de  Dec.  1750  i  Staatsschr.  I,  pag.  403  fgd. 

'■'j  See  Lynars  Depesche  af  2den  Sept.  1750  i  Staatsschr.  1,  pag.  357. 

at  han  indlod  sig  videre  og  under  andre  Omstændigheder, 
end  man  af  hans  tidligere  Indberetninger  havde  havt  Grund 
til  at  forudsætte  det,  følte  man  Nedvendigheden  af  at 
standse  ham.  Det  er  rimeligt,  at  Bernstorff  allerede  tid- 
ligere vilde  have  grebet  ind,  dersom  han  selvstændigt  havde 
bestyret  Udenrigsministeriet,  men  Meningen  er  dog  klar 
nok,  naar  det  i  det  kongehge  Reskript  af  1ste  Februar 
1751  hedder:  «Da  Vi  hverken  finde  det  stemmende  med 
Vor  Værdighed  eller  med  Vor  Interesse  at  fere  denne  Un- 
derhandling videre  paa  den  hidtilværende  uanstændige 
Maade  og  førend  den  fra  begge  Sider  er  formelig  billiget, 
hvad  der  naturligen  maatte  være  Begyndelsen  og  Prælimi- 
nairerne  til  den,  altsaa  før  H.  K.  H.  har  erklæret  sig  til- 
sinds til  at  indlade  sig  paa  den  og  har  givet  sin  Minister 
tilbarlig  Fuldmagt  til  at  fore  den,  saa  befale  Vi  dig  paa 
det  Alvorligste  som  paa  det  Naadigste,  at  du  ikke  benytter 
dig  af  de  dig  hidtil  ihændekomne  Befalinger  og  Instruktio- 
ner, før  den  omtalte  Erklæring  og  Fuldmagtsudfærdigelse 
har  fundet  Sted.«  Og  længere  hen  paalægger  Reskriptet 
ham,  »hvis  denne  Betingelse  ikke  maatte  være  opfyldt  inden 
Udløbet  af  4  Uger  efter  Reskriptets  JModtagelse,  at  afbryde 
enhver  Forhandling  og  at  begjære  Afskedsaudients«.  Bog- 
stavelig taget,  kunde  det  jo  vel  siges,  at  Betingelsen  var 
opfyldt,  thi  Pechlin  var  allerede  forsynet  med  den  omtalte 
Fuldmagt,  da  Reskriptet  kom  i  Lynars  Hænder,  men  den 
samme  Ordre  maatte  naturlig viis  endnu  mere  gjælde,  naar, 
som  Tilfældet  strax  efter  blev,  Fuldmagten  toges  tilbage  og 
Storfyrsten  officielt  erklærede  ikke  at  ville  indlade  sig  paa 
nogen  Forhandling.  Lynar  indsaae  meget  godt  dette*), 
men  desuagtet  blev  han.     Det  kort  efter  indtrufne  Thron- 


*)  See  Lynars  Uepesche  af  16de  Marts  1751  i  Staalsschr.  I,  pag.  •447. 

skifte  i  Sverige  og  den  Uvished,  som  denne  Begivenhed 
fremkaldte  baade  med  Hensyn  til  den  politiske  Situation  i 
Almindelighed  og  til  Keiserindens  Dispositioner  i  det  got- 
torpske Spørgsmaal  i  Særdeleshed,  gjorde  det  til  en  Nød- 
vendighed for  den  danske  Regering  indtil  videre  at  lade 
Lynar  forlænge  sit  Ophold  i  Petersborg').  Men  saasnart 
denne  specielle  Grund  var  falden  bort,  fik  han  Ordre  til  at 
reise,  og  uagtet  han  paany  begjærede  Udsættelse  for  at  af- 
vente Virkningen  af  nye  Skridt  af  Bestushew  eller  af  de 
andre  Magters  Forestillinger  hos  Keiserinden,  fornyedes 
dog  Ordren  ved  Reskript  af  Ilte  September  og  senere  ved 
Instruktion  af  20de  November. 

Saaledes  havde  Regeringen  mere  end  een  Grund  til  at 
være  misforneiet  med  Lynars  Opførsel.  Men  det  stemmede 
ikke  med  Regeringens  humane  Tænkemaade  at  bebreide  en 
dygtig  Embedsmand,  at  han  havde  ladet  sig  føre  noget  for 
vidt  i  sin  Iver,  eller  at  tilregne  ham,  at  hans  Bestræbelser 
ikke  havde  bragt  det  ønskede  Resultat.  Den  viste  derfor 
heller  ikke  mod  Lynar  nogen  Utaalmodighed  eller  Misfor- 
nøielse,  men  han  modtog  tvertimod  vægtige  Beviser  paa 
den  fortsatte  kongelige  Naade ,  hvortil  maaskee  ogsaa  den 
Omstændighed  noget  bidrog,  at  hans  berettigede  Forhaab- 
ninger  om  at  faae  Sæde  i  Conseillet  vare  blevne  skuffede. 

Lynar  selv  opfattede  imidlertid  sin  Opførsel  i  Rusland 
og  den  Maade,  paa  hviken  Regeringen  behandlede  ham, 
ganske  anderledes,  thi  han  var  efter  sin  Natur  lidet  tilbøie- 
lig  til  at  erkjende,  at  han  skulde  have  feilet  i  Noget. 

Hans  Slutningsberetning  til  Kongen  var  fuld  af  Selv- 
følelse.    « Endelig,   Sire,"  saaledes  skriver  han 2),  <•  forlader 


See  Beri<entins  Depesche  af  22de  Mai  1751. 

See  Lynars  Depesclic  af  8de  Oct.  1751  i  Staalsschr.  I,  pag.  581—  82. 

jeg  denne  Stad  og  jeg   efterlader  et  Værk  ufuldendt,    paa 
hvilket  jeg  har  arbeidet  med  al  den  Kraft,  hvortil  min  Iver 
for  Deres  Majestæts  Tjeneste  sætter  mig  istand.     Hvis  jeg 
har  feilet  i  Udførelsen  af  denne  Sag,   er  det  mere  at  til- 
skrive Mangel  paa  Indsigt  og  Dulighed  end  paa  god  Villie. 
Jeg  har  neiagtigt  fulgt  Deres  Majestæts  Villie  og  punktligt 
udført  Deres  Ordrer,  der  vare  dikterede  af  den  Visdom  og 
den  ophøiede  Tænkemaade,  som  udgjore  Deres  Regerings- 
berømmelse.    Jeg  har  havt  den  Lykke  at  vinde  for  Deres 
Majestæts  Interesser  de  Personer,  der  syntes  meest  egnede 
til  at  understøtte  dem.    Uforudsete  Tilfælde,  uventede  Be- 
givenheder  og  et  Sammenstød   af  de   meest   uberegnelige 
Omstændigheder  have,    til  min  store  Sorg,   hidtil  berøvet 
mig  Virkningen  af  mine  Anstrængelser.    Jeg  har  havt  at 
forhandle  med  Mænd  og  med  et  Hof,  hvis*  Charakteer  er 
saa  overordentlig,  at  jeg  troer,   at  naar  jeg  har  været  een 
Dag  borte  herfra,  vil  det  falde  mig  vanskeligt  endog  kun 
at  forestille  mig,  hvad  jeg  her  har  oplevet,  og  dette  har 
gjort  min  Stilling  overordentlig  besværlig.   Jeg  tør  imidler- 
tid haabo,  at  man  med  Tiden  vil  kunne  høste  Frugten  ^f 
alle   Deres  Majestæts  Bestræbelser    for,    ved   Hjælp   af  en 
Overenskomst   med  Storfyrsten,    at   fremme    Deres  Staters 
Lykke  og  Deres  Krones  Interesser.«     Allerede  i  Depeschen 
til  Berkentin')  viser  sig  Lynars  bittre  Stemning,   naar  han 
siger:  «Gud  give,  at  man  havde  fulgt  mine  Raad  og  smed- 
det,  medens  Jernet  var  varmt,  men  det  var  Pechlins  Poli- 
tik, der  ansaae  Sagen   for  sikker  og  idetmindste  \ålde  be- 
vare Skinnet  af  ikke  at  have  skubbet  til  Hjulet,  det  var 
denne  Politik,    som  ogsaa  Storkantsleren    fulgte,    der   har 
gjort  Ulykken«.  —  Som  man  seer,  skyder  han  her  Skylden 


')  Dop.  af  9dc  Oct.  1751   i  Staalssclir.  1,  pag.  58i  cfr.  ogsaa  pac.  ;J44. 

for  det  uheldige  Udfald  paa  den  Langsomhed,  hvormed  Sagen 
var  fremmet.  Foreløbig  søger  han  denne  Langsomhed  hos 
Pechlin  og  Bestushew,  men  senere  finder  han  den  hos  den 
danske  Regering.  I  et  Privatbrev  af  2den  Februar  1768,  som 
han  skrev  efter  at  have  faaet  Kundskab  om  den  provisoriske 
Traktat  af  1767'),  hedder  det:  «Da  jeg  var  i  Kusland,  stod 
Sagen  paa  det  Punkt,  at  den  kunde  afgjores  med  2  Millioner. 
Men  fordi  jeg  da  vilde  være  kommen  tilbage  og  ind  i  Con- 
seillet,  hvortil  Kongen  udnævnte  mig  og  hvor  Moltke  og 
Bernstorff  ikke  vilde  have  mig,  blev  der  chicaneret,  Trak- 
taten standsedes  —  og  nu  gaaer  man  jnd  paa  saadanne 
Vilkaar!«  Ti  Aar  senere  blive  Detaillerne  fuldstændigere 
og  Intriguen  sortere  i  et  Brev,  som  han  i  1778  tilskrev 
Biisching-):  "Da  Geheimeraad  Grev  Berkentin  1750  over- 
sendte mig  i  Petersborg  min  Eappel,  meldte  han  mig  til- 
lige, at  Kongen  tildeelte  mig  Grev  Schulins  Ministerplads, 
saaledes  som  denne  havde  havt  den.  Senere  foregav  man,  at 
Posten  først  havde  været  Grev  Bernstorff  tilbudt,  men  at  han 
ikke  havde  kunnet  indtræde  i  Ministeriet  i  Kjøbenhavn, 
fordi  han  havde  givet  Prindsen  af  Wales  sit  Ord  paa  at 
overtage  Ministeriet  i  Hannover,  saasnart  dennes  Hr.  Fader 
skulde  døe.  Kort  derpaa  døde  Prindsen  af  Wales  og  nu 
var  altsaa  denne  Hindring  bortfalden.  Man  skyndte  sig  imid- 
lertid med  at  tage  Grev  Dehn  ind  i  Conseillet,  fordi  Grev 
(Moltke)  under  ingen  Omstændigheder  vilde  have  mig  der, 
og  saa  blev  da  med  Bernstorffs  Hjælp,  (thi  jeg  gjenkjendte 


')  See  Jansen  1.  c.  pag.  82  efter  en  Samling  Privatbreve ,  som  Lynar 
i  Tidsrummet  1766—1781  tilskrev  en  Cancelliraad  Zachariessen  i 
Oldenburg  og  som  nu  i  Original  skal  befinde  sig  i  den  Lynar'ske 
Families  Besiddelse,  medens  Afskrift  deraf  lindes  i  det  storhertuge- 
lige Bibliothek  i  Oldenburg,  ofr.  Jansen  pag.  10  5. 

^j  See  Indledn.  til  Staatsschr.  I,  pag.  XVI— XVII. 

godt  hans  Stiil  i  Depescherne,  skjøndt  Berkentin  endnu 
bestyrede  Embedet)  den  Intrigue  spillet,  at  da  jeg  ved  at 
benytte  et  gunstigt  Lune  hos  Storfyrsten  havde  bragt  ham 
saavidt,  at  han  virkelig  samtykkede  i  at  renoncere  paa 
Slesvig  mod  en  Sum  af  800,000  Rbd.  ^)  og  at  mageskifte 
sin  Deel  af  Holsteen  mod  Oldenborg  og  Delmenhorst,  saa 
afviste  man  bestemt  dette  Projekt,  for  at  jeg  ikke  skulde 
blive  saa  hurtigt  færdig,  og  ferst  langt  senere,  da  Stor- 
fyrsten ikke  mere  vilde  indlade  sig  paa  dette  Forlig,  antog 
man  det.  Denne  Spads  har  kostet  Danmark  forskjellige 
Millioner." 

Da  Lynar  skrev  dette  Brev,  vare  28  Aar  forløbne  siden 
den  Petersborg'ske  Mission  og  hans  stigende  Alder  kunde 
vel  have  svækket  hans  Hukommelse,  paa  samme  Tid  som 
Bitterhed  og  feilslagne  Forhaabninger  efterhaanden  paa  en 
ham  selv  maaskee  ubevidst  Maade  havde  sammenblandet 
virkelige  Begivenheder  med  løse  Formodninger  og  Indgivel- 
ser af  hans  mistænksomme  Skinsyge  mod  den  lykkeligere 
Kival.  Men  disse  hensynsløse  Beskyldninger  ere  senere 
blevne  gjentagne  og  da  de  hidtil  have  kastet  en  ligesaa 
uhyggelig  som  ufortjent  Skygge  paa  Bernstorff,  fortjene  de 
en  omhyggelig  Undersøgelse  og  Gjendrivelse. 

Lynars  Anklage  gaaer,  som  det  sees,  ud  paa,  at  den 
danske  Regering  ved  sin  Langsomhed  var  Aarsag  til,  at 
ForhandUngen  strandede,  at  denne  Langsomhed  var  forsæt- 
lig og  grundet  i  en  privat  Intrigue  af  Bernstorft"  og  Moltke 
for  at  udelukke  Lynar  fra  Conseillet,  og  at  Staten  paa  denne 
Maade  lecd  et  betydeligt  Tab. 

Det  vilde  være  let  at  bestride  den  Forudsætning,  paa 
hvilken  denne  Anklage  hviler  og  med  hvilken  den  væscnt- 


')  Her  menes  naturligvis:  foruden  en  Million  Gja.'ld. 

ligen  staaer  og  falder,  nemlig  at  der  under  de  givne  Om- 
stændigheder overhovedet  kunde  være  kommet  noget  posi- 
tivt Resultat  ud  af  Forhandlingen.  Det  er  forklarligt,  at 
Lynar  søger  Aarsagen  til,  at  den  mislykkedes,'  i  Andres 
Feil,  men  saaledes,  som  hele  Situationen  nu  viser  sig  for 
03,  synes  det  rimeligst,  at  den  virkelige  Grund  laae  i  Sagen 
selv  og  ikke  udenfor  den.  Af  de  tre  Hovedpersoner  var 
den  ene,  Keiserinden,  for  ligegyldig  til  at  gjøre  Noget, 
Storfyrsten  kunde  vel  for  et  -Øieblik  vise  sig  nogenlunde 
velstemt,  men  naar  det  gjaldt  om  at  tage  en  Beslutning, 
vendte  altid  tans  naturlige  Ubestemthed  og  hans  Had  til 
Danmark  tilbage,  og  Storfyrstinden  var  fast  bestemt  paa  at 
hindre  enhver  Overenskomst.  Det  Moment,  der  efter  Ly- 
nars Formening  skulde  have  været  det  gunstige,  i  hvilket 
Storfyrsten  vilde  kunne  have  været  bragt  til  at  afgjøre  Sa- 
gen, var  umiddelbart  efter  den  Samtale,  i  hvilken  han  sam- 
tykkede i  at  give  Pechlin  Fuldmagt  til  at  forhandle.  Men 
der  var  langt  fra  et  saadant  Samtykke  til  en  endelig  Be- 
slutning, især  hos  Storfyrsten,  og  selv  Pechlin  bestyrkede 
denne  stadigt  i  den  Anskuelse,  at  "høre  paa,  var  ikke  at  for- 
handle, og  at  forhandle,  var  endnu  meget  langt  fra  at  antage, 
og  han  vilde  altid  have  det  i  sin  Magt  at  afbryde  Forhand- 
lingerne, naar  han  maatte  finde  det  hensigtsmæssigt«^). 
Men  selv  om  Lynar  havde  Eet  i  at  antage,  at  man,  ved  at 
handle  med  Hurtighed,  dengang  kunde  have  opnaaet  en 
Overenskomst  og  at  Sagen  alene  strandede  paa  en  ufor- 
svarlig Langsomhed,  paaligger  det  ham  at  bevise,  at  det 
var  den  danske  Kegering  og  ikke,  som  han  selv  først  an- 
tog det,  Storkantsleren  og  Pechlin,  hvem  denne  Langsom- 


See  Mémoires  de  Catherine  II  pag.  13S. 

hed  falder  tillast.  Men  det  er  saa  langt  fra  Tilfældet,  at 
han  fører  dette  Bevis,  at  det  tvertimod  er  let  at  bevise 
det  Modsatte. 

Den  danske  Regering  kunde  paa  to  Maader  have  for- 
sinket Forhandhngernes  Gang,  enten  ved  at  være  for  lang- 
som i  at  give  Instruktioner  eller  ved  ikke  at  gaae  langt 
nok  i  sine  Tilbud.  Hvad  Tidssporgsmaalet  angaaer,  vil  en 
Sammenligning  af  Dato'erne  retfærdiggjore  Eegeringen  for 
enhver  Bebreidelse.  I  Depesche  af  27de  Juni  1750  begjærte 
Lynar  Bemyndigelse  til  at  opsætte  sin  Afreise  paa  Grund 
af  Bestushews  og  Pechlins  Opfordring  og  den  17de  Juli 
udfærdigedes  Instructionerne  til  ham  i  Kjebenhavn.  Anden 
Gang  begjærer  han  Instrux  i  Depesche  af  2den  September 
1750  og  den  kongelige  Ordre  undertegnedes  den  2den  October. 
Tredie  og  sidste  Gang  skrev  han  i  denne  Anledning  den 
25de  December  1750  og  det  kongelige  Reskript  er  dateret 
den  1ste  Februar  1751.  Naar  man  erindrer,  at  Coureren  i 
den  heldigste  Aarstid  brugte  3  Uger  for  at  naae  til  Kje- 
benhavn og  at  det  gjaldt  om  vigtige  Beslutninger,  der  kræ- 
vede Overveielse  og  skulde  antages  af  den  samlede  Regering 
i  Geheimestatsraad  —  den  sidste  Gang  forelaae  der  endogsaa 
et  fuldstændigt  Traktatudkast  med  et  stort  Antal  detaillerede 
Artikler  —  maa  man  tvertimod  forbauses  over  den  Hurtighed, 
med  hvilken  Expeditionen  foregik,  navnlig  da  Intetsomhelst 
lod  formode,  at  en  Dag  mere  eller  mindre  skulde  kunne  være 
af  Vigtighed  i  en  Forhandling,  der  slæbte  sig  saa  moisom- 
meligt  frem  og  i  Grunden  slet  ikke  endnu  var  naaet  til 
sin  formelle  Begyndelse.  Og  nu  med  Hensyn  til  Tilbude- 
nes Omfang?  Det  var  vistnok  en  Illusion,  naar  Regeringen 
i  sin  forste  Instruktion  tænkte  sig  at  kunne  kjebe  Renon- 
ciationen  paa  Slesvig   for  den  samme  Priis,    med  hvilken 

den  svenske  Kronprinds  havde  maattet  lade  sig  nøie^).  Men 
disse  Instruktioner  fik  ingen  praktisk  Betydning,  da  Lynar 
dengang  endnu  afventede  Svar  paa  sit  første  Spørgsmaal,  om 
hvorvidt  Storfyrsten  antog  Mageskiftet  som  Basis,  og  saasnart 
han  i  sine  Depescher  beviste  Kegeringen,  at  den  maatte 
gjøre  ganske  andre  Tilbud,  dersom  den  vilde  naae  en  Over- 
enskomst, modtog  han  ufortøvet  Instruktioner,  som  han  selv 
erklærede  for  tilfredsstillende.  Endelig  gik  Instruktionen  af 
1ste  Februar  1751 ,  paa  hvilken  det  navnlig  kommer  an, 
ind  paa  de  to  Millioner  og  derved  tilveiebragtes  fuldstændig 
Enighed  mellem  de  2  Forhandlere.  Men  det  lader  sig  nu 
desuden  af  Lynars  egne  Depescher  paavise,  at  det  omtalte 
Tidsmoment  virkelig  fra  dansk  Side  blev  benyttet,  uden  at 
noget  øieblik  spildtes.  Efter  at  han  havde  havt  sin  Sam- 
tale med  Storfyrsten,  maatte  han  afvente,  at  Pechlin  med- 
delte ham  den  lovede  Fuldmagt,  for  han  kunde  foretage 
noget  Videre,  men,  saasnart  dette  var  skeet,  gjaldt  det  om 
at  benytte  øieblikket  og  ufortøvet  at  forelægge  et  Forslag, 
paa  hvilket  Pechlin  skulde  svare  med  samme  Hurtighed, 
for  at  man  kunde  være  enig,  før  Storfyrsten  fik  Tid  til  at 
forandre  Sind.  Hvis  der  altsaa  virkelig  havde  fundet  nogen 
Forsinkelse  Sted  fra  dansk  Side,  maatte  den  have  viist  sig 
deri,  at  Lynars  Forslag  ikke  kunde  følge  saa  umiddelbart 
paa   Pechlins  Fremlæggelse   af  Fuldmagten,    som    det   var 


')  Allerede  dengang  var  Lynar  ilde  stemt  mod  Regeringen,  som  det 
sees  af  et  Brev  til  hans  Hustru,  hvori  han  taler  i  en  ganske  an- 
den Tone  end  i  sine  Depescher,  der  altid  ere  fulde  af  Anerkjen- 
delse  af  Regeringens  Visdom.  »Hist«  (i  Kjøbenhavn),  skriver  han, 
•  er  man  pirrelig,  forstaaer  Meget  urigtigt,  vil  Maalet  men  ikke 
Midlerne,  forlanger,  at  jeg  skal  gjøre  det  Umulige,  ja  man  fordrer 
vel  endog,  at  jeg  skal  indestaae  for  Udfaldet,  der  dog  alene  beroer 
paa  de  menneskelige  Tankers  usikkre  Grund«.  See  Jansen  1.  c. 
pag.  73. 

ønskeligt.  Men  Lynar  skriver  selv  udtrykkelig  i  sin  Ind- 
beretning til  Kongen'):  »Aldrig  saa  snart  havde  jeg  mod- 
taget Afskriften  (af  Fuldmagten)  fer  jeg  oversendte  Pechlin 
mit  Forslag,  som  ikke  var  Andet  end  Udkastets  Artikler  i 
forkortet  Form.« 

Saaledes  falder  da  Lynars  Paastand  om,  at  den  danske 
Kegering  ved  sin  Langsomhed  skulde  have  været  Aarsag  til, 
at  Forhandlingen  strandede-).  Det  er  godtgjort,  at  Rege- 
ringen tvertimod  viste  Hurtighed  i  sin  Expedition  og  Reso- 
luthed i  sine  Indrømmelser,  samt  at  der  overhovedet  ikke 
tabtes  et  -Øieblik  fra  dansk  Side  ved  det  Tidspunkt,  paa 
hvilket  det  efter  Lynars  Mening  kommer  an. 

Ligesaa  uretfærdig  er  Lynar ,  naar  han  tillægger 
Bernstorff  en  listig  Intrigue  for  at  fortrænge  ham  af  Con- 
seillet.  Alt  bliver  i  Lynars  -Øine  Underfundighed  og  Ræn- 
ker. Skjøndt  Berkentin  interimistisk  har  overtaget  Uden- 
rigsministeriet, gjenkj  ender  han  dog  Bernstorffs  Pen  i  De- 
pescherne,  han  anseer  Beretningen  om,  at  Bernstorff  tidli- 
gere skulde  have  afslaaet  Schulins  Post  paa  Grund  af  et 
Løfte  til  Prindsen  af  Wales  for  et  tomt  Foregivende,  Dehn 
optages  i  Conseilet  i  største  Hast,  alene  for  at  heller  ikke 
denne  Plads  skulde  kunne  gives  ham,  naar  Bernstorff  nødven- 
digvis skulde  have  Udenrigsportefeuillen,  og  endelig  holder 
man  ham  saa  længe  borte  fra  Kjobenhavn  for  at  faae  Tid 
til  at  naae  Maalet  for  alle  disse  Intriguer.  Men  var  det  da 
ikke  ham  selv,  som  uden  Paalæg  hjemmefra  havde  begyndt 
den  hele  Forhandling?  Og  havde  den  danske  Regering  da 
ikke,  alene  med  Undtagelse  af  de  Par  Uger,  der  fulgte  efter 
Thronskiftet  i  Stockholm   off  i  hvilke  det  var  absolut  nod- 


'■')  See  Lynars  Depesclie  af  24de  April   1751  i  Staalsschr.  I,  pac.  478. 
')  See  ogsaa  Variihageii  v.  Ense:  Denkwurdlgkeiteii  des  Freiherrii  v. 
d.  Asseburg  pag.  1 10. 

vendigt  at  have  en  Gesandt  i  Petersborg,  stadigt  trængt  paa, 
at  hr^  skulde  vende  tilbage ?  Hvad  nu  endelig  Ministerposten 
angaaer,  var  Sagens  virkelige  Sammenhæng  følgende. 

Da  Schulin  blev  sygelig  og  ikke  længere  var  istand  til 
at  forestaae  sit  Departement  uden  Medhjælp,  udbad  han  sig 
af  Kongen,  at  Bernstorff  maatte  blive  ham  adjungeret  for 
de  udenlandske  Sager.  Denne  kaldtes  altsaa  fra  Paris ^) 
men  allerede  fer  han  ankom  til  Kjobenhavn,  var  Schulin 
død  den  13de  April  1750.  Kongen  tilbød  strax  Bernstorff 
at  blive  hans  Efterfølger,  men  denne  afslog  Tilbudet  paa  Grund 
af  det  ovenomtalte  Løvte,  som  han  havde  givet-  Prindsen 
af  Wales,  med  hvem  han  var  opdragen  og  hvis  fødte  Un- 
dersaat  han  var.  Berkentin  overtog  derpaa  provisorisk 
Departementet,  men  da  han  var  gammel  og  svagelig,  assi- 
sterede Bernstorff  ham.  Man  tænkte  nu  paa  at  give  Lynar 
Udenrigsministeriet  og  i  et  Privatbrev  af  30te  Mai  1750 
meddeelte  Berkentin  ham  denne  Kongens  Hensigt.  Paa 
samme  Tid  besluttedes  det  at  forøge  Conseilsmedlemmernes 
Antal,  der  længe  havde  været  indskrænket  til  tre,  med  et 
fjerde  og  Baron  Frederik  Ludvig  Dehn  udnævntes  1750 
dertil.  Saaledes  stod  Sagen,  da  Prindsen  af  Wales  døde 
den  20de  Marts  1751.  Bernstorff  var  derved  bleven  fri  og 
Intet  var  nu  længere  til  Hinder  for,  at  Kongen  kunde  følge 
sin  oprindelige  Tanke  at  overdrage  ham  Ministeriet.  I 
Mai  1751  fandt  da  Udnævnelsen  Sted,  men  strax  derefter 
erholdt  han  en  Keisetilladelse  for  at  besøge  sine  Godser  i 
Mecklenborg,  saa  at  han  først  i  October  1751  definitivt  ind- 
traadte  i  Funktion-).    Saaledes  viser  det  sig  da,  at  Alt  var 

M  Han  vedblev  at  bei<læde  Gesandtskabsposten  indtil  den  8de  Marts 
1751,  da  hans  Rappelskrivelse  først  udfærdigedes. 

*j  See  Ueber  das  Leben  und  den  Chaiakter  des  Grafen  J.  H.  E. 
Bernslorff,  1777,  pag.  jo — 17,  og  Berkentins  Depesclie  til  Lynar  af 

gaaet  til  uden  nogensomhelst  Intrigue.  Det  var  ingen 
Hemmelighed,  at  Bernstorff  i  1750  dirigerede  Udenrigs- 
ministeriet under  Berkentin;  da  Dehn  optoges  i  Conseillet, 
var  Lynar  endnu  designeret  til  den  anden  ledige  Plads;  og 
lige  fra  først  af  havde  Bernstorff  været  den,  hvem  Kongen 
helst  vilde  betroe  Udenrigsministeriet.  Om  Moltke  virkelig  var 
ugunstig  stemt  mod  Lynar  og  søgte  at  hindre  hans  Udnæv- 
nelse, er  ubekjendt^),  men  var  dette  Tilfældet,  kan  det  neppe 
efter  det  Lys,  i  hvilket  Lynars  Charakteer  viser  sig  for  os, 
regnes  Moltke  tillast,  at  han  foretrak  at  see  Udenrigsmini- 
steriet i  Bernstorfl's  Hænder-).  Men  det  vilde  paa  den  anden 
Side  være  ubilligt  ikke  at  erkjende,  at  Skuffelsen  maatte 
være  stor  for  Lynar,   der  med  hele  sin  brændende  Ærgjer- 


12te  Juni  1751.  I  Wegeners:  Grev  A.  G.  Moltkes  efterladte  Minde- 
skrifter i  Hist.  Tidsskr.  IV  Række,  2  Dind,  pag.  159 — 164  berettes 
Sagen  med  ciidel  nærmere  Details,  hvoraf  den  vigtigste  er  den,  at 
den  franske  Regering  søgte  at  hindre  Lynars  Udnævnelse,  men 
denne  Indblanding  afvistes  bestemt  baade  af  Moltke  og  af  Kongen. 

')  1  de  ovenfor  citerede  Mindeskrilter  af  A.  G.  Moltke  findes  intet 
Spor  til  et  saadant  Fjendskab. 

^)  Del  kan  ved  lorsle  Oiekasi  forekomme  besynderligt,  at  naar  det 
først  var  i  Marts  1751,  at  Tanken  om  at  gjore  Lynar  til  Udenrigs- 
minister opgaves,  clrculerede  dog  allerede  i  Efteraaret  det  Rygte 
almindelig  i  Kjobenhavn,  at  Rernstorll'  skulde  have  Schulins 
Plads.  Dette  Faktum,  som  fremgaaer  al  lorskjellige  Privatbreve 
fra  Lynar,  der  anfores  hos  Jansen  1.  c,  pag.  7G — 79,  er  imidlertid 
ikke  saa  mistænkeligt,  som  det  kunde  synes,  og  Lynar  selv  for- 
klarer det  paa  en  meget  naturlig  Maade.  For  dem,  der  ikke  vidste, 
hvorfor  Lynars  Ophold  i  Petersborg  forlængedes  lanyt  udover  den 
oprindelige  Bestemmelse ,  og  som  ikke  kjcndte  den  personlige 
Grund,  der  hindrede  Rernstorfl"  fra  at  overtage  Ministeriet,  maatte 
hiins  fortsatte  Fraværelse  og  dennes  Forbliven  i  Kjøbenhavn, 
skjøndt  hans  Plads  var  i  Paris,  i  Forbindelse  med  hans  Virksom- 
hed i  Udenrigsministeriet  nodvcndigvis  fremkalde  den  Formod- 
ning, at  det  var  ham  og  ikke  Lynar,  der  var  udseet  til  endelig  at 
overtage  Departementet.  Med  sin  sædvanlige  Sullisance  cjentager 
Falkenskjold  i  sine  Mémoires  pag.  103—4,  hvad  han  havde  hørt 
fortælle  i  Luen. 

righed  havde  omfattet  dette  Haab  og  vel  kunde  have  Anled- 
ning til  at  beklage  sig  over,  at  Sagen  gik  tilbage,  efter  at 
den  allerede  var  ført  saa  langt.  Loyalt  og  aabent  forklarer 
Berkentin  i  et  Brev  af  12te  Januar  1751,  hvorledes  det 
Hele  var  gaaet  til,  og  forsikkrer  Lynar  om,  at  Kongen  paa 
anden  passende  Maade  vil  sorge  for  ham.  Men  hvorledes 
Lynar  selv  opfatter  Sagen,  fremgaaer  af  et  Brev,  han  den  3die 
Juli  skrev  til  sin  Hustru^):  »Berkentin  meddeler  mig  det 
med  mange  Undskyldningscomplimenter  og  Forsikkringer 
om  Kongens  Naade,  som  ved  min  Hjemkomst  skal  vise  sig 
p£fa  reel  Maade.  Hvori  dette  skal  bestaae,  vil  Tiden  vise. 
Jeg  er  tilfreds  med  Alt,  fordi  Gud  styrer  det,  han,  der  bedst 
veed,  hvad  der  er  os  nyttigt,  og  ogsaa  vil  lære  mig  af 
Hjertet  at  sige  med  David:  jeg  takker  dig.  Gud,  fordi  du 
haver  ydmyget  mig,  paa  det  at  jeg  maa  lære  din  Hoire  at 
kjende.  Hos  Menneskene  gjælder  det  mig  som  en  Forbry- 
delse, at  jeg  besidder  nogle  fattige  Talenter,  og  Frygten 
for,  at  jeg  ikke  vil  være  en  Jabroder,  giver  dem  Vaaben, 
der  arbeide  paa  at  fjerne  mig.  Ingen  kan  beskylde  mig  for 
at  have  forseet  mig  i  Noget,  thi  alle  Reskripter  indeholde 
Eos  og  bevidne  Kongens  særdeles  Tilfredshed.«  Endnu 
tydeligere  fremtræder  hans  Nedslagenhed  i  et  Brev  til  hans 
Svigermoder-):  Visselig  er  Æren  kun  tom  Vind  og  Følel- 
sen af  dens  Sodme  taber  sig  ved  Vanen  og  forbittres  som 
oftest  ved  de  uundgaaelige  Ærgrelser.  Hele  Sagen  er  i  og 
for  sig  intet  Bestandigt  og  Blivende,  dens  Ophor  er  vis. 
Faren  og  Ansvaret  ere  meget  store,  Nydelsen  er  meget  be- 
sværlig og,  ret  beseet,  er  man  en  Slave  af  Arbeidet,  Spotte- 
skiven  for  alle  Utilfredse,  en  Fange  ved  det  lastefulde  Hof 


')  See  Jansen  i.  c.  pag.  7S. 
*.i  See  Jausen  J.  c.  pag.  7S — 79. 

Og  for  det  Meste  tilsidst  et  Offer  for  Utak  og  slet  Belen- 
ning.»  Det  var  oiensynligt,  at  han  neppe  nogensinde  vilde 
kunne  forvinde  det  Slag,  der  havde  rammet  ham,  og  at 
hans  Bitterhed  vilde  gaae  ud  over  dem,  hvem  han  mis- 
tænkte for  at  have  havt  Deel  i,  hvad  der  var  skeet. 

Det  var  endelig  vistnok  uheldigt,  at  det  gottorpske 
Spørgsmaal  ikke  fandt  sin  Afgjerelse  i  1751  istedetfor  i 
1767,  men  der  var  dog  neppe  tilstrækkelig  Grund  for  Ly- 
nar  til  at  ville  hæve  sit  Traktatudkast  paa  den  Bernstorff'ske 
Traktats  Bekostning  saa  stærkt,  som  han  gjor  det  i  de  tid- 
ligere anførte  Breve.  Varnhagen  von  Ense  har  anstillet  len 
Sammenligning  mellem  de  Byrder,  som  Danmark  paatog 
sig  i  1767,  og  dem,  der  indeholdtes  i  Lynars  Udkast,  og  han 
kommer  derefter  til  det  Resultat,  at  »Sagen  synes  1767  at 
være  afgjort  paa  en  for  Danmark  gunstigere  j\laade,  end 
det  vilde  have  været  Tilfældet,  dersom  man  i  1751  var 
kommen  til  en  Overenskomst« ').  Det  laae  ikke  i  Bern- 
storffs Charaktecr  at  gribe  Lciligheden  til  at  kritisere  Andre 
og  kun  eengang  og  i  Forbigaaende  kommer  han  til  at  ud- 
tale sig  om  det  Lynar'ske  Udkast  i  en  confidentiel  Depesche 
til  A.  P.  Schumacher  af  9de  April  1761.  »Da  det  nu  en- 
gang foreligger  i  Akternes  siger  han,  <<vil  man  vel  ikke  kunne 
undgaae  at  tage  det  til  Udgangspunkt  for  nye  Forhandlin- 
ger«, men  han  beklager,  at  dette  er  Tilfældet,  thi  «det  inde- 
holder Artikler,  der  ere  meget  byrdefulde  og  andre,  der, 
hvis  det  ikke  var  forbundet  med  altfor  store  Farer  ved 
denne  Leilighed  at  begynde  Undersøgelsen  heelt  fra  Nyt  af, 
vilde  have  kunnet  være  enten  ganske  undertrykte  eller  i 
alt  Fald  affattede  paa  en  anden  Maade.« 

Den  væsentligste  Fordel,  som  en  Overenskomst  i  1751 


'j  See  Deiikwurdigkeilen  des  Frciherrn  v.  d.  Asseburg  pag.  I:J6— 37. 

rimeligvis  vilde  have  medført,  var  vistnok  den,  at  Krigs- 
faren i  1762  og  de  deraf  følgende  svære  Byrder  for  Stats- 
kassen i  saa  Tilfælde  vilde  have  været  undgaaede,  men  det 
maa  dog  paa  den  anden  Side  heller  ikke  glemmes,  at  Syv- 
aarskrigen  og  navnlig  Euslands  Hensigt  til  at  beholde 
■Østpreussen,  som  efter  BernstorflFs  Mening  satte  Danmark  i 
den  Nødvendighed  eventuelt  at  maatte  tage  Parti  for  Frederik 
den  Anden,  alligevel  vilde  have  tvunget  den  danske  Regering 
til  at  foretage  meget  betydelige  Rustninger.  Saaledes  som  det 
gik,  kostede  det  vistnok  Statskassen  Penge,  men  til  Gjen- 
gjæld  have  vi  den  Tilfredsstillelse,  at  den  danske  Regering 
fik  Leilighed  til  at  vise,  at  den  end  ikke  veeg  tilbage  for  Eus- 
lands hele  Magt,  naar  det  gjaldt  om  at  forsvare  Slesvig,  og 
at  den  tydskfødte  Minister  ikke  betænkte  sig  paa  at  erklære, 
at  «vor  Beslutning  var  at  holde  Stand  og,  hvis  det  var 
Forsynets  Villie,  hellere  at  lade  os  begrave  under  Fædre- 
landets og  Frihedens  Ruiner.«*) 

3. 

Kongen  glemte  ikke  de  Løvter,  som  Berkentin  havde  gjort 
paa  hans  Vegne.  Ved  sin  Tilbagekomst  til  Kjøbenhavn 
fandt  Lynar  en  meget  naadig  Modtagelse  og  udnævntes  til 
Statholder  for  Oldenburg  og  Delmenhorst,  en  Post,  der 
havde  staaet  ledig  siden  Greven  af  Aldenburgs  Død  og  nu 
alene  gjenoprettedes  for  hans  Skyld.  Det  var  en  glimrende 
Stilling,  Bgesaa  behagelig  som  godt  aflagt.  Men  Eet  mang- 
lede dog,  nemlig  virkelig  Betydning,  og  Lynar  betragtede 
Statholderposten  kun  som  et  Exil,  hvori  man  havde  sendt 
ham  for  at  blive  af  med  ham. 


")  Bernstorlls  Depesche  af  19de  Februar  1762  til  O.  J.  Schack.  At 
ogsaa  A.  G.  Moltke  deelte  og  understøttede  denne  Anskuelse,  sees 
af  Mindeskrifterne  pag.  216—17. 

Det  var  saaledes  med  alt  Andet  end  Tilfredshed  at 
han  drog  til  Oldenburg.  Forretningerne  interesserede  ham 
ikke  og  Livet  i  denne  fjerne  Afkrog  af  Verden  stod  i  den 
stærkeste  Modsætning  til  den  bevægede  Tid,  han  nylig  havde 
tilbragt  i  Rusland.  Han  søgte  Beskjæftigelse  i  Studeringer 
især  af  Philologie  og  Theologie  og  udgav  forskjellige  Smaa- 
skrifter,  henherende  til  disse  Videnskabsfag.  Men  Studier 
mildnede  ikke  hans  Sind.  I  en  Satire  i  La  Bruyéres  Stil 
( «  der  Sonderling » )  beskrev  han  forskjelhge  Charakterer, 
hvortil  Datiden  vistnok  med  Rette  troede  at  finde  Origina- 
lerne ved  det  danske  Hof,  og  det  var  just  ikke  nogen  vel- 
villig Skildring,  han  deri  gav  af  de  ledende  Personligheder 
i  Kjøbenhavn. 

Paa  denne  Maade  havde  han  tilbragt  næsten  6  Aar  i 
Oldenburg,  da  han  i  Syvaarskrigens  andet  Aar  pludselig 
paany  saae  sig  kaldet  til  at  spille  en  Rolle  i  Verdens- 
begivenhederne. 

Efter  Slaget  ved  Hastenbeck  den  26de  Juli  1757  havde 
Hertugen  af  Cumberland  trukket  sig  op  i  Bremen  og  Ver- 
den. Hans  Stilling  var  fortvivlet.  Uden  Retraitelinie  og 
kun  dækket  paa  sin  venstre  Fløi  ved  den  lille  Fæstning 
Stade,  kunde  han  hverken  gaae  tilbage  over  Elben  for  at 
forene  sig  med  Preusserne  eller  forsvare  sig  mod  den  dob- 
belt saa  stærke  franske  Hær,  der  under  Hertugen  af  Riche- 
lieu  stod  i  Begreb  med  at  angribe  ham.  Kun  ved  Under- 
handlinger kunde  han  haabe  at  redde  sin  Armee  fra  Under- 
gang men  et  Forsøg,  Jian  deu  22de  August  havde  gjort 
hos  Richelieu  for  at  opnaae  en  Vaabenstilstand,  var  bleven 
afviist.  Samtidigt  med,  at  Kongen  af  England  havde  be- 
myndiget sin  Søn  til  at  aabne  disse  UndorhandHnger,  havde 
han  imidlertid  desuden  under  12te  August  begjært  den 
danske   Regerings    bona  officia   i  Sagen.     Paa   dun    anden 

Side  var  Richelieu  heller  ikke  meget  ivrig  efter  at  angribe  den 
hannoveranske  Armee  i  et  Land,  som  han  med  en  besyn- 
derlig Uvidenhed  forestillede  sig  som  opfyldt  af  Bjerge*), 
og  hans  Hu  stod  kun  til  at  marschere  mod  østen,  hvor 
han  smigrede  sig  med  at  skulle  føre  det  afgjørende  Slag 
mod  Frederik  den  Anden.  Han  foretrak  derfor,  om  muligt, 
strax  og  ved  Underhandlinger  at  opnaae  det  Væsentlige  af, 
hvad  der  ellers  maatte  koste  ham  et  Slag  og  i  alt  Fald 
vilde  kræve  Tid.  Under  23de  August  henstillede  han  der- 
for til  Ogier,  den  franske  Gesandt  i  Kjøbenhavn,  at  forsøge 
om  den  danske  Regering  ikke  vilde  kunne  formaaes  til  at 
paatage  sig  at  mægle  en  saadan  Overenskomst  mellem  ham 
og  Cumberland-). 

Den  danske  Regering,  der  altsaa  samtidig  modtog  officiel 
Opfordring  fra  begge  Sider  til  at  mægle,  sendte  ufortøvet 
Instruktioner  til  sine  Gesandter  i  Paris  og  Wien  for  at 
anbefale  den  engelske  Konges  Forslag  om  Separatfred  for 
Hannover  og  gav  Lynar  Ordre  til  saa  hurtigt  som  muligi 
at  begive  sig  til  de  to  Generaler  for  at  bringe  en  Vaaben- 
stilstand  istand. 

Den  3die  September  afreiste  Lynar  fra  Oldenburg  og 
efter  endeel  Vanskeligheder  lykkedes  det  ham  at  tilveie- 
bringe  Conventionen  i  Kloster  Zeven  af  8de  September  med 
tilhørende  Separatartikler  af  10de  ^).  Herefter  skulde  Fjendt- 
lighederne strax  ophore.  Auxiliærtropperne,  nemlig  de  hes- 
siske,  brunsvigske,  go  thaiske  og  biickeburgske  Afdelinger 
skulde  vende  tilbage  til  deres  respektive  Lande  for  der  at 


')  »Les  duchés  de  Bremen  et  de  Verden,  pays  hérissés  de  montagnes, 
oii  tous  les  chemins  sont  rompus  et  les  moyens  de  subsistance 
épuisés«,  see  Flassan  histoire  de  la  diplomatie  francaise  VI,  pag.  94. 

^)  See  Brevet  til  Ogier  hos  Flassan  VI,  pag.  94—95. 

')  See  Staatsschr.  11,  pag.  138—143  og  14G— 150. 

spredes  efter  nærmere  Overenskomst  med  den  franske  Re- 
gering, men  "uden  at  betragtes  som  Krigsfanger«.  « Indtil 
en  endelig  Forsoning  bragtes  istand",  skulde  den  franske 
Hær  forblive  i  Bremen  og  Verden,  hvorimod  Hannoveranerne 
skulde  tage  Quarteer,  dels  i  Lauenborg  dels  i  og  ved  Stade, 
men  maatte  ikke  rekruteres  eller  foreges.  Endelig  lovede 
Lynar  at  anbefale  sin  Regering  at  paatage  sig  Garantien 
for  Opfyldelsen  af  disse  Stipulationer. 

Dette  Aktstykke  frembod  mere  end  een  mislig  Side. 
Det  var  Mindre  end  en  Capitulation  og  det  var  Mere  end  en 
Vaabenhvile.  Altsaa  havde  de  to  Generaler  i  denne  deres 
Egenskab  ikke  Myndighed  til  at  afslutte  Conventionen. 
Desuagtet  manglede  Ratitikationsklausul  og  Meningen  var,  at 
Bestemmelserne  strax  skulde  sættes  i  Værk.  Dette  kunde 
imidlertid  selvfølgelig  ikke  berøve  nogen  af  de  to  Regerin- 
ger Retten  til  at  paastaae,  at  Overenskomsten  kun  var  gyl- 
dig, forsaavidt  den  ratificeredes  fra  begge  Sider.  Var  nu 
Conventionens  Indhold  af  den  Beskaffenhed,  at  de  to  Rege- 
ringer kunde  ville  godkjende  Overenskomsten  som  den  fore- 
laae?  Den  franske  Regering  maatte  anske,  at  Richelieu, 
istedetfor  at -underhandle,  havde  benyttet  sin  fordeelagtige 
Stilling  til  at  angribe  og  tage  den  hannoveranske  Armee 
til  Krigsfanger.  Besiddelsen  af  Hannover  havde  da  været 
sikkret  og  den  franske  Hærs  Hovedstyrke  havde  roligt  kun- 
net fortsætte  Indmarschen  i  Tydskland').  Naar  Hannove- 
ranerne derimod  forbleve  samlede  i  Stade  og  Lauenborg, 
var  man  altid  udsat  for,  at  de  brøde  Stilstanden,  saasnart 
Hannover   blottedes   for  Tropper.     Men   vilde   man   bortsee 


')  »En  uforklarlig  Coiivention  •  ,  siger  Napoleon  i  Mémoires  publiés 
par  Moiitholon,  V,  pag.  213,  "Hertugen  af  Cumberland  var  fortabt, 
han  var  nodt  til  at  nedlægge  Vaabnene  og  give  sig  til  Fange,  det 
var  da  umuligt  at  tilstaae  ham  andre  Capitulutionsvilkaari. 

herfra,  —  og  det  gunstigste  -Øjeblik  til  at  angribe  den  han- 
noveranske  Hær  med  Udsigt  til  hurtigt  at  tilintetgjøre  den 
var  maaskee  allerede  forbi  — ,  kunde  det  ikke  nægtes,  at 
Conventionen  frembød  store  Fordele  for  Frankrig.^)  Den 
var  nemlig  afsluttet  uden  nogen  Tidsbegrændsning  og  uden 
Opsigelsesklausul  og  den  maatte  altsaa  antages  at  skulle  for- 
blive i  Virksomhed,  saalænge  indtil  den  ved  fælles  Over- 
eenskomst  forandredes,  eventuelt  indtil  den  endelige  Fred 
engang  blev  sluttet.  Dersom  denne  Consequents  af  Ordene 
fastholdtes  og  naar  det  endvidere  udtrykkelig  udtaltes,  at 
de  hannoveranske  Tropper  heller  ikke  paa  andre  Steder 
maatte  anvendes,  vilde  den  franske  Kegjering  formelt  have 
vundet  i  det  Væsentlige  det  Samme,  som  om  en  virkelig 
Capitulation  havde  fundet  Sted.  Anderledes  stod  Sagen 
derimod  for  den  hannoveranske  Kegering.  Hvad  der  laae 
Kongen  paa  Hjertet  og  hvad  der  ogsaa  udtrykkelig  var 
fremhævet  i  den  Fuldmagt,  han  havde  meddeelt  sin  Son 
til  at  underhandle,  var  at  redde  Hannover  fra  den  franske 
Hærs  Mishandlinger.  Dersom  Stilstanden  altsaa  hurtigt  kunde 
afløses  af  en  Separatfred,  der  paa  passende  Vilkaar  sik- 
krede  Churfyrstendommets  Neutralitet,  maatte  Conventionen 
ansees  som  en  Fordeel  for  Kongen.  Men  viste  dette  Haab 
sig  umuligt,  saa  at  Stilstanden  skulde  fortsættes  paa  de 
vedtagne  Betingelser,  indtil  en  almindehg  Fred  blev  sluttet, 
vilde  Virkningen  kun  være  den,  at  Kongen  rohgt  maatte  see 
paa,  at  Churlandet  ødelagdes  i  Bund  og  Grund,  og  tilsidst  ved 


')  I  Moltlics  Mindeskrifter  b.  c.  pag.  195  og  196  angives  Slilstaaden 
fL-ilaglig  for  at  have  været  sluttet  paa  to  Muaiieder.  1  det  Hele  kan 
det  lier  bemærkes,  at  hvor  Moltke  ikke  refererer,  hvad  han  selv 
personlig  har  havt  med  at  gjøre,  er  hans  Referat  ofte  unøiagtigt, 
rimeligviis  fordi  det  er  nedskrevet  i  hans  fremrykkede  Alder  og 
uden  at  han  havde  detaillerede  Optegnelser  eller  originale  Aktstykker 
at  stutte  sig  til. 

Freden  kjebe  det  tilbage  med  betydelige  Offre  paa  andre 
Punkter.  Han  vilde  saaledes  Intet  have  vundet  ved  Con- 
ventionen,  med  Undtagelse  af  at  hans  hannoveranske  Hær 
maaskee  havde  undgaaet  et  Nederlag  men  til  Gjengjæld  rig- 
tignok var  fordømt  til  Uvirksomhed.  Og  selv  denne  For- 
deel  kunde  maaskee  siges  allerede  at  være  opnaaet  derved, 
at  Eichelieu,  istedetfor  at  benytte  det  gunstige  -Oieblik, 
havde  indladt  sig  paa  Underhandlinger  og  saaledes  givet 
Hannoveranerne  Leilighed  til  at  udhvile  og  reorganisere  sig, 
medens  Demoralisationen  hver  Dag  voxede  i  den  franske 
Hær.  Der  var  altsaa  i  Virkeligheden  Intetsomhelst,  der 
kunde  tilraade  Kongen  at  ratificere  Conventionen,  saasnart 
det  maatte  vise  sig,  at  en  Separatfred  ikke  lod  sig  opnaae. 
Saaledes  som  Sagen  stod,  vilde  den  franske  Eegering 
vistnok  have  handlet  rigtigst  i,  saa  hurtigt  som  muligt,  at 
stadfæste  Conventionen,  som  den  forelaae,  og  efter  al  Sand- 
synlighed havde  Kong  Georg  da  heller  ikke  tilbageholdt  sit 
Samtykke,  fordi  han  nødigt  vilde  desavouere  sin  Son  og 
desuden  endnu  haabede  paa  Separatfreden.')  Men  i  Ver- 
sailles havde  man  kun  Oje  for  Utydelighederne  og  Ufuldstæn- 
dighederne i  Redaktionen  og  nægtede  derfor  at  stadfæste 
Conventionen,  modmindre  de  ovenfor  fremhævede  Punkter 
bestemtes  tydeligere,  og  paa  samme  Tid  opstod  der  et  andet 
Spørgsmaal  i  Hannover.  Kichelieu,  der  var  bleven  ængstelig 
ved  den  uventede  Misbilligelse,  som  hans  Opførsel  havde 
fundet  hos  Regeringen,  havde  allerede,  for  Auxiliairtrop- 
perne  vare  vendte  tilbage  til  deres  Lande,  meget  ubetimelig 
opstillet  den  Fordring,  at  de  skulde  afvæbnes  efter  Hjem- 


')  See  Munchhausens  l{rev  til  BernstorlV  i  Staalsschr.  II.  pag.  296, 
Geori;  den  2dens  Urcv  af  23.  Scpt.  til  Frederik  den  2den  hos 
Schall'cr:  Geschichte  des  siebeiijahrigen  Kricges,  Berlin  18G7,  I. 
l)ag.  652,  Raiizaus  Indberetning  til  Berostorir  af  30.  Sept. 

komsten.  Dette  vilde  Cumberland  ikke  indrømme,  Udfø- 
relsen af  Conventionen  stilledes  i  Bero  og  den  hannoveranske 
Armee  forblev  samlet  i  sine  Stillinger.  Ikke  destomindre 
var  Kichelieu  allerede  den  14de  og  15de  Sept.  afraarscheret 
med  40,000  Mand  over  Brunsvig  til  Halberstadt  og  havde 
kun  efterladt  10,000  Mand  for  at  observere  den  hannove- 
ranske Hær,  som  var  over  30,000  Mand  stærk. 

Lynar  modtog  Ordre  til  at  fjerne  disse  Vanskeligheder. 
I  Forbindelse  med  Kichelieu  lykkedes  det  ham  at  aflatte  i-expli- 
catoriske  Artikler«  til  Conventionen,  som  Cumberland  lovede 
at  undertegne,  saasnart  Richelieu  erholdt  sin  Kegerings  Be- 
myndigelse, og  Artiklerne  sendtes  den  27.  Sept.  til  Ver- 
sailles. Det  erklæredes  deri,  at  Vaabenstilstanden  selvfølgelig 
skulde  vedvare,  indtil  den  med  fælles  Samtykke  ophørte,  og  at 
de  hannoveranske  Tropper  heller  ikke  paa  andre  Steder  maatte 
tjene  mod  Frankrig  og  dets  Allierede;  for  at  Qerne  Vanske- 
ligheden med  Hensyn  til  Auxiliairtropperne  opstilledes  det 
Expedient,  at  de  skulde  modtages  i  de  danske  Provindser, 
saaledes  at  den  danske  Regering  indestod  for,  at  de  for- 
holdt sig  rolige,  og  endelig  bestemtes  det,  at  den  franske 
Armees  Requisitioner  i  Hannover  skulde  reguleres  ved  den 
danske  Regerings  Mellemkomst,  i) 

Saaledes  syntes  Sagen  altsaa  atter  at  være  bragt  i  Orden. 
Men  atter  gjorde  den  franske  Regjering  Vanskeligheder. 
Det  heed  sig  nu  —  og  denne  Mistanke  var  efter  Bernstorffs 
Mening  insinueret  af  det  svenske  Cabinet,  navnlig  af 
Høpken-)  — ,  at  det  ikke  vilde  være  raadeligt  at  lade  saa- 
mange  protestantiske  Tropper  samle  sig  i  de  danske  Pro- 


See  Slaalsschr.  II.  pag.  2JS— 262,  cir.   Beinis's  Depesche  til  Ogier 
af  20.  Sepl.,  id.  pag    2.')0— 257. 

Eller  andre  Beretninger  var  det  imidlertid  Østerrig,   der  fremsatte 
denne  Indvending. 

6 

vindser,   da  man  kjendte  den  danske  Regerings  Sympathier 
for  England. 

Medens  man  saaledes  spildte  Tiden  i  Versailles,  afgjor- 
des Conventionens  Skjæbne  i  London.  Den  offentlige  I\Ie- 
ning  og  Ministeriet  i  England  udtalte  sig  med  en  saadan 
Styrke  mod  Cumberlands  Adfærd,  at  Kongen  den  30.  Sept. 
maatte  kalde  ham  tilbage.  Efterretningerne  fra  Hannover 
lode  stadigt  mere  foruroligende,  Eicbelieu  udplyndrede  for- 
melig det  ulykkelige  Land  og  bemægtigede  sig  tvertimod  Con- 
ventionen  Slottet  Scbarzfels.  Fra  Wien  endelig  berettede  den 
hannoveranske  Gesandt,  at  der  ikke  var  noget  Haab  om  at 
opnaae  en  Separatfred  for  Hannover,^)  og  Bernis  erklærede  til 
den  danske  Gesandt  i  Versailles,  Wedel-Frijs,  at  det  erobrede 
Land  først  kunde  blive  givet  tilbage  ved  en  almindelig  Fred. 
Kong  Georg  indsaa  nu,  at  den  eneste  Redning  for  Hannover 
maatte  seges  i  en  energisk  Krigsførelse,  og  ban  havde  den 
samme  Ret  som  det  franske  Cabinet  til  ikke  at  ansee  sig 
for  endelig  bunden  ved  den  afsluttede  Convention,  da  denne 
nu  viste  sig  ikke  at  være  i  Overeensstemmelse  med  den 
Fuldmagt,  som  i  sin  Tid  var  givet  Cumberland.-)  Forinden  ban 
tog  sin  Beslutning,  forespurgte  han  imidlertid  i  Kjoben- 
havn,  hvorvidt  den  danske  Regering  forlangte,  at  han  skulde 
ratificere  Conventionen,  i  hvilket  Tilfælde  han  endnu  var 
villig  dertil.  }.len  da  Bernstorii'  svarede,  at  Danmark  kun 
paa  Kongens  egen  Anmodning  havde  blandet  sig  i  Sagen 
og  selv  ingensomhelst  Interesse  havde  i  Conventionens  videre 
Skjæbne, '"'j  var  denne  afgjort.     Allerede  d.  10.  Oct.  var  der 


')   See  Schåll'er  1.  pug.  470—472. 

'}  Fuldmagien  led  paa   at    slulte    •enten  Fred   eller   Vaabenslilstand 

eller  hvilkensortihelst  anden  Convenlion,   der   kunde   Lane  Vei   for 

en  Overeciiskonisi",  see  Staatssclir.  II.  pug.   IG. 
*J   bee  Depesche  lia  beriislorll  lil  Uolhnier  al  S.  Mai   170.'. 

givet  Ordre  til  det  hannoveranske  Ministerium  om  at  af- 
bryde alle  Forhandlinger  og  i  al  Stilhed  at  forberede  Alt  til 
Gjenoptagelsen  af  Fjendtlighederne,  og  d.  28.  Oct.  ankom 
Miinchhausen  til  Stade  med  de  endelige  Ordrer.  Da  derfor 
den  franske  Itegjering  i  Begyndelsen  af  November  endelig 
opgav  sin  Modstand  mod  Conventionen  og  bemyndigede 
Kichelieu  til  at  undertegne  den,  som  den  forelaa,  *)  var  det 
for  sildigt.  Conventionen  til  Kloster  Zeven  existerede  ikke 
mere,  og  samtidigt  med  at  Kichelieu  modtog  Efterretningen 
om  Slaget  ved  Rossbach  d.  5.  Novb.,  saae  han  sin  Flanke 
truet  af  en  velrustet  og  udhvilet  Armee  paa  mere  end 
30,000  Mand,  anført  af  en  af  Frederik  den  Andens  dygtigste 
Generaler,  Ferdinand  af  Brunsvig.  Han,  der  hidtil  havde 
behandlet  Auxihærfyrsterne  med  det  sterste  Overmod,  for- 
søgte nu  paa  med  gode  Ord  og  Løvter  idetmindste  at  skille 
dem  fra  Hannover,  men  det  var  for  silde,  og  den  franske 
Kegering,  der  hidtil  havde  ladet  haant  om  den  Garanti, 
som  Danmark  havde  erklæret  sig  villig  til  at  paatage  sig, 
forlangte  nu,  at  den  danske  Regering  skulde  tvinge  Han- 
nover til  at  opfylde  Conventionen.  Bernstorff  svarede,  at 
selvfølgelig  indtraadte  Danmarks  Garanti  først,  naar  begge 
de  interesserede  Parter  havde  antaget  Conventionen,  men 
dette  var  ikke  skeet.-) 

Saaledes  vare  den  danske  Regerings  Bestræbelser  for  at 
standse  Krigen  i  Hannover  altsaa  blevne  frugtesløse  og  istedet- 
for  at  høste  Tak,  modte  den  overalt  kun  Bebreidelser  og 
Mistro,  England  beskyldte  den  for  at  have  villet  opoffre  Han- 
nover til  Frankrig  og  glemte,  at  uden  Bernstorffs  Mellemkomst 
vare  sandsynligvis  Cumberlaud  og  hans  Armee  blevne  Krigs- 


')   See  SchallVr  b.  c    I    psic.    iS4. 

»)   See  beriislorlls  liistruclioii  til  Wedei-Frijs  uf  20.  Nov.   1757. 

li* 

fanger, ')  og  paa  den  anden  Side  betragtede  Choiseul  og  Kau- 
nitz  Danmark  sooa  en  "forklædt  Fjende-'-)  —  begge  Parter 
glemte,  at  den  danske  Regjering  kun  var  optraadt  i  Sagen 
efter  deres  egen  indstændige  Opfordring,  og  at  den  havde 
forholdt  sig  fuldkommen  neutral  og  upartisk  under  den  hele 
Forhandling/'') 

Det  havde  vistnok  været  heldigere  for  den  danske  Re- 
gering, om  den  havde  holdt  sig  ganske  udenfor  Sagen, 
navnlig  saasnart  det  viste  sig,  at  en  Separatfred  for  Han- 
nover vilde  strande  paa  Frankrigs  Modstand.  Men  det  vilde 
dog  være  meget  uretfærdigt  at  troe,  at  Bernstorff  handlede, 
som  han  gjorde,  alene  for  at  lade  Danmark  spille  en  sterre  Rolle 
i  Begivenhederne,  end  der  kunde  tilkomme  det,  og  af  Lyst 
til  at  optræde  som  Mægler,  thi  foruden  at  han  altid  ansaa 
det  som  en  Pligt,  hvor  han  kunde,  at  standse  unyttig  Blods- 
udgydelse, havde  Danmark  ogsaa  en  dobbelt  Interesse  af,  at 
Hannover  ikke  blev  en  varig  Skueplads  for  Krigen.  Man 
havde  allerede  i  Holsteen  folt  Virkningerne  af  at'  have  Krigen 
i  sin  umiddelbare  Nærhed.  Talrige  Flygtninge  fra  Hanno- 
ver havde  bragt  sig,  deres  FamiUer  og  Eiendele  i  Sikkerhed 
over  paa  holsteensk  Territorium,  og  med  stor  Fare  for  at 
mede  Indsigelser  fra  fransk  Side  havde  den  danske  Rege- 
ring modtaget  den  hannoveranske  Statskasse  og  Archiverne, 


')   See  Bernslorns  Depeschc  til  Botliiiier  af  Sde  M;ii   i:62. 

']    Sce  ScliallVr  1.  pag.  3S5. 

';  Derimod  er  det  vel  muligt,  at  de  danske  Gesaiullrr  i  deres  person- 
lige Forhold  ikke  altid  vedligeholdt  den  samme  l'parliskhed. 
Dette  fremgaaer  af  Beriistorns  Depesche  til  NVidol-Frijs  af  10.  Scpt. 
1757,  hvori  det  hedder:  »ne  parlez  pas  en  avocat  du  roi  d'Angle- 
terre,  ne  défendez  pas  sa  cause,  parlez  en  ministre  d'un  roi  nllié 
<lu  roi  trés-chrétien,  qui  désire  la  gloire  de  ce  muuarque  et  qui 
pense  avec  la  méme  humaiiité  que  lui^.  Det  Samme  synes  ogsaa 
at  gjælde  om  Bacholl  v.  Echt  i  NVien,  see  Choisculs  Beretning 
til  Bernis  af  S.  Sept.  1767  hos  Sciialler  I.  pag.  C60. 

som  bragtes  til  Gliickstadt,  medens  Artilleriet  førtes  til 
Husum ,  Stutteriet  fra  Celle  indsattes  i  Elmshorn  o.  s.  v. 
Endnu  værre  vilde  det  blive,  naar  Afdelinger  af  den  han- 
noveranske  Hær,  forfulgte  af  Franskmændene,  søgte  Frelse 
over  Grændsen,  og  det  vilde  da  næsten  være  uundgaaeligt, 
at  farlige  Conflikter  jo  maatte  opstaae  mellem  de  danske 
Autoriteter  og  de  overmodige  Seirherrer,  der  neppe  vilde 
respektere  Danmarks  Neutralitet,  Men  dertil  kom,  at  Dan- 
mark ved  Traktat  af  26de  Juni  1715  havde  garanteret 
Hannover  Besiddelsen  af  Bremen  og  Verden  og  forpligtet  sig 
til  i  fornødent  Fald  at  stille  8000  Mand  til  disse  Landes 
Forsvar,  og  ihvorvel  en  saadan  begrændset,  og  længe  før 
denne  Krigs  Udbrud  stipuleret,  Krigshjælp  ikke  gjorde  Dan- 
mark til  krigsførende  Magt,  var  det  dog  meget  tvivlsomt, 
om  Frankrig  og  -Østerrig  vilde  tage  Hensyn  til  en  saadan 
folkeretlig  Distinktion.  Den  sikkreste  Maade  til  at  undgaae, 
at  casus  foederis  indtraadte,  var  vistnok  den,  at  Hannover 
helt  kunde  holdes  udenfor  Krigen,  og  Bernstorf  havde  med 
stor  Iver  arbeidet  derfor  lige  fra  Juni  1756.  I  Marts  1757 
havde  han  seet  sig  istand  til  at  forelægge  et  fransk-øster- 
rigsk  Neutralitetsforslag  i  London,  der  i  alt  Fald  med  visse 
Modifikationer  var  antageligt  for  Kong  Georg,  og  han  havde 
tilføiet  den  Trudsel,  at  dersom  man  vægrede  sig  ved  at  modtage 
det,  vilde  de  Stater,  der  ved  Traktater  havde  paataget  sig 
at  forsvare  Hannover  mod  fremmedt  Angreb,  ikke  længere 
kunne  ansee  sig  forpligtede  hertil.  Ikke  destomindre  havde 
Kong  Georg  dengang  afslaaet  Tilbudet.  Bernstorff  vendte 
sig  derpaa'  til  Frankrig  og  gjorde  gjældende,  at  Bremen  og 
Verden  ingen  Interesse  frembød.,  hverken  som  Besiddelse 
eller  som  Gjennemgang  for  den  franske  Hær,  og  skjøndt 
Kongen  kunde  nægte  at  opfylde  den  paatagne  Garanti,  da 
Kong  Georg  havde  afslaaet  den  tilbudte  Neutralitet  for  helo 

Hannover  og  altsaa  selv  havde  forskyldt  Angrebet,  « vilde  det 
dog  være  en  altfor  piinlig  Tanke  for  den  danske  Regering,  at 
det  skulde  siges  om  den,  at  den  havde  brudt  sit  Ord".  Denne- 
gang syntes  han  at  skulle  blive  heldigere,  thi  det  lykkedes 
virkelig  at  bringe  en  Convention  istand,  der  undertegnedes 
i  Kjobenhavn  den  11.  Juli  1757,  og  hvori  den  franske  Ee- 
gjering  lovede  ikke  at  lade  sine  Tropper  betræde  de  to  Her- 
tugdømmer, med  mindre  den  hannoveranske  Hær  satte  sig 
fast  der,  og  selv  i  dette  Tilfælde  skulde  de  franske  Tropper 
indskrænke  sig  til  at  fordrive  Fjenden  men  uden  at  turde 
besætte  Landene.  Ved  denne  Overeenskomst  havde  Danmark 
vistnok  opfyldt  sin  Garantie  langt  fuldstændigere,  end  dersom 
det  havde  stillet  de  8000  Mand.  Men  uheldigviis  gjorde 
den  franske  Regjering  Vanskeligheder  ved  at  ratificere  Con- 
ventionen*)  og  snart  efter  trak  Cumberland  sig,  som  oven- 
for bemærket,  med  hele  sin  Hær  ind  i  Bremen  og  Verden. 
Naar  den  danske  Regjering  derfor  i  Sept.  1757  paatog  sig 
at  mægle  en  Vaabenstilstand  og  arbeidede  paa  en  Separat- 
fred for  Hannover,  var  dette  i  fuld  Overcensstommclse  med 
dens  tidligere  gjentagne  Bestræbelser  og  disse  havde  ikke 
sin  Grund  i  noget  Onske  efter  at  blande  sig  i  Verdensbe- 
givenhederne, men  i  Danmarks  egen  Interesse  og  i  et  sam- 
vittighedsfuldt Hensyn  til  den  Garantie,  den  danske  Krone 
havde  paataget  sig  for  Bremen  og  Verden.-) 


na«sati  VI.  pag.  89—90  siger,  at  Coiiventionen  lalificcredcs  den 
30.  Juli  1757,  men  delle  er  urigtigt,  see  Slaatsschr.il.  pag.  428— 
433,  cfr.  426.  Grunden  til  Ueriiis's  Belæiikeliglieder  maa  rimelig- 
viis  søges  i  den  hemmelige  Traktat  mellem  Osterrig  eg  Frankrig 
af  1.  Maj  1757  Aet  13,  scc  Scliaffer  1.  pag.  580. 
Der  behoves  hele  ScliiilTer.s  Parliskhcd  imod  Danmark,  srlv  paa 
den  Tid  da  dette  Land  slyrcdcs  af  tydskfodle  Ministre,  for  at  linde 
den  danske  lUgerings  Adfærd  i  denne  Sag  tiolos  mod  Hannover, 
see  Schåll'er  1.  pag.  3G7,  3G9. 

Ikke  mindre  ufortjente  vare  de  Bebrejdelser,  der  rette- 
des mod  Lynar.  I  Virkeligheden  beviste  han  en  større  Dyg- 
tighed i  sin  hannoveranske  Sendelse,  end  han  havde  viist  i 
sin  tidligere  til  Rusland,  og  ved  et  underligt  Spil  af  Skjæb- 
nen  blev  det  dog  netop  denne,  der  især  har  begrundet  hans 
diplomatiske  Anseelse,  medens  hiin  snarere  har  tjent  til  at 
nedsætte  ham  i  Historiens  Omdømme.  Med  stor  Raskhed 
og  Resoluthed  udførte  han  det  Hverv,  der  var  ham  over- 
draget, ved  sin  betydelige  Personlighed  vidste  han  at  gjøre 
sig  gjældende  ligeoverfor  Alle  og  navnlig  ligeoverfor  den 
fordringsfulde  Richelieu,  og  han  var  snart  det  anerkjendte 
Midtpunkt,  hvorhen  de  to  commanderende  Generaler  og  de 
hannoveranske  Ministre,  den  frie  Rigsdag  Bremen  og  Uni- 
versitetet i  Gøttingen  ved  enhver  Lejlighed  vendte  sig  om 
Raad  og  Bistand.  Den  behagelige  Følelse  af  at  indtage  en 
saadan  Stilling  skærpede  hans  Evner  og  lod  dem  udfolde 
sig  i  deres  hele  Omfang.  For  enhver  Vanskelighed  havde 
han  en  Udvei,  og  han  fandt  altid  den  rette  Vending  til  at 
skaane  Følelserne.  To  Gange  lykkedes  det  ham  at  bringe 
Sagen  til  en  Afslutning,  som  tilfredsstillede  begge  Genera- 
lerne, og  naar  den  endelig  strandede,  var  det  ikke,  fordi 
Overeenskomstens  Mangler  vare  undgaaede  hans  Opmærk- 
somhed, men  fordi  dens  nødvendige  Forudsætning  var  god 
Villie  fra  Regjeringernes  Side,  som  manglede.  Da  han  for- 
lod Hannover,  bevidnede  man  ham  derfor  ogsaa  fra  alle 
Sider  sin  Erkjendtlighed  og  Agtelse. 

Ligeoverfor  den  danske  Regjering  havde  han  i  det  Hele 
taget  holdt  sig  de  forsigtige  Instructioner  efterretlige,  som 
Bernstorff  fra  Begyndelsen  af  havde  givet  ham.  «Hau 
skulde    med    den    største   Omhu    undgaae   Alt,    der  kunde 


See  saaledes  Staatsschr.  II.  pag.   116,  761  o.  s.  v. 

vække  Mistanke  om  Partiskhed,  og  erindre  sig,  at  han  talte 
og  handlede  i  en  neutral  Fyrstes  Navn,  sera  var  Frankrigs 
Allierede  og  Ven  men  som  ønskede  at  frelse  de  Lande, 
hvis  Souverain  Kongen  af  England  var.  Han  skulde  deifor 
ikke  soge  at  bevæge  Parterne  til  en  Overeenskomst,  men 
overlade  dem  selv  at  disputere  om  Betingelserne  og  blive 
enige  derom,  som  de  bedst  kunde. ^)  Derimod  havde  han 
vistnok  flere  Gange  vovet  sig  videre  end  han  havde  Bemyn- 
digelse til,  navnlig  ved  at  overtage  Garantien  for  Conven- 
tionens  Overholdelse  og  ved  at  tilbyde  at  modtage  de  hes- 
siske  Tropper  i  de  danske  Stater,  men  Kegeringen  gjorde 
dog  ingen  Vanskelighed  ved  at  indløse  disse  Løvter,-)*  og 
Bernstorff  greb  enhver  Leilighed  til  saavel  i  Kongens  som  i 
sit  eget  Navn  at  bevidne  ham  den  fuldkomne  Tilfredshed, 
som  man  følte  med  hans  Optræden.-'')  Personlig  kunde 
Bernstorff  vistnok  have  havt  Grund  til  at  beklage  sig  over 
den  Ulyst,  som  Lynar  viste  til  at  staae  under  Ministerens 
Ordre,  men  han  indskrænkede  sig  til,  nogle  Gange  at  bede 
Lynar  om  at  sørge  for,  at  hans  Indberetninger  snarest  muligt 
kom  til  Kjnbenhavn,  og  "i  alt  Fald  ikke  senere  end  andre 
Breve  fra  Hannover«.^) 

Forskjelligheden  mellem  Lynars  og  Bernstorffs  Charak- 
terer  viser  sig  i  den  Maade,  paa  hvilken  enhver  af  dem  bar 
den  Miskjendelse,  som  rammede  dem  begge  efter  Forhand- 
lingen i  Hannover.  Lynar  var  for  forfængelig  til  at  kunne 
vente  paa,  at  Begivenhederne  retfærdiggjorde  ham;  han 
græmmede  sig,  skrev  Breve  for  at  forsvare  sig^)  og  forlangte, 


')  See  Staatsschr.  II.  pag.  75,  7G. 

*)  See  Staatssclir.  II.  pag.   172  og  268. 

»I  See  Staalsschr.  li.  pag.  4GS,  786,  806  o.  s.  v. 

*)  See  Staatssclir.  H.  pag.  309,  383. 

*)  See  Staatssclir.  I.  pag.  685—693. 

at  Regeringen  skulde  føre  Klage  i  Hannover  over  den 
Maade,  paa  hvilken  man  der  omtalte  ham.^)  Bernstorff 
derimod  appellerede  roligt  til  Fremtiden,  der  nok  skulde 
vise,  hvor  klogt  man  vilde  have  handlet  ved  at  folge  hans 
Raad,  og  Fremtiden  skuffede  ham  ikke.  Slaget  ved  Koss- 
bach  var  den  første  Straf,  som  rammede  Frankrig,  og  det 
er  neppe  for  meget  at  paastaae,  at  hele  det  følgende  for  de 
franske  Vaaben  saa  ulykkelige  Felttog  i  en  væsentlig  Grad 
skyldtes  det  franske  Cabinets  Stivsindethed  i  1757,  thi 
ingensinde  senere  lykkedes  det  de  franske  Vaaben  at  naae 
en  saa  fordeelagtig  Stilling  i  Tydskland,  som  Tilfældet  var 
efter  Conventionen  i  Kloster  Zeven.-)  Snarere  syntes  Kong 
Georg  at  kunne  have  Grund  til  at  lykønske  sig.^  Men  da 
Krigen  fem  Aar  efter  endte,  var  hans  Land  fuldstændigt  øde- 
lagt, istedetfor  at  det  vilde  have  været  reddet,  dersom  han 
i  Forsommeren  1757  havde  modtaget  den  Neutralitet,  som 
Bernstorff  dengang  kunde  tilbyde  ham.  Kun  een  Magt  vilde 
have  kunnet  beklage  sig,  dersom  Bernstorffs  Bestræbelser 
vare  lykkedes,  og  det  var  Preussen,  og  Frederik  den  Anden 
og  efter  ham  de  preussiske  Historikere  glemte  ikke  Dan- 
mark, at  det  nær  havde  isoleret  ham  i  Syvaarskrigen. 


Efter  sin  Tilbagekomst  fra  Hannover  tilhragte   Lynar 
endnu  8  Aar  i  Oldenburg.     »Ingen  vigtig  Lov,  ingen  større 


')    Urev  fra  BerHstorfl"  til  Lynar  af  5.  Dec.   1761. 

')  Det  varede  ikke  længe,  før  man  i  Frankrig  indsaae,  hvilken  uhvre 
Feil  man  havde  begaaet.  Saaledes  tilstod  Marskallen  af  belle-lsle 
til  den  danske  Gesandt,  at  han  havde  været  mod  Conventionen, 
men  nu  erkjendte  hun,  »at  det  bedste  og  eneste  Parti  for  Frankrig 
vilde  have  været  hurtigt  og  bogstaveligt  at  bringe  den  til  Udf»relse,» 
see  Depesclie  fra  Wedel-Frijs  af  1?.  Dec.   l7o7. 

Forbedring,  ingen  almeennyttig  Anstalt  i  Oldenburg  aflægger 
noget  Vidnesbyrd  for  Nutiden  om  hans  14aarige  Statholder- 
skab«,  siger  en  af  hans  tydske  Biographer, ')  men  han  gjorde 
desuagtet  god  Nytte,  thi  han  repræsenterede  Kongen  med 
Værdighed  og  Anseelse  midt  i  Krigstumlen,  der  omgav 
Grevskaberne.  Hans  Forhold  til  Kegjeringen  vedblev  at 
være  meget  godt,  i  1763  fik  han  Elephantordenen  og  Bern- 
storff viste  ham  ved  enhver  Leilighed  Opmærksomhed.  Men 
1765  trak  han  sig  pludselig  tilbage,  uden  at  Grunden  dertil  hid- 
til har  været  fuldstændig  oplyst.  Busching  siger,  at  visse  Uor- 
dener i  Grevskabernes  Administration  ikke  vare  uden  Indflydelse 
paa  Lynars  Beslutning«.  En  nyere  Forfatter-)  sætter  hans 
Afskeed  i  Forbindelse  med  Thronskiftet  1766  og  lader  for- 
staae,  at  Lynar  blev  et  Offer  for  Hofcabaler,  som  navnlig 
tillægges  Grev  Ditlew  Reventlow.  Men  Afskedigelsen  fore- 
gik i  Slutningen  af  1765  og  havde  altsaa  Intet  at  gjere 
med  Thronskiftet,  og  Lynar  faldt  neppe  som  et  uskyldigt 
Offer  for  Andres  Intriguer.  I  et  Privatbrev  fra  November 
1765  skriver  Overjægennester  Gram  til  J.  O.  Schack,-'')  at 
hvad  der  havde  givet  den  nærmeste  Anledning  til  Lynars 
Afskedigelse  var,  at  han  havde  udskrevet  en  Contribution  af 
4000  Kd.  i  Grevskaberne  for  at  dække  Omkostningerne  ved 
en  Keise,  han  foretog  til  Kjobenhavn  for,  som  det  head  sig, 
at  tale  deres  Sag  i  et  for  dem  vigtigt  Anliggende,  men 
uheldigviis  opdagedes  det,  at  dette  Anliggende  allerede  var 
ordnet    til    deres  Fordeel,    for  Keisen  fandt  Sted.*)     I  et 


M   See  Jansen  1.  c.  pag    t32. 

*)    Soe  Jansen  I.  c.  pag.   102 — 3. 

*)   Afskrift  af  tielle  Urcv  fiiules  paa  Frijsenhorc. 

*)  Andre  Data  vise,  at  lian  paa  den  Tid  maa  have  befundet  sig  i 
Pengeforiegdilieder.  Saaledes  sees  del  af  et  Urcv  fra  liernstorir  af 
17.  Aug.  s.  A.,  al  lian  n\lig  havde  ansugl  om  en   Godtgjorelse  for 

Brev,  som  han  et  Aar  før  sin  Død  skrev  til  Biisching*) 
hentyder  han  vel  i  dunkle  Udtryk  til  « Hofubehageligheder 
og  Privathensigter'),  men  Tonen  er  nedstemt,  og  imod  Sæd- 
vane indlader  han  sig  ikke  paa   Detailler. 

Efter  sin  Afskedigelse  flyttede  han  til  Tydskland  og 
kom  aldrig  senere  til  Danmark.  Hans  ældre  Broder  døde 
nogle  Aar  efter  barnlos  og  han  arvede  saaledes  Stamgodset 
Liibbenow,  hvor  han  levede  indtil  sin  Død  i  1781.  Skjondt 
uden  nogen  offentlig  Stilling,  gjorde  han  dog  en  betydelig  Figur 
i  Tydskland  og  færdedes  hyppigt  ved  Hofferne  i  Berlin  og 
Dresden,  hvor  hans  Slægtninge  beklædte  anseelige  Embeds- 
poster.  Frederik  den  2den  behandlede  ham  med  Agtelse, 
skjondt  ingen  Sympathier  forbandt  dem,  og  han  traf  sam- 
men med  Joseph  den  2den  i  Dresden,  og  med  den  svenske 
Dronning  Lovise  Ulrikka  i  Berlin.  Han  beholdt  sin  Aands- 
livlighed  indtil  sin  Dod  og  ligesom  han  med  stor  Interesse 
iagttog   de    politiske    Begivenheder,    Polens    Deling, ^j    den 


Sendeisen  til  Hannover,  skjøndt  8  Aar  vare  forlobne  siden  den- 
gang og  det  af  Correspondancen  i  1757  fremgaaer,  at  hnn  paa 
Uequisition  strax  havde  modtaget  betydelige  Summer  til  at  dække 
Udgifterne.  Den  begjærede  Gralifikatioii  blev  ham  ikke  deslomindre 
ufortovet  tiistaaet. 

*j   Brevet  anfores  hos  Jansen  1.  c.  jiag.  103. 

'')  Uet  er  dog  med  Urette,  at  Lynars  Navn  er  bleven  indblandet  i 
Polens  Delingshistorie.  I  Februar  I7G9  meddeelte  vigtignok  Fre- 
derik den  2den  i  Petersborg  et  Deliiigsprojekt,  som  han  paastod  at 
hidrøre  fra  Lynar.  Men  den  Maade,  paa  hvilken  Kongen  omtaler 
Sagen  i  Oeuvres  de  Frédéric  le  Giatid,  VI.  pag.  26  — 27  var  allerede 
egnet  til  at  vække  Mistanke  mod  Sandiieden  af  denne  Paastand,  og 
senere  Historikeres  Undersogolser  have  sat  det  udenfor  Tvivl,  at 
Planen  skyldtes  Kongen  selv  og  var  et  Forsog,  som  han  gjorde 
for  at  fole  sig  for  i  Petersborg.  Da  han  imidlertid  ikke  vilde 
compromittere  sig  ved  at  fremsætte  denne  odiose  og  dengang 
nye  Tanke  som  sin  egen,  tog  han  ikke  i  Detænkning  at  misbruge 
Lynars  agtede  Navn  dertil.  Sce  A.  Beer:  Die  erste  Theilung 
Polens,  II.  pag  39  og  41,  Svbel  1  deulsche  Rundschau,  October 
l^li,  pag.   2G  og  30. 

nordamerikanske  Frihedskrig,  den  baierske  Arvefølgekrig  og 
de  kirkelige  Stridigheder,  som  Jesuiternes  Fordrivelse  og 
de  josephinske  Reformer  fremkaldte,  saaledes  fulgte  ban 
ogsaa  Litteraturen  og  beskjæftigede  sig  stadigt  med  litterære 
Årbeider,  meest  af  theologisk  Indhold. 

To  af  hans  yngre  Sønner  vare  forblevne  i  dansk  Krigs- 
tjeneste og  ved  Hjælp  af  dem  og  de  Bekjendtskaber,  han 
havde  bevaret  ved  det  danske  Hof,  sattes  han  istand  til  at 
følge  de  urolige  Begivenheder,  for  hvilke  dette  blev  Skuepladsen 
efter  Christian  den  7des  Thronbestigelse.  Han  udtalte  sig 
derom  i  sin  udførlige  Correspondance  med  Zachariessen,  der 
ovenfor  har  været  omtalt,  og  tildeels  i  Breve  til  Biisching,  og 
hans  Domme  over  Begivenhederne  have  en  dobbelt  Interesse 
for  os,  idet  de  baade  tjene  til  Belysning  af  hans  egen 
Charakteer  og  yde  et  vigtigt  Bidrag  til  Datidens  Opfattelse 
af  disse  Begivenheder,  men  de  bære  gjennemgaaende  Præget 
af  saaret  Egenkjærlighed  og  Bitterhed  mod  de  ledende 
Personer.  *) 

"I  Historiens  Aarboger  vil  det  hedde »,  saaledes  skriver 
han,-)  at  Christian  den  Gte  førte  et  svagt  Regimente  men 
var  from,  bad  flittigt,  byggede  Slottet  og  Dokken,  holdt 
Fred  og  efterlod  kun  liden  Gjæld.  Frederik  den  5te  havde 
et  godt  Hjerte,  var  elsket,  havde  en  god  Villie  men  var  for 
doven  til  selv  at  regere.  Favoriter  og  Ministre  udplyndrede 
ham  af  Egennytte  og  ved  alskens  Vindprojokter.  Han  for- 
faldt til  Drik  og  efterlod  sit  Rige  betynget  midt  i  Freden 
med  usigelig  Gjæld.  Christian  den  7de  kom  altfor  ung  paa 
Thronen«.  Med  stærke  Farver  skildrer  han  den  Forvirring 
og  Ustadighed  i  alle  Forhold,  som  charakteriserede  den  nye 


De  fitliiende  Uildnii!   crc  tagne   af  Jansens   Skrift,    da    Itrevene  til 
Zacliariessen  ikke  ere  udyivne. 
Urev  af  IS.  Auu-.   1707. 

Kegering.  «Alt  hvad  der  foregaaer  i  Kjøbenhavn,  aflægger 
et  sørgeligt  Vidnesbyrd  om  hurtige  og  uoverlagte  Beslut- 
ninger og  de  altfor  hyppige  Forandringer  gjøre  det  danske 
Hof  latterligt  for  hele  Verden ».^)  « Disse  Forandringer  ere 
Virkningerne  af  ungdommelig  Overilelse  og  af  den  For- 
noielse,  som  en  ung  Regent  føler  ved  at  udøve  sin  Magt- 
fuldkommenhed, uden  derved  at  tage  Hensyn  til  Landets 
Nytte  og  Publikums  Bifald  og  uden  at  udkaste  en  ordentlig 
Plan,  hvortil  der  hører  Eftertanke  ogTaalmodighed«.-)  Men 
han  forudseer,  at  dette  kun  er  Begyndelsen  og  at  Kongen, 
der  endnu  kun  viser  en  umaadelig  Drivt  til  Fornøjelser  og 
Lunefuldhed,  efterhaanden  vil  udvikle  sig  til  at  være  haard 
og  hjerteløs,  « hvortil  Exemplet  af  hans  af  Bitterhed,  Egen- 
sindighed og  férocité  sammensatte  Hovmester  vilde  bidrage 
Meget".  Pressen  benyttede  sig  af  Forholdene  og  de  bit- 
treste  Satirer  udbredtes  i  Kjøbenhavn,  hvoraf  en  paa  Vers 
med  Navns  Nævnelse  angreb  Ministrene  paa  det  Skarpeste. 
Allerede  følte  disse  Grunden  vakle  under  sig  og  Lynar  til- 
bageholder ikke  sin  Skadefryd  derover.  Moltke,  som  han 
ansaae  for  sin  bittre  Fjende,  sammenligner  han  stadigt  med 
den  sachsiske  Minister  Briihl  og  beskylder  ham  for  i  For- 
bindelse med  de  andre  Ministre  at  ville  bibringe  den  nye 
Konge  Ulyst  til  alvorhgt  Arbeide  for  selv  at  kunne  regere. 
Men  meest  beskjæftiger  han  sig  dog  med  Bernstorff,  sin 
fordums  Medbeiler.  «•!  mange  Tilfælde  ydede  han»,  saaledes 
hedder  det  i  et  Brev  af  1778  til  Biisching,-'')  »Moltke  sine 
Tjenester,  naar  det  nemlig  kom  an  paa  at  opfinde  og  udpynte 
glimrende  Projekter,  med  hvilke  man  fordrev  Tiden  for  den 


')   Brev  af  3.  April  1767. 
']   Brev  af  18.  Aug.  1767. 

*)  See  Buscbings  Beitråge  zur  Lebciisgesciiiclile  o.  s.  v.  IV  Uind  paa 
163. 

gode  Kong  Frederik  den  5te  og  dyssede  ham  i  Sovn,  indtil 
han  til  Trost  for  dem,  der  vilde  regere  istedetfor  ham  for 
at  berige  sig  og  deres  Familie,  hengav  sig  til  Drukkenskab 
og  tilsidst  næsten  ikke  længere  var  noget  Menneske.  I 
denne  Henseende  saavel  som  fordi  Bernstorff  tænkte  meget 
for  heit  for  Danmark  og  ansaae  denne  middelmaadige  Stat 
for  den  storste  i  Europa  og  sig  selv  for  eu  Kichelieu,  var 
han  en  skadelig  Minister  for  det  liige,  han  styrede,  og  den 
pedantiske  Schulin  var  ^virkelig  storre  end  han,  thi  havde 
Schulin  endnu  levet,  vilde  han  sikkert  ikke  have  tilladt,  at 
Kongen  paa  en  Tid,  da  hele  Europa  havde  Krig  men  Dan- 
mark levede  i  Fred,  efterlod  saamange  Millioner  Gjæld. 
Den  milde  Varme,  med  hvilken  Bernstorff  i  Privatsamtaler 
ledsagede  sine  ædle  og  ofte  indtil  Begeistring  drevne  F«lel- 
ser,  den  tilsyneladende  Storned  i  hans  Planer  og  Kigdom- 
men i  de  Ideer,  han  udviklede  i  sin  Tale  og  Skrift,  for- 
tryllede vistnok  Mange,  man  kan  heller  ikke  frakjende  ham 
en  vis  Skarpsindighed  og  meget  Koesværdigt,  men  en  kold- 
blodig Kjender  af  det  menneskelige  Sind  seer  Meget  fra  en 
anden  Side  end  hans  Beundrere«.  Naturligviis  fulgte  Lyuar 
med  skinsyg  Opmærksomhed  Forhandlingen  med  Kusland.  1 
1767  skriver  han:')  "hvorledes  man  med  Ære  vil  trække 
sig  ud  af  den  russiske  JS'egociation,  er  mig  endnu  meget 
uklart",  i  17GS  troster  han  sig  med  at  sige:'-')  «man  er 
ret  stolt  over  den  russiske  Negociation  og  dog  frygter  jeg 
for,  at  man  bliver  holdt  for  Nar  af  den  listige  Saldern. 
Derhos  kan  Meget  forandre  sig.  Keiseren  af  Kusland  saa- 
lidt  som  Storfyrsten  have  endnu  liavt  Kopperne«,  og  hun 
fortæller  med  uiensynlig  Tilfredshed,  at  « Saldern  alene  op- 


')  brev  ■22.   Mai    17G7. 
'^1   lirev   i.  Juii.   l7Gi. 

retholder  BernstoriF,  der  hele  tre  Dage  har  havt  sin  Afskeed 
i  sin  Lomme,  dog  med  Befaling  til  ikke  at  gjøre  Brug  af 
den  før  efter  nærmere  Ordre »J)  Da  Bernstorff  selv  meldte 
ham  sin  Afskedigelse  i  1770,  havde  han  intet  deeltagende 
Ord  tilovers,  uden  forsaavidt  han  bemærker,  at  man  for- 
modentlig vilde  berove  Bernstorff  Pensionen  «og  den  stakkels 
Mand,  der  for  største  Delen  har  sat  sin  Formue  overstyr, 
vil  da  sandsynligviis  være  udsat  for  Mangel-'.-)  Hans  øvrige 
Betragtninger  indeholdes  i  et  Brev  fra  Begyndelsen  af  1771, 
hvori  han  siger :•'')  "Det  er  ubestrideligt,  at  Bernstorff  har 
været  en  skadelig  Minister  for  Danmark.  Hans  Ideers  Stor- 
hed har  gjort  det  lille.  Naar  hans  Aand  hævede  sig  i 
Høiden,  saa  glemte  han,  hvor  han  var.  Han  saae  ud  i  det 
Vide,  og  hvad  der  laae  ved  hans  Fod,  saae  han  ikke  og 
snublede.  Om  hans  lieligion  vil  jeg  ikke  dømme,  men  den 
synes  mere  at  have  været  en  i  ædle  Følelser  selvbehagelig 
Henrykkelse  end  Sandhed  ogEenfold.  Han  har  vel  mindre 
tænkt  paa  at  spæ>kke  sin  Pung  men  desto  mere  paa  For- 
holdsregler, der  kunde  understøtte  hans  Anseelse  og  befordre 
Nødvendigheden  af  hans  Indflydelse.  Hvad  jeg  meest  be- 
breider  ham,  var  den  stadige  Opfindelse  af  nye  og  kostbare 
Anstalter,  hvormed  man  smigrede  Kongens  Egenkjærlighed, 
—  denne  berigede  derfor  Favoriten  (Grev  Moltke)  og  han 
opretholdt  Ministeren.  Nu  har  den  Herlighed  en  Ende  og 
den  gode  Bernstorff  har  Tid  til  i  Stilhed  at  holde  Regnskab 
over  sine  Feil  og  Fortjenester«.  Da  Bernstorff  efter  sin 
Afskedigelse  foreløbig  tog  Ophold  i  Hamborg,  mener  Lynar"*) 


')   Cl'r.  E.  Holm  :  Casper  v.  Saldern  og  den  daiisk-iiorske  Regering  i 

Hist.  Tidsskr.  IV  H.,   3  Uiiid,  pag.   104  Igd. 
*)    brev  30.  Oct.   1770. 
»)  Brev  20.  April  1771. 
*)    brev  0.  April  1771. 

at  "det  maaskee  ikke  var  uden  Åarsag,  at  han  havde  inde- 
sluttet sig  indenfor  en  fri  Rigsstads  Ringmure  og  der  søgte 
Sikkerhed,  thi  StatsanHggender  ere  saaledes  beskafne,  at 
man  altid  kan  undskylde  sig,  men  ogsaa  altid  blive  dømt«. 
Forresten  insinuerer  han,  at  Bernstortf  «i  Hamborg  skaffede 
sig  Meget  at  gjøre  med  de  svenske  Prindser,  der  vare 
komne  meget  misfornoiede  fraKjebenhavn«,*)  og  han  søger 
at  latterliggjøre  Bernstorff  ved  at  fortælle  Grev  Ranzau- 
Aschebergs  »vittige«  Indfald,  idet  denne  nemlig  paa  Spørgs- 
maalet  om,  hvad  Bernstorft"  gjorde  i  Hamborg,  havde  sva- 
ret,   "at  han  blokerede  Danmark".-) 

Lynar  hadede  for  meget  den  ældre  Regering,  i  hvilken  han 
ikke  havde  kunnet  opnaae  en  Plads,  til  at  han  ikke  i  Begyn- 
delsen skulde  føle  en  Slags  Velvillie  for  den  nye.  Om  den  gamle 
siger  han:^)  »Vist  er  det,  at  Kongen  angiver  som  Aarsag 
til,  at  han  havde  forjaget  hele  Conseillet  paa  eengang,  at 
disse  Herrer,  der  vare  indbyrdes  forbundne  ved  Svogerskab 
og  Venskab,  havde  faaet  ham  til  at  slutte  og  dyrt  betale 
en  Traktat,  der  i  Grunden  Intet  sagde,  alene  for  at  erhverve 
sig  en  fremmed  Stats  Gunst  og  bringe  ham  i  dennes  J\Iagt 
og  per  indirectum  i  deres  egen  Afhængighed  og  saaledes 
med  Tilsidesættelse  af  den  danske  Statsinteresse  at  befæste 
deres  Ministerium;  det  var  for  at  unddrage  sig  dette  van- 
ærende Formynderskab,  at  han  havde  maattet  gjøre  reent 
Huus.     Og  denne  Beskyldning  turde  ikke  være  uden  Grund« ! 


')  Om  den  svenske  hronprinds  Guslavs  og  bans  yngre  Broder  Fre- 
deriks Besog  i  Kjobenhavn  i  Slutningen  af  1770  see  E.  Holm: 
Styrelsen  af  haninark- Norges  Udenrigspolitik  under  Slruensee  i 
Hist.  Ti.lsskr.  IV  U.  11.  pag.  373—75,  cfr.  A.  G.  Moltkes  Minde- 
skrifter 1.  c.  pag.  286." 

»)   Brev  8.  Febr.  1771. 

')   Sammesteds. 

—  Men  snart  følte  han,  at  den  nye  Regering  let  kunde 
blive  et  Tilbageskridt  istedetfor  en  Forbedring.  »Da  jeg 
ikke  veed,  om  Kongen  har  tilstrækkelig  Indsigt  og  Arbeid- 
somhed  til  alene  at  føre  Styret,  saa  er  det  indtil  Videre 
tvivlsomt,  om  ikke  denne  Copie  af  den  preussiske  Original*) 
vil  mislykkes  og  den  udviste  ministerielle  Magt  vil  vide 
hemmelig  igjen  at  snige  sig  ind  ad  en  Bagdør".-)  I  1776-'') 
-forudsiger  han,  at  hvor  store  end  Struensees  Talenter  ere, 
vil  dette  Præstebarn  dog  ikke  føre  nogen  lang  Regering«, 
og  hans  Frygt  for,  at  Kongen  ikke  personlig  vil  kunne 
regere,  stadfæstes  fuldkomment.  I  Septbr.  1771  skriver  han:*) 
('Næsten  skulde  jeg  troe,  at  det  er  Frugterne  af  det  nuvæ- 
rende philosophiske  Aarhundrede,  der  begunstiger  de  vove- 
lige Indfald  i  Staten  og  Kirken.  Jeg  vil  ikke  afgjøre,  om 
denne  eller  hiin  var  bedre  og  lykkeligere  med  Kulsviertroen, 
men  sikkert  vare  de  begge  roligere  i  det  Indre.  Denne 
Pillemager,  som  Himlen  i  sin  Vrede  har  ophøiet  til  Mini- 
ster, tillader  sig  nye  politiske  Tanker  og  fordi  han  har 
Magten  dertil,  vender  han  op  og  ned  paa  Kongerigers  og 
Landes  Forfatning.  Jeg  kunde  vel  have  Lyst  til  at  see 
denne  Comet,  der  er  gaaet  op  paa  den  derværende  Stats- 
himmel,  noget  mere  i  Nærheden.  Undertiden  turde  han 
nok  have  gode  Ideer,  men  han  er  mig  lidt  vel  dristig  og 
spiller  for  høit  Spil,  til  at  det  kan  vare  længe.  Meget 
ugjerne  tænker  jeg  paa  den  Fyrste,  paa  hvem  hele  Europa 


')  Denne  Tilbølelighed  hos  Christian  den  7de  til  at  ville  efterligne 
Frederik  den  2den  omtaler  Bernstorfl'  allerede  i  et  Brev  af  7de 
Juli  1767,  see  Molbech:  «Til  Christian  den  7des  Historie-  i  N. 
Hist.  Tidsskr.  4  Bind,  pag.  558. 

»j  Brev  8de  Februar  1771 

»)   Brev  15de  Juni  1771. 

*)   Brev  17de  September  1771. 

seer  ned  med  Spot  og  Foragt  og  til  hvem  hans  Undersaatter 
see  op  med  Skræk  og  Kummer.«  Efterretninger  om  Ja- 
nuarbegivenhederne  overraskede  ham  saaledes  ikke.  Kongen 
af  Preussen  var  meget  glad  og  « talte  ved  denne  Leilighed 
for  første  Gang  offentlig  til  den  danske  Gesandt-,')  men 
Lynar  frygter  for,  at  »Kongen  var  bleven  saa  automatisk,  at 
saalænge  han  lever,  lover  den  tilkommende  Regering  endnu 
intet  Tilforladeligt,  men  seer  ud  som  et  Greb  i  Lykkehjulet". 
«Jeg  tvivler  paa«,  siger  han,-)  «at  Bernstorff  igjen  kommer 
til  Roret,  man  har  ladet  den  gamle  Thott  hente,  for  at 
have  en,  der  kunde  figurere  for  Folkets  -Øine,  thi  i  og  for 
sig  er  han  en  Jabroder  og  altid  tilfreds,  naar  han  kun 
har  saamange  Penge,  at  han  kan  kjøbe  Boger  og  Oldsager«. 
Først  synes  Lynar  at  have  næret  Tvivl,  om  det  virkelig  for- 
kehg  forholdt  sig,  som  det  paastodes,  at  Struensee  havde 
næret  Planen  om  Kongens  Abdication  men  i  et  Brev  af 
4de  Marts  1772  skriver  han:  «Man  veed  nu  ogsaa  med 
temmelig  Sikkerhed,  hvorledes  det  er  gaaet  til  med  Opda- 
gelsen af  dette  farlige  Complot.  De  Regimentschefer,  paa 
hvilke  man  ikke  vare  sikkre.  havde  modtaget  en  Cabinets- 
ordre,  hvori  der  stod,  at  de  under  Livsstraf  ikke  maatte 
aabne  en  anden  medfølgende  Ordre  far  den  19de  om  Morgenen 
Kl.  4.  Eichstådt  og  KoUer,  hvem  dette  forekom  betænkeligt, 
gik  til  Grev  Ranzau  og  bad  ham  om  Raad.  De  bleve  da  enige 
om  at  aabne  den  forseglede  Ordre,  hvori  der  stod,  at  Kongen 
havde  nedlagt  Regeringen  og  Dronningen  overtaget  den  som 
Regentinde  samt  at  hun  havde  valgt  Struensee  til  Medregent; 
de  skulde  derfor  snarest  muligt  drage  deres  Regimenter  sam- 
men,   modsætte  sig  ethvert  Oplob   af  Pøbelen  og   afvente 


')    See  Schicnis  Bidrac   til    Oplysning    af   Katastroplion  <!on    17.   Jan. 

1772  i  Hist.  Tidsskr.,  IV  Hække,  II.  pac.  783. 
»)    Hrev  8    Febr.   1772. 

nærmere  Ordre.  Denne  Opdagelse  gav  da  Anledning  til  de 
følgende  Begivenheder«.^)  Dommen  over  Struensee  mis- 
hagede ham  i  hø\  Grad.  I  et  Brev  af  6te  Juni  1772 
hedder  det:  "Alt  vidner  om  en  ganske  uhørt  Svaghed  hos 
Kongen  saavelsom  hos  dem,  der  nu  sidde  ved  Roret.  Jeg 
lader  det  gaae,  at  en  stor  Herre  lader  Hovedet  afhugge  af 
sin  Tjener,  der  har  understaaet  sig  til  at  bedrage  ham  paa 
en  saadan  Maade,  og  straffer  en  ung  Daare,  der  forgriber 
sig  paa  hans  Person.  Men  at  sige  til  hele  Verden:  «jeg 
har  havt  Folk  omkring  mig,  som  have  krænket  min  Ære 
og  bidt  mig  i  Fingeren«,  og  anstille  en  Takkefest,  fordi  der 
var  andre  Folk,  der  tvang  mig  til  at  overgive  disse  For- 
brydere til  Justitsen  —  det  er  stærkt.  Jeg  begriber,  at  et 
blodigt  Offer- Skuespil  er  Folket  behageligt  og  at  en  Execu- 
tion  var  nødvendig  efter  den  Opsigt,  som  Sagen  fra  Begyn- 
delsen af  fik.  Men  Dommen  maatte  lyde  paa,  at  de  to 
Grever  vare  dømte  til  at  miste  Livet  paa  Grund  af  Maje- 
stætsforbrydelse,  medens  rationes  decidendi  samt  species  facti 
maatte  forblive  skjulte  for  Publikums  Øine,  og  saalænge  man 
endnu  lader  Kongen  handle  og  underskrive  som  Konge, 
maa  han  ikke  fremstilles  for  Verden  som  en  imbecil  Regent. 
1  hele  mit  Liv  har  jeg  aldrig  seet  noget  jammerligere  Akt- 
stykke, man  skulde  troe  at  de  Danskes  Hjerner  havde  for- 
vandlet sig  til  lutter  Grød.  For  en  Jurist  og  Criminalist 
er  det  et  ordentligt  Brækpulver,  ikke  mindre  for  en  Æsthe- 
tiker,  og  levede  Lisco  endnu,  vilde  han  vel  ikke  kunne  finde 
noget  rigere  Stof  til  at  skrive  en  ret  lystig  Satire  over. 
Mellem  dem,  der  have  undertegnet  denne  herlige  Dom,  kjen- 
der  jeg  dog  Flere,  der  ellers  have  deres  fem  Sandser,  men 
vist  er   det,    at   med  den   største  Overbærenhed  af  Verden 


')   Cfr.  Schiern  1.  c.  pag.  685—86. 

kan  jeg  kun  tillægge  Forfatteren  2^/?.  Er  det  en  Capital- 
forbrydelse ,  at  en  Favorit  lader  sig  forære  60,000  Daler, 
saa  maatte  jo  Grev  Moltke,  om  han  saa  end  havde  10 
Hoveder  og  20  Hænder,  miste  dem  alle.  Det  er  utroligt, 
hvorledes  man  i  hele  Europa  spotter  over  denne,  til  Dan- 
marks evige  Skjændsel  næsten  i  alle  Sprog  oversatte  Dorn*. 
Endnu  kommer  han  tilbage  dertil  i  et  Brev  af  3die  October 
1772:  "Det  er  vel  muligt,  at  man  i  Danmark  er  urolig  for 
Norge.  Hvorfor  reiste  Kongen,  da  Forstandstaagerne  endnu 
kun  vare  svage,  ikke  til  Norge,  istedetfor  til  Frankrig  og 
England?')  Nordmanden  vil  see  sin  Konge,  tænker  ædelt, 
men  taaler  ingen  Foragt.  At  man  allerede  havde  Kenon- 
ciationsakten  færdig  og  beskjæftigede  sig  med  denne  Plan, 
kan  vel  være,  men  Forgiftelseshistorien  ligner  ikke  den 
Charakteer,  som  træder  os  imøde  i  Miinters  Oplysninger  om 
Struensee.  En  sachsisk  Schoppenstuhl  vilde  neppe  have 
overleveret  ham  til  Skarpretteren.  Han  har  ikke  bestjaalet 
og  plyndret  Riget  saaledes  som  Briihl,  Moltke  og  andre  af 
deres  Slags.  Efter  min  Mening  vedbliver  folgende  Slutning  at 
være  rigtig.  Enten  havde  Kongen  sin  Forstand  eller  han  havde 
den  ikke.  I  første  Tilfælde  var  Struensee  uskyldig,  thi  han  har 
gjort  Alt  med  høiere  Samtykke.  Var  Kongen  derimod  for- 
rykt, saa  kunde  han  heller  ikke  stadfæste  Dødsdommen. 
Men  er  det  en  Forbrydelse,  at  han  har  stolet  for  meget 
paa  sine  Kræfter,  da  hans  Herre  ansaae  ham  for  dygtig, 
saa  maatte  mange  Ministre  miste  deres  Hoved.  Den  stak- 
kels Struensee  saae,  at  Riget  var  bleven  sygt  ved  de  forrige 
Ministres  Visdom,  og  tænkte,  at  han  vilde  kunne  curere 
det  igjen.     Han   indsaae  ikke,   at   Statslegemet  vilde  faae 


')    See    K.  Holm:    C.  von  Saldciii    i   Historisk    Tiilsski     i.  i;.  pa«.   125 
Noleij, 

convulsiviske  Trækninger  deraf,  og  endnu  mindre,   at  hans 

Recepter  vilde   koste   ham   selv   Hovedet.  Hans   Hensigter 

turde  vel  ikke  have  været  saa  ilde,   men  han  har   feilet   i 

Methoden  og  er  kommet  til  at  betale  det  dyrt  nok«. 


o. 

Samtidens  to  betydeligste  Fyrster  have  begge  omtalt  Lynar 
i  deres  Erindringer.  Catharina  den  2den  skriver  om  ham:^) 
"Grev  Lynar  var  en  Mand,  der,  efter  hvad  man  sagde, 
besad  mange  Kundskaber  og  stor  Dygtighed.  I  sit  Ydre 
var  han  en  fuldendt  Nar  (,/ai").  Han  var  stor  og  velskabt, 
blond  og  næsten  rodhaaret,  med  en  Teint  saa  hvid  som  et 
Fruentimmers.-)  Man  fortalte,  at  han  bar  saa  stor  Om- 
sorg for  sin  Hud,  at  han  altid,  førend  han  gik  tilsengs, 
dækkede  sit  Ansigt  og  sine  Hænder  med  Pomade  og  at 
han  laae  med  Handsker  og  Maske  paa  om  Natten.  Han 
roste  sig  af  at  have  18  Born  og  paastod,  at  han  selv  havde 
sat  alle  sine  Borns  Ammer  istand  til  at  kunne  paatage  sig 
et  saadant  Hverv.  Denne  hvide  Grev  Lynar  bar  Danne- 
brogens hvide  Baand  og  var  altid  iført  Klæder  af  yderst  lyse 
Farver,  saasom  himmelblaa,  abrikosfarvede,  lilla,  kjødfarvede 
osv.,  skjøndt  Mandfolk  dengang  kun  sjeldent  bare  saa  lyse 
Farver.  Storkantsleren  Grev  Bestushew  og  hans  Hustru 
betragtede  ham  som  Barn  i  Huset  og  feterede  ham  overor- 
dentlig, men  det  hindrede  dog  ikke,  at  al  den  Yndest,  der 
vistes  ham,  blev  latterlig«.  Frederik  den  2den  omtaler  ham  i 
Anledning  af  Conventionen  ved  Kloster -Zeven,  idet  han, 
efter  at  have  angivet  Hovedbestemmelserne  i  Overenskomsten 


')   Mémoires  de  Catherine  II,  p;\g.   136—37. 

')   Denne    Beskrivelse    bestyrkes    fuidkomnieii    ved    el    kobberstukket 
Portræt  al'  ham,  som  findes  i   Isle  Deel  af  Staalsschr. 

fortsætter  saaleiles:^)  «Paa  denne  Tid  opsnappede  den  preus- 
siske Armee  nogle  Breve,  som  Grev  Lynar  skrev  til  Greven 
af  Reuss.  Begge  disse  Mænd  henhørte  til  den  Sekt,  som 
man  kalder  Pietisterne.  Grev  Lynar  taler  deri  til  sin  Ven 
om  denne  Forhandling  og  siger:  « Den  Tanke,  som  bragte 
mig  til  at  slutte  denne  Convention,  var  en  guddommelig 
Indskydelse.  Den  hellige  Aand  har  skjænket  mig  Kraft  til 
at  standse  den  franske  Hærs  Fremgang,  ligesom  Josva  for- 
dum standsede  Solen.  Den  almægtige  Gud,  som  holder 
Universet  mellem  sine  Hænder,  har  betjent  sig  af  mig 
Uværdige  for  at  spare  dette  lutherske  Blod,  dette  kostbare 
Menneskeblod,  som  man  stod  i  Begreb  med  at  udgyde«.  — 
"Ulykken  har  villet«,  saaledes  fortsætter  Frederik  den  2den, 
«at  Grev  Lynar  er  ganske  ene  om  at  yde  sig  selv  Bifald: 
vi  ville  lade  ham  blive  mellem  Josva  og  Solen,  for  at  be- 
skjæftige  os  med  mere  interessante  Gjenstande". 

Begge  de  to  fyrstelige  Forfattere  fremhæve  saaledes  visse 
Latterligheder  hos  Lynar,  men  disse  ydre  Træk  havde  deres  dy- 
bere Grund  i  hans  Charakteer.  Han  var  en  meget  forfængelig 
Mand,  som  altid  tænkte  paa,  hvorledes  han  tog  sig  ud.  Han  var 
sig  ikke  alene  sine  store  Evner  bevidst,  men  han  overvurderede 
dem  ogsaa.  Det  holdt  derfor  ogsaa  altid  haardt  for  ham  at  er- 
kjende  Andres  Fortrin  og  endmere  at  indsee,  at  han  selv  kunde 
have  feilet.  Blev  Nogen  ham  foretrukken,  tilskrev  han  det 
alene  Intriguer  og  med  brændende  Skinsyge  forfulgte  han  da 
sin  lykkeligere  Medbeiler,  hvem  han  i  sin  Bitterhed  tillagde  de 
sletteste  Bevæggrunde.   —  Den  Keligiositet ,  som  han  altitl 


')  See  Ueuvies  de  Fiédéii'c  te  Gnind,  Berlin  I8i7,  Tom.  IV  pag.  143, 
144.  Authenticilelen  af  dette  Biev  fra  Lynar  til  Reuss  bestrides  i 
Ihdiedn.  til  Staatssciir.  II.  pau.  V  fed.,  men  Jansen  I.  c.  pag. 
101  —  102  synes  dop  at  betragte  det  som  ægte,  oc  der  er  neppe 
tilstrækkelig  Grund  til  at  antage  det  Modsatte. 

bar  til  Skue,  havde  ikke  blot  den  tunge  og  smagløse  Form, 
som  blev  Gjenstand  for  Frederik  den  2dens  Spot  og  som 
var  almindelig  for  Pietisterne,  men  den  var  ogsaa  i  høi 
Grad  selvbehagelig  og  var  langt  fra  at  bære  det  Ydmyg- 
hedens og  Eenfoldets  Præg,  hvis  Mangel  han  med  Urette 
forekastede  Bernstorff.  Man  fristes  endog  stærkt  til  at  ansee 
hans  Religiøsitet  for  en  Maske,  som  han  havde  anlagt  af 
egennyttige  Bevæggrunde,  naar  man  seer,  med  hvilken  Lethed 
han  ved  Christian  den  6tes  Død  for  nogen  Tid  var  beredt  til 
at  tilegne  sig  det  frivole  Væsen,  som  antoges  for  at  have  størst 
Udsigt  til  at  vinde  den  nye  Konges  Naade,*)  og  dersom 
man  tør  fæste  Lid  til,  hvad  Catharina  den  2den  ovenfor 
kort  antyder  om  hans  private  Liv,  og  hvorom  Datidens 
forargelige  Krønike  synes  at  have  havt  meget  Mere  at  be- 
rette.^) Hvad  der  i  alt  Fald  er  vist,  er  at  hans  Handlinger 
kun  lidet  svarede  til  hans  Ord,  thi  han  kunde  ikke  leve 
borte  fra  de  « lastefulde«  Hoffer,  og  Magt  og  Ære,  Glands 
og  Rigdom  udøvede  en  Tiltrækning  paa  ham,  som  lod  ham 
glemme  sine  Betragtninger  over,  at  disse  ydre  Goder  kun 
ere  «Vind  og  intet  Varigt  og  Blivende ». 


')  I  Lynars  Levnet  siger  Biisching  pag.  184:  «Det  kjøbenhavnske  Hof 
var  i  hans  Tider  en  Prøvesteen  for  Gemytterne.  Under  Christian 
den  6tes  Regering  behøvede  man  ikke  at  skamme  sig  ved  sit  chri- 
stehge  Sindelag,  thi  Kongen  havde  det  selv  og  agtede  dem  høit, 
hos  hvem  han  troede  at  finde  det,  men  man  geraadede  i  Fare  for 
at  blive  en  Christen  med  Læberne.  Da  Frederik  den  iile  tiltraadte 
Regeringen,  bleve  mange  Menneskers  Hjerter  aabenbarede,  Adskil- 
lige bleve  nu  erkjendle  for  Hyklere,  men  Andre,  som  vare  Perso- 
ner af  fornem  Stand,  vilde  ved  letsindig  Livlighed  behage  åen 
unge  Konge  og  hans  nye  Hofmænd  og  de  snublede  ei  lidet. 
Iblandt  disse  sidste  var  ogsaa  Grev  Lynar  men  han  besindede  sig 
snart  og  vandrede  med  faste  Skridt  paa  den  christelige  Retskaf- 
fenheds Bane».  , 

*)   See  saaledes  Oettinger:  Geschichle  des  danischen  Hofcs,  Hamburg 
1857,  5te  Bind  pag.   182. 

Disse  to  Grundmangler  trak  sig  ikke  alene  igjennem 
hans  hele  Charakteer  men  navnlig  den  første  udøvede  ogsaa 
en  skadelig  Indflydelse  paa  hans  Dygtighed.  Der  er  ingen 
Tvivl  om,  at  han  var  i  Besiddelse  af  meget  store  politiske 
Evner,  og  i  saa  Henseende  stod  han  maaskee  ikke  tilbage 
for  Bernstorff,  men  disse  Evner  kom  ikke  til  deres  fulde 
Ret.  Med  aabent  øje  og  klar  Dømmekraft  var  han  istand 
til  at  opfatte  et  Lands  indre  og  ydre  politiske  Stilling,  han 
kunde  fuldkomment  sætte  sig  ind  i  et  omfattende  Sporgs- 
maal  og  beherske  alle  de  politiske,  militaire  og  oeconomiske 
Detailler,  der  maatte  tages  i  Betragtning  ved  dets  Losning, 
og  han  forstod  endelig  med  Fiinhed,  Kraft  og  utrættelig  Iver 
at  føre  en  Forhandling  igjennem.  Men  Intet  antyder,  at  han 
havde  samlet  Resultatet  af  sine  Iagttagelser  i  et  Totalbillede 
og  havde  dannet  sig,  hvad  man  i  Datidens  Sprog  kaldte,  et 
politisk  System,.  Med  Skinsygens  skarpe  Blik  kritiserede  han 
vel  visse  Sider  af  sin  Medbeilers  Styrelse,  men  Intet  borger 
for,  at  han  ikke  som  Minister  vilde  have  begaaet  de  samme 
og  maaskee  langt  større  Feil  end  dem,  han  bebreidede 
Bernstorff,  kun  med  den  Forskjel,  at  denne,  hvis  han  virkelig 
søgte  at  hævde  en  større  politisk  Betydning  for  Danmark, 
end  dette  Land  var  istand  til  at  opretholde,  gjorde  det  af 
Iver  for  det  Lands  Ære,  som  han  tjente,  medens  Lynar 
snarere  vilde  have  gjort  det  for  at  hæve  sig  selv.  Ligesaa 
lidet  gjnr  han  nogensinde  Indtrykket  af  med  Varme  og 
Kjærlighed  at  omfatte  en  Sag  for  dens  egen  Skyld,  og  som 
hans  Forhandlinger  i  Rusland  viste,  kunde  han  lade  sig 
drage  udover  de  Grændser,  som  Besindigheden  paabød.  Det 
var  hans  personlige  Forfængelighed,  som  lukkede  Udsigten 
for  hans  Blik,  som  i  den  enkelte  Sag,  hvor  vigtig  den  end 
var,  kun  lod  ham  see  Midlet  for  ham  selv  til  at  udmærke 
sig,  og  som  bragte  ham  (il  al  tilsidesætte  Landets  blivende 

Interesse  for  sin  egen  personlige  Fordeel.  Det  er  muligt, 
at  han  vikle  have  været  istand  til  at  overvinde  Hen- 
synet til  sig  selv,  dersom  det  havde  været  sit  Fædreland, 
han  tjente,  men  han  er  netop  et  meget  fremtrædende  Exempol 
paa  de  fremmede  Diplomater  i  dansk  Tjeneste,  der  aldrig 
knyttede  sig  til  Danmark.  Hans  Correspondance  viser  til- 
fulde, hvor  ringe  Hengivenhed,  han  efter  sin  Tilbagekomst 
til  Tydskland  nærede  for  det  Land  og  den  Konge,  som  han 
dog  skyldte  saa  Meget. 

Det  er  en  Ulykke  for  Lynar,  at  Omstændighederne  og 
hans  egen  Skinsyge  idelig  stille  ham  ved  Siden  af  en  Mand, 
der  baade  i  Charakteer  og  virkelig  Dygtighed  var  ham  saa 
langt  overlegen.  Man  maaler  ham  derfor  efter  en  Maale- 
stok,  for  hvilken  han  var  for  lille.  Vil  man  være  retfærdig 
mod  ham,  maa  man  bedømme  ham  som  en  Mand,  der  kun 
staaer  i  anden  Kang,  og,  seet  under  dette  Synspunkt,  vil 
han  have  fuldt  Krav  paa  at  anerkjendes  som  en  Person- 
lighed, hvem  hans  gode  og  slette  Egenskaber  have  givet  et 
ligesaa  udpræget  som  interessant  Physiognomie,  og  som  ikke 
ganske  med  Urette  om  ond  langt  fra  ikke  i  det  Omfang, 
som  han  mente  det,  kunde  sige,  da  han  forlod  Danmark: 
«jeg  har  i  min  mere  end  33aarige  Tjeneste  med  Iver  og 
Troskab  og,  som  jeg  troer,  ikke  ganske  uden  Nytte  virket  til 
den  danske  Stats  Bedste«. 

